ল’ৰাৰ ইউনিফৰ্ম পিন্ধি অহাৰ বাবেই অঘটন, মহাবিদ্যালয়ৰ প্ৰৱেশদ্বাৰত ছাত্ৰীৰ চাৰ্টৰ কলাৰত খামুচি ধৰিলে ছাত্ৰ একতা সভাৰ সম্পাদকে! – Pratham Khabar\nঘৰ/Social/ল’ৰাৰ ইউনিফৰ্ম পিন্ধি অহাৰ বাবেই অঘটন, মহাবিদ্যালয়ৰ প্ৰৱেশদ্বাৰত ছাত্ৰীৰ চাৰ্টৰ কলাৰত খামুচি ধৰিলে ছাত্ৰ একতা সভাৰ সম্পাদকে!\nঘটনা সন্দৰ্ভত ছাত্ৰী গৰাকীয়ে মহাবিদ্যালয়খনৰ অধ্যক্ষক অভিযোগ কৰে যদিও ঘটনাটো এৰাই চলিবলৈ নিৰ্দেশ দি ছাত্ৰীগৰাকীক ছুৰিদাৰ পৰিধান কৰি আহিবলৈ কয় অধ্যক্ষ টিকেন চন্দ্ৰ দাসে।\n0 2,708 1 মিনিট পঢ়া\nপুনৰ ইউনিফৰ্ম বিতৰ্কত বাক্সাৰ বৰমা মহাবিদ্যালয়। ল’ৰাৰ ইউনিফৰ্ম পিন্ধাৰ বাবেই এগৰাকী ছাত্ৰীৰ শ্লীলতা হানিৰ চেষ্টা বৰমা মহাবিদ্যালয়ৰ ছাত্ৰ একতা সভাৰ। এই অভিযোগ তুলিছে ভুক্তভোগী ছাত্ৰী জুৰি দাসে। তৃতীয় ষাণ্মাসিকত অধ্যয়নৰত জুৰি দাসে ল’ৰাৰ দৰে ইউনিফৰ্ম পৰিধান কৰি মহাবিদ্যালয়লৈ অহাৰ বাবেই মহাবিদ্য়ালয়ত প্ৰৱেশত বাধা প্ৰদান কৰে ছাত্ৰ একতা সভাৰ সম্পাদকে।\nঅন্য দিনাৰ দৰেই ছাত্ৰীগৰাকীয়ে ল’ৰাৰ দৰে লংপেন্ট-চাৰ্ট পিন্ধি মহাবিদ্যালয়ত প্ৰৱেশ কৰাৰ সময়তে মহাবিদ্যালয়ৰ প্ৰৱেশদ্বাৰত উপস্থিত হৈ ছাত্ৰ একতা সভাৰ সম্পাদক চুৰাংসাৰ বড়োয়ে ছাত্ৰী গৰাকীৰ ইউনিফৰ্মৰ ওপৰত প্ৰশ্ন কৰি চাৰ্টৰ কলাৰত ধৰি মহাবিদ্যালয়ত প্ৰৱেশ কৰাত বাধা প্ৰদান কৰে। আনকি ছাত্ৰীৰ দৰে ইউনিফৰ্ম পিন্ধি নহালৈকে ছাত্ৰীগৰাকীক মহাবিদ্যালয়ত প্ৰৱেশ কৰাত বাধা প্ৰদান কৰে ছাত্ৰ একতা সভাই।\nঘটনা সন্দৰ্ভত ছাত্ৰ একতা সভাৰ সম্পাদক চুৰাংসাৰ বড়োই ছাত্ৰী গৰাকীৰ শ্লীলতা হানি কৰি মহাবিদ্যালয়ৰ পৰা উলিয়াই দিয়া বুলি কৰা অভিযোগ নস্যাৎ কৰি মহাবিদ্যালয়ৰ শৈক্ষিক পৰিবেশ অটুত ৰখাৰ স্বাৰ্থত ছাত্ৰী গৰাকীক ছাত্ৰৰ ইউনিফৰ্ম পৰিধান কৰাৰ পৰা বিৰত থাকিবলৈ আহ্বান জনোৱা বুলি মন্তব্য কৰে ছাত্ৰ একতা সভাৰ সম্পাদকজনে।\nএতিয়া প্ৰশ্ন হয়, কোনে ন্যায় দিব বৰমা মহাবিদ্যালয়ৰ ছাত্ৰী জুৰি দাসক? অপদস্থ হৈও অসহায় আজি জুৰি। ল’ৰাৰ ইউনিফৰ্ম পৰিধান কৰাৰ বাবে চৰম হাৰাশাস্তি কৰা ছাত্ৰ একতা সভাৰ সম্পাদক গৰাকীৰ বিৰুদ্ধে কোনে ব্যৱস্থা গ্ৰহণ কৰিব সেয়া পৰৱৰ্তী সময়ত লক্ষণীয় হ’ব।\nAssam Baksa Barama College College Uniform\nঅভিলেখ ৰচিলে বিজেপিয়ে, নিৰ্বাচনী প্ৰচাৰত সৰ্বাধিক ব্যয় কৰি বিজেপিৰ চমক...


bollywood-ranu-mondal-forgot-the-song-on-stage-troll-for-wrong-english-instagram-video-viral– News18 Assam\n‘অহ মাই গড, আই ফৰগেটেড’– হিমেশ ৰেশমীয়াৰ সৈতে গোৱা গীত পাহৰিলে ৰাণু মণ্ডলে,চাওক Video\nUpdated:November 30, 2019, 3:41 PM IST\nবৰ্ষা দত্তৰ অনুষ্ঠানত ৰাণু মণ্ডলে পাহৰিলে কণ্ঠশিল্পী হিমেশ ৰেশমীয়াৰ সৈতে গোৱা গীত। ছচিয়েল মিডিয়াত ভিডিঅ’ ভাইৰেল\nLast Updated: November 30, 2019, 3:41 PM IST\nঅথন্তৰে যেন লগ নেৰা হৈছে ৰাণু মণ্ডলৰ! আকৌ চৰ্চালৈ আহিছে ৰাণু মণ্ডল। বৰ্ষা দত্তই পৰিচালনা কৰা এক অনুষ্ঠানত ৰাণু মণ্ডলে পাহৰিলে হিমেশ ৰেশমীয়াৰ সৈতে গোৱা গীত। লগে লগে ক’লে –‘অহ মাই গড, আই ফৰগেটেড’! ভিডিঅ’টো এতিয়া ভাইৰেল হৈ পৰিছে ছচিয়েল মিডিয়াত।\nৰে’লৱে’ ষ্টেচনৰ পৰা বলীউদলৈ আহি হিমেশ ৰেশমীয়াৰ সৈতে দ্বৈত কণ্ঠত যিটো গীতত ৰাণু মণ্ডলে কণ্ঠদান কৰিছিল, ৰাজহুৱা অনুষ্ঠানত সেইটো গীতেই পাহৰি যোৱাত ৰাণু মণ্ডলক এতিয়া বিভিন্ন ধৰণে ট্ৰ’ল কৰিছে ছচিয়েল মিডিয়াত।


নৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত? -\nHomeক্ৰীড়ানৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত?\nনৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত?\nনতুন দিল্লীঃ সমুখত ৰছিদৰ দল,কিদৰে সাজু ভাৰত ? বাবৰ আজম নেতৃত্বাধীন পাকিস্তানৰ বিৰুদ্ধে পৰাজয়ৰ কাৰণ হিচাপে ভাৰতীয় টীম মেনেজমেণ্টে প্ৰকাশ কৰিছিল আচৰ্যজনক তথ্য। পাকিস্তানৰ হাতত শোচনীয় পৰাজয়ৰ পাছত ভাৰতীয় শিবিৰৰ বিপৰ্যয়ৰ কাৰণ হিচাপে পোহৰলৈ আহিছিল নানা বিষয়। পূৰ্বৰ ভুলৰ শুধৰণিৰে আজি আফগানিস্তানৰে মুখামুখী হ’ব ভাৰত। আফগানিস্তানৰ বিৰুদ্ধেও চিন্তিত, উদ্বিগ্ন ভাৰত! ৰছিদ খানে আইপিএলত খেলিলেও বাকী দলটোৰে পৰিচিতি নাই ভাৰতৰ। উল্লেখ্য যে, আফগানিস্তান টি-২০ ক্ৰিকেটৰ এটা শক্তিশালী দল। বলিঙৰ দিশৰ পৰা যিদৰে ৰছিদ, মহম্মদ নবী আৰু মুজিব উৰ ৰহমানে ভাৰতক বিপদত পেলাব পাৰে তেনেদৰে মহম্মদ শ্বাহজাদেৰ বিধ্বংসী বেটেও সমস্যাত পেলাব পাৰে বিৰাট বাহিনীক।\nভাৰত-আফগানিস্তানৰ মাজত এতিয়ালৈকে মাত্ৰ দুখন টি-২০ খেলহে অনুষ্ঠিত হৈছে। তাকো খেল দুখন টি-২০ বিশ্বকাপত খেলা হৈছিল। আৰু ভাৰতে দুয়োখন মেচ জিকিছিল।কিন্তু পূৰ্বৰ সেই আফগান দল এতিয়া আৰু নাই। বেটে-বলে পৰিপূৰ্ণ অন্যতম লেখত ল’বলগীয়া দল হিচাপে কৃতিত্ব অৰ্জন কৰিছে ৰছিদ খানৰ আফগান দলে। শেহতীয়া টি-২০ সংস্কৰণতো আফগানিস্তানে ভাল প্ৰদৰ্শন আগবঢ়াইছে। বিপৰীতে ভাৰতে পাকিস্তানৰ বিৰুদ্ধে প্ৰথমবাৰৰ বাবে বিশ্বকাপৰ মঞ্চত পৰাজিত হৈছে। টি-২০ ক্ৰিকেটৰ ইতিহাসত প্ৰথমবাৰৰ বাবে ১০ উইকেটত পৰাজিত হৈছিল ভাৰত। অনুৰাগীসকলৰ মতে বিশ্বকাপ পৰা বিদায় আসন্ন ভাৰতৰ।\nএনে পৰিস্থিতিত, সমুখ-সমৰত ৰছিদ বাহিনী। নেট ৰান ৰেটত ভাৰততকৈ আগবাঢ়ি আছে আফগানিস্তান। পূৰ্বে ভাৰত আৰু আফগানিস্তানৰ মাজৰ দুখন খেলত বিৰাট কোহলী আৰু নুৰ আলী জাদৰানে এটা ইনিংছত সৰ্বাধিক ৰান সংগ্ৰহ কৰিছিল। দুয়োজনে ৫০ ৰানৰ দৰ্শনীয় ইনিংছ খেলিছিল। ইতিহাসৰ পৃষ্ঠাত ভাৰত আগুৱাই থকা স্বত্বেও, বুধবাৰৰ মেচখনত আফগানিস্তানে ভাৰতীয় দলৰ বিৰুদ্ধে এক প্ৰত্যাহ্বান পৰিব পাৰে। ছেমিফাইনেলত উপনীত হ’বলৈ আফগানিস্তানৰ বিৰুদ্ধে ভাৰতৰ জয় অনিবাৰ্য। ৰানৰেটে এই ক্ষেত্ৰত প্ৰভাৱ পেলালেও সন্মান ৰক্ষাৰ যুঁজখনত জয়ে হৈ পৰিছে ভাৰতৰ বাবে একমাত্ৰ পথ। ইফালে ‘দলৰ প্ৰদৰ্শন লৈ ব’ৰ্ড অতি হতাশ আৰু বিতুষ্ট বুলি সংবাদ মাধ্যমত প্ৰকাশ পাইছে। গতিকে, বিৰাট কোহলীক এদিনীয়া দলৰ অধিনায়ক পদত ৰখাৰো সম্ভাৱনা অতি ক্ষীণ। তেওঁৰ সলনি ৰোহিত শৰ্মাৰ কান্ধতে টি-২০ আৰু এদিনীয়া দলৰ অধিনায়কৰ ভাৰ অৰ্পন কৰাৰ সম্ভাৱনা আছে। অৱশ্যে টেষ্টত কোহলীকে অধিনায়ক কৰি ৰাখিব পাৰে। কিন্তু যদিহে বিশ্বকাপৰ অৱশিষ্ট মেচকেইখনত বিজয় সাব্যস্ত কৰাৰ লগতে ভাৰতীয় দলে কিছুদূৰ আগুৱাব পাৰে তেন্তে বিচিচিআইৰ সিদ্ধান্ত সলনি হ’বও পাৰে। ৰাহুল দ্ৰাবিড়ৰ দিগ নিৰ্দেশনাত নতুন যাত্ৰা আৰম্ভ কৰাৰ প্ৰাকমুহূৰ্তত কোহলীৰ চকী যোৱাটো এতিয়া প্ৰায় নিশ্চিতই বুলি দাবী কৰিছে একাংশ সংবাদ মাধ্যমে।\nPrevious articleচোৰৰ টাৰ্গেট ধন-সোণ নহয়… মঙলদৈত কিয় চুৰি হয় মিঠাতেলৰ বটল?\nNext articleঅখিল গগৈ এটা বিগ জিৰো… উপ-নিৰ্বাচনত ব্যৰ্থতাৰ পাছতে শেলে বিন্ধিছে ৰাইজৰ দলৰ নেতাক


অৰুণাচল প্ৰদেশ আৰু লাডাখ 'শাস্তিমূলক বদলি'ৰ স্থান নেকি? চৰকাৰক কৰিছে প্ৰশ্ন, ছচিয়েল মিডিয়াত বিতৰ্কwhy-ias-couple-sanjeev-khirwar-and-rinku-dugga-transferred-to-ladakh-and-arunachal-pradesh-hb– News18 assam\nঅৰুণাচল প্ৰদেশ আৰু লাডাখ শাস্তিমূলক বদলিৰ স্থান নেকি বুলি প্ৰশ্ন কৰিছে বহুতে।\nLast Updated : May 28, 2022, 11:47 IST\nজ্যেষ্ঠ আইএএছ বিষয়া সঞ্জীৱ খিৰৱাৰক লাডাখলৈ আৰু তেওঁৰ পত্নী ৰিংকু ডুগ্গাক অৰুণাচল প্ৰদেশলৈ স্থানান্তৰ কৰাৰ পিছত, কেইবাজনো লোকে এই সিদ্ধান্তক শাস্তিমূলক বদলি হিচাপে ব্যাখ্যা কৰিছে। ছচিয়েল মিডিয়াতো বিষয়টোক লৈ ব্যাপক চৰ্চা আৰম্ভ হৈছে।\nঅৰুণাচল প্ৰদেশ আৰু লাডাখ শাস্তিমূলক বদলিৰ স্থান নেকি বুলি প্ৰশ্ন কৰিছে বহুতে। আনহাতে একাংশই এই সন্দৰ্ভত যুক্তি দিছে যে, উত্তৰ-পূবৰ অৰুণাচল প্ৰদেশ আৰু উত্তৰৰ লাডাখ হৈছে আন ৰাজ্য আৰু কেন্দ্ৰীয় শাসিত অঞ্চলৰ তুলনাত যোগাযোগ ব্যৱস্থা কিছু পিছপৰা। কিন্তু বাস্তৱত কিমান যুক্তিসংগত এই কথা?\nটিএমচিৰ সাংসদ মহুয়া মৈত্ৰাই বিষয়টোৰ সন্দৰ্ভত প্ৰতিক্ৰিয়া প্ৰকাশ কৰি কৈছে যে, অৰুণাচল প্ৰদেশলৈ স্থানান্তৰ কৰাটো এটা শাস্তি নেকি? সঞ্জীৱ খিৰৱাৰক আন কোনো ৰাজ্যলৈ কিয় স্থানান্তৰ কৰা নহ'ল? তেওঁৰ মতে, বিষয়াজনক অৰুণাচল প্ৰদেশলৈ তথাকথিত 'শাস্তিমূলক' বদলি কৰি ৰাজ্যখনক লাজ দিছে। আৰু প্ৰমাণ কৰিছে যে, অৰুণাচলৰ উন্নয়ন হোৱা বুলি যি দাবী কৰিছে সেয়া মিছা। অৱশ্যে, সঞ্জীৱ খিৰৱাৰক লাডাখলৈ স্থানান্তৰ কৰা হৈছে, আৰু তেওঁৰ পত্নীক অৰুণাচল প্ৰদেশত নিযুক্তি লাভ কৰিছে।\nউল্লেখ্য যে, দিল্লীৰ ত্যাগৰাজ ষ্টেডিয়ামত ক্ষমতাৰ অপপ্ৰয়োগ কৰি খেলৰ অনুশীলন সময়তকৈ আগতেই বন্ধ কৰি দিয়াৰ অভিযোগ উত্থাপিত হৈছিল দুয়োগৰাকী প্ৰশাসনিক বিষয়াৰ বিৰুদ্ধে। বিতৰ্কৰ পিছত বৃহস্পতিবাৰে IAS দম্পতী সঞ্জীৱ খিৰৱাৰ (Sanjeev Khirwar) আৰু তেওঁৰ পত্নী ৰিংকু দুগ্গা (Rinku Dugga)ক কেন্দ্ৰীয় গৃহ মন্ত্ৰণালয়ে ক্ৰমে লাডাখ (Ladakh ) আৰু অৰুণাচল প্ৰদেশ (Arunachal Pradesh)লৈ বদলি কৰিছিল।\nদিল্লীৰ ৰাজহ বিভাগৰ প্ৰধান সচিবে নিজৰ কুকুৰটোক খোজ কাঢ়িবলৈ সুবিধা কৰি দিয়াৰ বাবে ত্যাগৰাজ ষ্টেডিয়াম (Thyagraj Stadium)ৰ পৰা সাধাৰণ লোকক উলিয়াই দি আগতীয়াকৈ বন্ধ কৰি দিছিল।\nFirst published: May 28, 2022, 11:47 IST\nArunachal PradeshIAS Officer transferladakh


সমালোচনাৰে থকা–সৰকা কৰা মৌনিতা আজি নয়নৰ মণি|mounita-borah-who-was-trolled-in-social-media-got-much-of-love-this-year– News18 Assam\nমুখ্যপৃষ্ঠা » ভিডিঅ » জীৱন শৈলী\nসমালোচনাৰে থকা–সৰকা কৰা মৌনিতা আজি নয়নৰ মণি\nঅসম1:36 PM IST Apr 22, 2019\nটাকুৰি ঘূৰাদি নাচিছে এগৰাকী বিহুৱতীয়ে। ৰঙালী বিহুৰ বতৰত ফেচবুকৰ ৱালৰ পৰা ৱাললৈ বাগৰিছে বিহুৱতীগৰাকীৰ এই অপূৰ্ব প্ৰদৰ্শনৰ ভিডিঅ’টো। কেইটামান মুহূৰ্তৰ ভিতৰতে বিহুৱতীগৰাকীয়ে বুটলিছে ৰাইজৰ অপাৰ প্ৰশংসা। এই বিহুৱতীগৰাকীৰ নাম মৌনিতা বৰা।\n‘লাভ জেহাদ’ ৰ বাখ্যা বিধায়ক শিলাদিত্যৰ!\nনাৰিকল খোৱাৰ অপৰাধত তালিবানী শাস্তি তিনি কিশোৰক, ঢালি দিয়ে এচিড\n‘ছেলফী ৰাণী’ বৰষা! ‘ৰত্নাকৰ’ৰ খবৰ দিবলৈ গৈ দৰং কলেজত বৰষাৰাণীৰ কি হ’ল?\nNRC নহয়, ইয়াৰ নাম হ’ব লাগে NPR, কি এই NPR? ক’লে শিলাদিত্য দেৱে\nঅপহৰণকাণ্ডৰ লগত জড়িত ৰফুল আলীৰ পৰিয়াল! বিস্ফোৰক মন্তব্য অপহৃত যুৱতীৰ\nচৰিত্ৰ সলনি নহ'ল অসম আৰক্ষীৰ একাংশৰ ! যান-বাহন ৰখাই আৰক্ষীয়ে সংগ্ৰহ ধন\nওজা–পালিৰ আৰ্হিত পৰিবেশন কৰিলে অসমীয়া চিনেমাৰ গীত\nকংগ্ৰেছী আহি বিজেপিক অশুদ্ধ কৰিলে, আমি সঁজা ঘৰখনত আজি আমিয়েই এলাগী\nএইবাৰ ফুটবল খেলুৱৈৰ ৰূপত কংগ্ৰেছী বিধায়ক ৰূপজ্যোতি কুৰ্মী\nসম্ভ্ৰান্ত মহাবিদ্যালয়ৰ শ্ৰেণীকোঠাৰ ছাত্ৰ–ছাত্ৰীৰ অশালীন কাৰ্য\nনাম বিভ্ৰাটৰ ভয়ংকৰ পৰিণতি!\nজুবিন গাৰ্গৰ প্ৰিয় চানাৱালা জনৰ মুখতো এতিয়া কাঞ্চনজংঘাৰ সংলাপ!\nতেজপুৰত জুবিন গাৰ্গক দুৰ্ব্যৱহাৰ সুৰামত্ত বিজেপি নেতাৰ!\nছচিয়েল মিডিয়াত ভাইৰেল কাঞ্চনজংঘা! প্ৰচণ্ড খং জুবিন গাৰ্গৰ\nশ্বপিং ম’লত চুৰি কৰি হাতেলোটে ধৰা পৰিল সেনা বিষয়া!\n‘নিজ হাতেৰে জন্ম দিয়া একাংশ উন্মাদ নৰাধমে হত্যা কৰিলে মোৰ দেউতাক’\n‘তিনি বছৰ আগতেই বুজিছিলো NRC ৰ নামত যে বেপাৰ চলিছিল!\nNRC প্ৰকাশৰ প্ৰাকক্ষণত স্পৰ্শকাতৰ ১২০০ NSKক লৈ আৰক্ষীৰ তৎপৰতা\n‘NRC এ দুখ দিছে– কৃষ্ণক, কৃষ্ণ বুলি কোৱা লোকৰ নাম হে বাদ পৰিছে NRCৰ পৰা’\nNRCৰ খচৰাত নাম বাদ পৰা লোকৰ শুনানিৰ নামত খৰচ হ’ল ৭,৮৩৬ কোটি টকা\nমালিগাঁৱত কলেজীয়া ছাত্ৰীক বলপূৰ্বক ভাবে ইনজেকচন দিলে ড্ৰাগছ আসক্ত যুৱকে\nশিৱক কিয় ভাল পায় জুবিনে?\nআকৌ জ্বলালে আছুৰ কাৰ্যালয়\nNRCৰ ওপৰত প্ৰশ্ন তুলিবলৈ আপোনাৰো আছে অধিকাৰ\nমহানগৰীৰ পল্টন বজাৰৰ হোটেল সম্ৰাটত ভয়ংকৰ অগ্নিকাণ্ড, চাওক ভিডিঅ’\nখগেন মহন্তৰ ওপজা দিনটোত কি ক’লে পুত্ৰ অংগৰাগে?\n‘অটোৱালা’ৰ ৰূপত মুখ্যমন্ত্ৰী, পেছেঞ্জাৰ হ’ল কোন কোন?\nহিমন্তৰ কনভয়ৰ খুন্দাত ২ যুৱক নিহত হোৱাৰ অভিযোগ\nহাতত ত্ৰিৰংগালৈ মৰিগাঁৱৰ যুৱকে কৰিলে দুঃসাহসিক বাইক ষ্টাণ্ট!\nসন্ধিয়াৰ এজাক বৰষুণতে বুৰ গ'ল গুৱাহাটী মহানগৰ!\nদুৰ্নীতি আগতো আছিল, এতিয়াও আছে আৰু থাকিবই : তৰুণ গগৈ


আকাশৰ সীমা বিচাৰি...(তুলিকা নিৰ্মলীয়া) - সাহিত্য ডট অৰ্গ\nআকাশৰ সীমা বিচাৰি…(তুলিকা নিৰ্মলীয়া)\nআকাশৰ সীমা বিচাৰি…\nনাৰী অর্দ্ধ –আকাশ ! আকাশৰ জানো সীমা আছে? পাৰি জানো জুখিব তাৰ পৰিধি? আকাশ শূন্য নে পূর্ণ? আকাশে জীপাল কৰে মাটি। কেতিয়াবা ৰ’দ, কেতিয়াবা বৰষুণ! খৰাং, বান, সেউজীয়া… সকলোবোৰ দেখোন আকাশেই দিয়ে! ইমানবোৰক লৈ আকাশ পৰিপূৰ্ণ হৈ থাকেনে? যদি পূর্ণ, তেন্তে ইমান শূন্যতা কিয় আকাশৰ বুকুত?\nক’ৰপৰা আৰম্ভ হয় কথাবোৰ? আৰম্ভণিটোৰ আৰম্ভ য’ত হৈছিল ত’ৰপৰা? নে আৰম্ভণিটো য’ত শেষ হৈছিল ত’ৰপৰা? নে আৰম্ভণিটো শেষ হৈ য’ত নতুন এটা আৰম্ভণিৰ আৰম্ভ হৈছিল ত’ৰপৰা? নে আৰম্ভণিটো আৰম্ভ হৈ আধাতে শেষ হৈ নতুনকৈ আৰম্ভ হোৱা আৰম্ভণিটোৰপৰা? ক’ৰপৰা? নাৰী বুলি ক’লে মোৰ দুচকুত ‘মা’ৰ ছবিখনহে আহে। হাজাৰজনী ‘মা’ৰ হাতত মোৰ কিছু অনুভৱ…\nবুইছ বৌটি। নতুন বছৰক আদৰিবলৈ হ’ল নহয়। আমাৰ অফিচৰপৰা গৈছিলো বনভোজ খাবলৈ। মোৰ মন নাছিল। জোৰ কৰিয়েই লৈ গ’ল মোক। কিমান খাবি। ভাতৰ সৈতে বিধে বিধে তৰকাৰি । আৰু আমাৰ পুৰুষ সহকর্মী কেইজনৰ বাবে কেইবা বিধো বিলাতী সুৰা। নামবোৰ ক’লেও তই জানো চিনি পাবি। নকওঁ দে। সেইবোৰ খোৱাৰ পিছত কাৰো ভাত খাবলৈ পেটত ঠাই নাছিল। নষ্ট হ’ল ভাত-তৰকাৰি । নৈৰ পাৰতে পেলাই আহিব লৈছিলোঁ সেইবোৰ কাউৰী, কুকুৰৰ বাবে। কথাটো গ’ম পাই ক’ৰপৰা জানো ফটাচিটা কাপোৰ কানি পিন্ধি হাতে হাতে পলিথিন একোটা লৈ এপাল ল’ৰা ছোৱালী ওলালহি। পেলাই দিয়া ভাত তৰকাৰিবোৰ ল’বলৈ তাহাঁত মখাই হেতা-ওপৰা লগালে। কিমানদিন ছাগে ভালকৈ খাব পোৱা নাই সিহঁতে ! উভতি আহোঁতে তোলৈ মোৰ বৰকৈ মনত পৰিছিল। মই যেতিয়া সৰু আছিলো, ইটো নাখাওঁ সিটো নাখাওঁ কৰি থাকিছিলো, তেতিয়া তইযে সাধুকথাৰ দৰে কৈছিলি-তহঁতৰ ছ টা ভাই ভনীৰ তই ডাঙৰ। কেতিয়াবা তহঁতে চাউল নথকাৰ বাবে বাৰীৰ কচু সিজায়ো খাইছিলি। বাৰীৰ নেমুটেঙা, জলকীয়া নি ওচৰৰ দেওবৰীয়া হাটত বিক্ৰী কৰি চাউল দাইল কিনিছিলি।\nমই জানো তোৰ পঢ়িবলৈ মন আছিল। (এতিয়াওঁ তই মনে মনে ইংৰাজী আখৰ কেইটা লিখিবলৈ চেষ্টা কৰি থকা মই বহুত দিন দেখিছো। মই কৈ দিলে কিজানি তই লাজেই কৰ’ সেই বুলিয়েই একো নকওঁ। জানো, তই জুকিয়াই জুকিয়াই ইংৰাজী বাতৰি কাকতখন পঢ়িব পৰা হৈছ।) তোৰ গোট গোট হাতৰ আখৰ কেইটা দেখিয়েই গম পাওঁ তই পঢ়াত ভাল আছিলি। তথাপি তই স্কুল আধাতে এৰি তোৰ পিতাইক কৈ দিছিলি তোৰদ্বাৰা আৰু পঢ়া ন’হব, তই নোৱাৰ। কিন্তু তই, কেৱল তই জানিছিলি। তই জানিছিলি তোৰ এটা ভায়েৰাৰ ইঞ্জিনিয়াৰ হোৱাৰ মন। পিতায়েও তাক চহৰৰ স্কুলত পঢ়ুৱাইছিল অ’ৰ ত’ৰপৰা পইচা ধাৰ ঋণ কৰি। আৰু তই? তই নিজৰ সপোনবোৰক চিতাজুইত তুলি দি বিয়া হৈ গৈছিলি কম বয়সতে তোৰ অপছন্দৰ মানুহ এটাৰ সৈতে। …শাহুৰ-শহুৰ, দেৱৰ-ননদ্, হাঁহ-কুকুৰা, গৰু-ম’হ, খেতি পথাৰে ভৰ্তি এখন ঘৰত মেলি দিলি তই তোৰ জীৱন দিঙা। নিৰবে পূৰ কৰিছিলি আটাইৰে আব্দাৰ। তই কেতিয়াওঁ সপোন দেখা নাছিলি নে? এটা সপোন ? নিজৰ বাবে, কেৱল নিজৰ বাবে? শাহুৰ খেচ্ খেচনি, ননদৰ তিৰ্য্যক মন্তব্য…ক’তোৱেই তোৰ অসন্তুষ্টি নাছিল নে? গৰু-ম’হৰ বাবে ঘাঁহ কটা, হাঁহ-কুকুৰাৰ বাবে দানা যোগাৰ কৰা, ঘৰৰ মানুহকেইটাৰ আলপৈচান ধৰা, নিজৰ মানুহটোক সুখী কৰা, ঘৰৰ বাহিৰ-ভিতৰ আল্ মৰা, খেতি-পথাৰ আছেই, চোঁতালত ডাঙৰ কৈ মৰণা এটা মেলা, বিহু পালেহি বুলি গামোচা এযুতি লগোৱা; বিহু বুলিলে জানো তাঁতশাল খনতে সব শেষ হয়! ইমান কাম তোৰ! এই ইমানবোৰৰ মাজত তোৰ নিজৰ বাবে কৰিবলৈ একো নাছিল নে? একোৱেই নাছিল?মই আহিছিলোঁ তোৰ কোলালৈ । তই হাঁহিছিলি । তাৰ পাচতেই বাবাই চাকৰিটো পাই গৈছিল। তই আৰু অলপ বেছিকৈ হাঁহিব পৰা হৈছিলি । প্রথম সন্তানক হেৰুৱাৰ বেদনাবোৰ তোৰ হাঁহিয়ে পখালিছিলি । তাত জানো তোৰ দোষ আছিল? মোৰ ‘বা’জনীক পেটতে লৈ তই মতা ম’হটোলৈ বুলি ঘাঁহ কাটিব যাব লগা হোৱাৰ বাবেহে ওফন্দি থকা পেটটোত দুখ পাইছিলি। মই জানো, তোতকৈয়ো মোৰ ‘বা’জনীয়ে বেছি দুখ পাইছিল। সেয়ে তাই ছমাহ তোৰ কোলাত ডাঙৰ হৈছিল যদিও গুচি গ’ল তৰাৰ দেশলৈ। তই মোক ‘বা’ এজনী দিব নোৱাৰিলেও এটা মৰমলগা ভাইটি দিলি। তোৰ ডাঙৰটো ভায়েৰা বাগানৰ মেনেজাৰ এতিয়া। মাজুটো ডাঙৰ ইঞ্জিনিয়াৰ, অসমৰ বাহিৰত থাকে। সৰুটোৱেও ভাল ব্যৱসায় চলাই আছে। তোৰ ভনী দুজনীও বিয়া বাৰু হৈ সুখতে আছে। এতিয়া তোৰ নিজা এখন ঘৰ আছে। শাহুৰৰ খেচ্ খেচনি নাই, দেওৰ-ননদ নিজৰ নিজৰ সংসাৰক লৈ ব্যস্ত। তোৰ খবৰ ল’বলৈ কাৰো আহৰি নাই। তোৰ ল’ৰা ছোৱালী দুটাকো উচিত শিক্ষা দি ডাঙৰ কৰিলি। এতিয়া তই সুখীনে? সঁচাকৈ?\nআই বোপাইৰ সপোনবোৰ পূৰ কৰিবলৈ সপোন দেখিলি, ভাই ভনীৰ সপোনবোৰ পূৰাবলৈ সপোন দেখিলি, শাহু-শহুৰ, দেৱৰ-ননদৰ সপোন পূৰ কৰিবলৈ সপোন দেখিলি, নিজৰ মানুহটোক সুখী কৰিবলৈ মানুহটোৰ সপোনবোৰ পূৰাবলৈ সপোন দেখিলি, ল’ৰা-ছোৱালীকেইটাৰ সপোন পূৰাবলৈ সপোন দেখিলি! কেতিয়াবা নিজৰ বাবে, কেৱল নিজৰ বাবে, নিজক সুখী কৰিবৰ বাবে এটা সপোন দেখিছিলি নে? তই জাননে মই লগৰবোৰৰ লগত গৈ দামী ৰেষ্টোৰাত সোমাই বহুত কিবাকিবি খাওঁ কেতিয়াবা। চিকেন কাবাব, চিলি চিকেন, চিকেন ৰ’গন জুচ্, পোলাও-বিৰিয়ানি, চিকেন টিক্কা, চিকেন ড্রাই ফ্রাই, চিকেন বাটাৰ মচালা, ফ্রুইট চালাদ, নান্, কুফটা, পনীৰ… …কিমানৰ নাম ক’ম তোক! কোনবিধ খাবি তই ! কৈ শেষেই নহয় এইবোৰ। চিকেনৰেই যে কিমান বিধ আছে! বাকীবোৰ নক’লোৱেই বাৰু তোক। সেইবোৰ মই কেৱল মোৰ বাবে খাওঁ বুইছ। খাব নোৱাৰিলে তাতে এৰি আহোঁ। ভাইটিয়েও লগৰ বোৰৰ লগত ওলাই গৈ খায়, ফুৰে। সেইয়াও কেৱল তাৰ সুখৰ বাবে। দেউতাইও টেঙৰ, পানী খায় লগৰবোৰৰ লগত, কেৱল নিজৰ স্ফুর্তিৰ বাবে। ( মই জানো বিচনাত তোক শান্তিৰে শুবও নিদিয়ে কেৱল নিজৰ সুখৰ বাবে।) আৰু তই? ঘৰলৈ মাছ এডোখৰ আনিলেও নিজে নাখায় থৈ দিবি-মানুহটোলৈ বুলি, ল’ৰাটোলৈ বুলি, ছোৱালীজনীলৈ বুলি ! দামী কাপোৰ এসাজ নল’ৱ বুঢ়ী হ’লো বুলি। ( দুটামান টকা বচোৱাৰ অজুহাত তোৰ ! ) তই কিয় আমাৰ দৰে স্বার্থপৰ হ’ব নোৱাৰ? নিজৰ বাবে এটা সপোন কিয় নেদেখ? কিয় এটা দিন কেৱল নিজৰ বাবে খৰচ নকৰ? কেতিয়াবা তই লুকাই লুকাই চাদৰৰ আচলেৰে চকুপানী মচাৰ কাৰণটো কিয় কাকো জানিবলৈ নিদিয়? আটাইকে সুখী কৰি কৰি ভাগৰি পৰা তোক কিয় অলপো ভাগৰুৱা যেন নালাগে? ইয়াৰ পাছতো তই দুচকুৰ ক্লান্তি লুকুৱাই ক’ব পাৰ তই আজি ভীষণ সুখী! ক’ত আৰম্ভণি তোৰ এই সুখবোৰৰ ? ক’ চোন মোক। মই তোক সুখী কৰিব বিচাৰো, এদিনৰ বাবে হ’লেও । সঁচাকৈ।\n← মেঘালীলৈ অনুৰ চিঠিৰ উত্তৰ… (অনামিকা বৰুৱা)\n“ক্লিক…ক্লিক” (দিগন্ত কুমাৰ ভট্টাচাৰ্য) →


২০১৭ চনত সামান্থা ৰুথ প্ৰভু\n২৮ এপ্ৰিল, ১৯৮৭ (৩৫ বছৰ)\nনাগা চৈতন্য (বি. ২০১৭; বিবি. ২০২১)\nসামান্থা ৰুথ প্ৰভু (ইংৰাজী: Samantha Ruth Pravu) ১৯৮৭ চনৰ ২৮ এপ্ৰিলত জন্মগ্ৰহণ কৰা এগৰাকী ভাৰতীয় অভিনেত্ৰী। তেওঁৰ জন্মসূত্ৰে নাম আছিল সামান্থা ৰুথ প্ৰভু। তেওঁ তেলেগু আৰু তামিল ফিল্ম ইণ্ডাষ্ট্ৰিৰৰ পৰা অভিনয় জগতত কৰ্মজীৱনৰ পাতনি মেলে। তেওঁ চাৰিবাৰকৈ ফিল্মফেয়াৰ বঁটা লাভ কৰিবলৈ সক্ষম হয়। তেওঁ দক্ষিণ ভাৰতীয় চলচ্চিত্ৰ জগতত এজন নেতৃস্থানীয় অভিনেত্ৰী হিচাপে নিজকে গঢ়ি তুলিছে। বাণিজ্য শাখাত ডিগ্ৰীলৈ থকাৰ সময়ত আক্কিনেনীয়ে মডেলিং এছাইনমেণ্টত পাৰ্ট টাইম হিচাপে কাম কৰিছিল। তেওঁ অতি কম সময়ৰ ভিতৰতে চলচ্চিত্ৰৰ চৰিত্ৰত অভিনয়ৰ বাবে অফাৰ লাভ কৰে আৰু গৌতম মেননৰ সমালোচকৰ দ্বাৰা প্ৰশংসিত তেলেগু ৰোমাঞ্চ ছবি “য়ে মায়া শেষব (২০১০)” -ৰ যোগেদি অভিনয়ত আত্মপ্ৰকাশ কৰে, য’ত তেওঁ শ্ৰেষ্ঠ অভিষেকৰ বাবে ফিল্মফেয়াৰ বঁটা আৰু এটা নন্দী বঁটা লাভ কৰে। তাৰ পিছত তেওঁ “নিথানে ইন পোনভাচানথাম” আৰু “ইগা” চলচ্চিত্ৰৰ বাবে একেটা বছৰতে দুয়োটাকৈ শ্ৰেষ্ঠ তামিল অভিনেত্ৰীৰ বাবে ফিল্মফেয়াৰ বঁটা আৰু শ্ৰেষ্ঠ তেলেগু অভিনেত্ৰীৰ বাবে ফিল্মফেয়াৰ বঁটা লাভ কৰা দ্বিতীয় গৰাকী অভিনেত্ৰী হয়৷\nপুৰস্কাৰ আৰু মনোনয়ন[সম্পাদনা কৰক]\n"https://as.wikipedia.org/w/index.php?title=সামান্থা_আক্কিনেনী&oldid=311575"ৰ পৰা অনা হৈছে\nএই পৃষ্ঠাখন ২২ জানুৱাৰী, ২০২২ তাৰিখে ০৭:৫৮ বজাত অন্তিম সংশোধন কৰা হৈছিল।


শিশু পৰ্ণগ্ৰাফি হৈছে বিশেষ প্ৰকাৰৰ পৰ্ণগ্ৰাফ যত শিশু যৌন উত্তেজনাৰ বলি হয়। শিশুক প্ৰত্যক্ষ ভাৱে জড়িত কৰাই বা শিশুৰ সৈতে যৌন উৎপীড়নৰ দ্বাৰা ইয়াক প্ৰস্তুত কৰা হব পাৰে । শিশুৰ পৰ্ণগ্ৰাফিৰ উৎপাদনত শিশুৰ জননেন্দ্ৰিয়ৰ ফটো, ভিডিঅ আদিৰ যৌন প্ৰদৰ্শনী ...\n১৯৭৫ চনত ১৫ আগষ্ট পুৱাত বাংলাদেশ সেনাবাহিনীৰ এদল বিপথগামী সদস্য সামৰিক অভ্যুত্থান সংগঠিত কৰে আৰু শেখ মুজিবুৰ ৰহমানক তেওঁৰ ধানমণ্ডি-৩২ ৰ বাসভৱনত হত্যা কৰে। তাৰ পিছত ১৫ আগষ্ট ১৯৭৫ থাকে ৬ নভেম্বৰ ১৯৭৫ লৈকে খন্দকাৰ মোশতাক আহমেদ অঘোষিতভাবে বাংলাদেশৰ ৰ ...\n১৩ নৱেম্বৰ, ২০১৫ ৰ সন্ধিয়া মধ্য ইউৰোপীয় সময় প্ৰায় ২১ বাজি ১৬ মিনিট ত আইছিছৰ অতি কমেও সাতজনীয়া জেহাদী যুঁজাৰুৰ দলে আত্মঘাতী মনোভাৱৰে ইউৰোপ মহাদেশৰ ফ্ৰান্সৰ ৰাজধানী পেৰিছ মহানগৰী আৰু ইয়াৰ উত্তৰীয় উপনগৰ চেইন্ট ডেনিছৰ সাত ঠাইত প্ৰায় সমান্তৰাল ...\nছভিয়েট সংঘ, আনুষ্ঠানিকভাৱে ইউনিয়ন অৱ ছভিয়েট চচিয়েলিষ্ট ৰিপাব্লিক্স ১৯২২ৰপৰা ১৯৯১লৈ য়ুৰেছিয়া মহাদেশত বৰ্ত্তি থকা এখন সমাজবাদী দেশ। ই আছিল কেইবাখনো ৰাষ্ট্ৰীয় ছভিয়েট গণৰাজ্যৰ সংঘ। এ ছভিয়েট সংঘ এখন এক-দলীয় দেশ আছিল, আৰু ৰাজধানী মস্কোস্থিত প ...\nস্বালোকচিত্ৰ নিজে নিজকে বা নিজদিশে তোলা এখন আলোকচিত্ৰ যিখন সাধাৰণতে আৰু সহজতে আজিকালি উপলব্ধ ডিজিটেল কেমেৰা বা কেমেৰা থকা ভ্ৰাম্যভাষ যন্ত্ৰৰে তুলিব পাৰি। ইংৰাজীত ছেলফি বুলি পৰিগণিত হোৱা এনে স্বালোকচিত্ৰ সমূহৰ বাবে ছেলফি শব্দটি পোনপ্ৰথমে অষ্ট্ৰেলি ...\nইনষ্টাগ্ৰাম ইংৰাজী: Instagram; ইনষ্টা Insta আৰু আইজি IG বুলিও জনা যায়) ফটো আৰু ভিডিঅ ভাগ-বতৰা কৰিব পৰা এটা ছচিয়েল নেটৱৰ্কিং ৱেবছাইট। কেভিন ছিছট্ৰম আৰু মাইক ক্ৰীগাৰে নিৰ্মাণ কৰা এই ৱেবছাইটো ২০১০ চনৰ অক্টোবৰ মাহত মুকলি কৰি দিয়া হয়।\nটুইটাৰ হ’ল এটা ইণ্টাৰনেটত বহুলভাৱে প্ৰচলিত এক সামাজিক সংযোগ ব্যৱস্থা আৰু মাইক্ৰব্লগিংৰ এটা জালস্থান বা ৱেবচাইট, য’ত ব্যৱহাৰকাৰীসকলে সৰ্বোচ্চ ১৪০টা আখৰৰ বাৰ্তা আদান-প্ৰদান আৰু প্ৰকাশ কৰিব পাৰে। এই বাৰ্তাবোৰকে টুইট বুলি নামকৰণ কৰা হৈছে। টুইটাৰৰ সদস ...\nফেইচবুক ইংৰাজী: Facebook এক চচিয়েল নেটৱৰ্কিং সেৱা আৰু ৱেবচাইট। ইয়াক ফেইচবুক ইনকৰ্পৰেটেড নামৰ ব্যক্তিগত কোম্পানিয়ে ২০০৪ চনত ইণ্টাৰনেটৰ জৰিয়তে প্ৰচলন কৰিছিল। জুলাই ২০১৩ৰ তথ্য অনুসৰি ১.১৫ বিলিয়নৰো ১১৫ কোটি অধিক ব্যৱহাৰকাৰীয়ে সক্ৰিয়ভাৱে ফেইচবু ...\nলিংকডইন / ˌ l ɪ ŋ k t. ˈ ɪ n / পেশাদাৰী সকলৰ সামাজিক যোগাযোগৰ এটি ৱেবচাইট। চাইটটো ডিচেম্বৰ, ২০০২ চনত প্ৰতিষ্ঠিত হয় আৰু ৫ মে, ২০০৩ চনত আনুষ্ঠানিক ভাবে আৰম্ভ কৰা হয়। সামাজিক যোগাযোগৰ এই ৱেবচাইট পেশাদাৰী সকে বেছি ব্যৱহাৰ কৰে। ২০১৩ চনত এক বিবৃতিত ল ...\nস্কাইপ হল ভি অ’ আই পি সঁজুলি যিয়ে দুটা ভইছ চেনেলৰ মাজত সংযোগ স্থাপন কৰে৷ স্কাইপ যি কোনো ব্যক্তিয়ে ডাউন লড কৰি নিজৰ কম্পিউটাৰত স্থাপন কৰিব পাৰে, আৰু তেওঁলোকে কম্পিউটাৰটো এটা ফোনৰ দৰে ব্যৱহাৰ কৰিব পাৰে৷ এটা নেটৱৰ্কত থকা এজন স্কাইপ ব্যৱহাৰকাৰীয়ে ...\nহোৱাৎছএপ মেছেঞ্জাৰ এটা অ-মুক্ত উৎসৰ, একাধিক প্লে’টফৰ্মত ব্যৱহাৰ কৰিব পৰা এটা ক্ষিপ্ৰ বাৰ্তা এপ্লিকেছন। স্মাৰ্টফোনৰ এই এপ্লিকেছনটোৰ জৰিয়তে ব্যৱহাৰকাৰীয়ে পাঠ, ছবি, ভিডিঅ’ আৰু শ্ৰাব্য মিডিয়া বাৰ্তাৰ লগতে সংযুক্ত মেপিং বৈশিষ্টৰ সহায়ত তেওঁলোকৰ অৱস ...\nআমেৰিকা যুক্তৰাষ্ট্ৰৰ আমাজ’ন ডট কম হৈছে পৃথিৱীৰ সকলোতকৈ ডাঙৰ বহুজাতিক ই-বাণিজ্য প্ৰতিষ্ঠান। ইয়াৰ মুখ্য কাৰ্যালয় যুক্তৰাষ্ট্ৰৰ চিয়াট্টল, ৱাচিংটনত। প্ৰথমে নিজৰ ৱেবচাইটৰ যোগেদি কিতাপ বিক্ৰীৰে নিজৰ ব্যৱসায় আৰম্ভ কৰা আমাজ’ন ডট কমে পাছলৈ চফটৱেৰ, গে ...\nএপ্ৰপিডিয়া আন্তৰ্জালৰ এটি ৱেবছাইট যত পৰিৱেশ সংৰক্ষণ, নতুন প্ৰযুক্তি বা কৌশল ব্যৱহাৰ কৰা আদিৰ ওপৰত লেখ লেখা হয়। এই ৱেবছাইটে ৱিকি পদ্ধতি ব্যৱহাৰ কৰে। পৰিৱেশ সংৰক্ষণ আৰু অন্যান্য দিশৰ বিভিন্ন নন-প্ৰফিট প্ৰতিষ্ঠানে আপ্ৰপিডিয়া ব্যৱহাৰ কৰে। and the ...\nএবাউট.মী হৈছে ২০০৯ চনত অক্টোবৰত প্ৰতিষ্ঠা হোৱা এক ব্যক্তিগত ৱেব হ’ষ্টিং সেৱা। ইয়াৰ সহ-প্ৰতিষ্ঠাপকসকল হৈছে ৰায়ান ফ্ৰেইটাচ, টনী কনৰাড, আৰু টিমথি য়ং। এই ৱেবছাইটোৰ জড়িয়তে এজন ব্যক্তিয়ে এখন পৃষ্ঠা তৈয়াৰ কৰিব পাৰে, য’ত তেওঁ তেওঁৰ বিভিন্ন অনলাইন ...\nখান একাডেমী হৈছে ২০০৮ চনত বাংলাদেশী মূলৰ আমেৰিকান নাগৰিক ছলমান খানে ছাত্ৰ-ছাত্ৰীসকলক অনলাইনযোগে শিক্ষাপ্ৰদানৰ বাবে প্ৰতিষ্ঠা কৰা এটা অলাভজনক শিক্ষা সংস্থা। সংস্থাটোৱে সংক্ষিপ্ত ভিডিঅৰ ৰূপত বিভিন্ন বিষয়ৰ শিক্ষাদান কৰে। খান একাডেমীৰ ৱেবছাইটটোত অনু ...\nচায়েণ্টিফিক টেম্পেৰামেণ্ট ‘চায়েণ্টিফিক টেম্পেৰামেণ্ট’ হৈছে অসমৰ চৰকাৰী পঞ্জীয়নভূক্ত বিজ্ঞান আৰু বিজ্ঞান মানসিকতাৰ বিকাশ আৰু প্ৰসাৰৰ বাবে কৰ্মৰত অগ্ৰণী সামাজিক অনুষ্ঠান। বিজ্ঞান শিক্ষাৰ বাবে ‘চায়েণ্টিফিক টেম্পেৰামেণ্ট’ সংস্থাই সামাজিক মাধ্যম, ...\nজিমেইল ইংৰাজী: Gmail হৈছে গুগলৰ দ্বাৰা পৰিচালিত এটা বিনামূলীয়া, বিজ্ঞাপন সমৰ্থিত ই-মেইল সেৱা। ইয়াক ১ এপ্ৰিল,২০০৪ত মুকলি কৰা হৈছিল। কিন্তু ৭ ফেব্ৰুৱাৰী,২০০৭তহে ইয়াক ৰাজহুৱা ব্যৱহাৰৰ বাবে মুকলি কৰি দিয়া হৈছিল। ২০১৭ চনৰ জুলাইৰ পৰিসংখ্যা অনুসৰি ব ...\nনুপিডিয়া ইংৰাজী ভাষাত আধাৰিত ৱেব-ভিত্তিক অনলাইন বিশ্বকোষ আছিল। ইয়াৰ প্ৰবন্ধসমূহ স্বেচ্ছাসেৱক অৱদানকাৰীসকলে উপযুক্ত বিষয় দক্ষতাসহ লিখা হৈছিল আৰু প্ৰকাশৰ আগতে বিশেষজ্ঞ সম্পাদকসকলে সমীক্ষা কৰিছিল। নুপিডিয়াৰ সমলসমূহ বিনামূলীয়া সমল হিচাপে অনুজ্ঞা ...\nনেটফ্লিক্স হৈছে এটি আমেৰিকান কনটেণ্ট সেৱা আৰু প্ৰযোজনা উদ্যোগ। প্ৰতিষ্ঠানটিৰ মুখ্য কাৰ্যালয় কেলিফৰ্ণিয়াৰ লছ গেটোছত অৱস্থিত। ১৯৯৭ চনত ৰিড হেষ্টিংগছ আৰু মাৰ্ক ৰেণ্ডোলফৰ দ্বাৰা নেটফ্লিক্স কেলিফৰ্ণিয়াৰ স্কটচ ভেলিত প্ৰতিষ্ঠিত হয়। উদ্যোগটিৰ মুখ্য ব ...\nপেট্ৰিয়ন হৈছে এটা সদস্যভুক্তিৰ সুবিধা থকা এটা ৱেবছাইট, যিয়ে কলা-কুশলীসকলক তেওঁলোকৰ সৃষ্টিৰাজিসমূহ অনুগামীসকলৰ সৈতে ভাগ-বতৰা কৰাৰ জৰিয়তে মাহিলী উপাৰ্জন কৰাৰ এক সুবিধা প্ৰদান কৰে। পেট্ৰিয়ন সাধাৰণতে ইউটিউব ভিডিঅগ্ৰাফাৰ, লেখক, পডকাষ্টাৰ, সংগীতজ্ঞ ...\nফেকিং নিউজ হৈছে এটা ভাৰতীয় ব্যংগ সংবাদ বা প্ৰহসনমূলক সংবাদৰ ৱেবছাইট। এই ৱেবছাইটত ভাৰতৰ ৰাজনীতি আৰু সমাজ জীৱনৰ ওপৰত আধাৰিত ব্যংগ সহিত ছলাহী সংবাদ পৰিবেশন কৰা হয়। এই ৱেবছাইটটোত মাজে সময়ে ভাৰতৰ দূৰদৰ্শন আৰু সংবাদ সেৱাৰ লগত জড়িত তথ্যপূৰ্ণ প্ৰবন্ধ ...\nফ্লিপকাৰ্ট হৈছে কৰ্ণাটকৰ বাংগালোৰত অৱস্থিত এক ভাৰতীয় ই-কমাৰ্চ প্ৰতিষ্ঠান। পূৰ্বতে আমাজ’ন ডট কমত কৰ্মৰত ভাৰতীয় প্ৰযুক্তিবিদ্যা প্ৰতিষ্ঠানৰ দুজন স্নাতক শচীন বানচাল আৰু বিন্নী বানচালে ২০০৭ চনত ফ্লিপকাৰ্ট আৰম্ভ কৰে। প্ৰথম অৱস্থাত ফ্লিপকাৰ্টে কিতাপৰ ...\nবলিউড হাংগামা এখন বলিউড বিনোদন ৱেবচাইট, হাংগামা ডিজিটেল মিডিয়া এণ্টাৰটেইনমেণ্টৰ মালিকানাধীন, যিটো ২০০০ চনত ৱেবচাইটটো অধিগ্ৰহণ কৰিছিল। ৱেবচাইটটো ভাৰতীয় চলচ্চিত্ৰ শিল্প, বিশেষত বলিউড, ফিল্ম ৰিভিউ আৰু বক্স অফিচৰ ৰিপোৰ্ট সম্পৰ্কিত সংবাদ সৰবৰাহ কৰে। ...\nবিকাশপেডিয়া ভাৰত চৰকাৰে আৰম্ভ কৰা এটি অনলাইন তথ্য পথপ্ৰদৰ্শক। ৱেবচাইটটো চি-ডিএচি হায়দৰাবাদৰ দ্বাৰা চালিত আৰু বৈদ্যুতিন আৰু তথ্য-প্ৰযুক্তি মন্ত্ৰালয়, যোগাযোগ তথা তথ্য প্ৰযুক্তি মন্ত্ৰালয় ৰ দ্বাৰা স্থাপিত। আৰম্ভণিতে বিকাশপেডিয়াক ৫টা ভাষাত মুকল ...\nমাইক্ৰছফ্ট বিং হৈছে মাইক্ৰছফ্টৰ মালিকানাধীন আৰু পৰিচালিত এক ৱেব অনুসন্ধান ইঞ্জিন । মাইক্ৰছফ্ট বিংৰ উৎস হৈছে MSN সন্ধান, উইণ্ডোজ লাইভ সন্ধান আৰু পিছত লাইভ সন্ধান। বিং ৱেবে, ভিডিঅ, ছবি আৰু মেপ সন্ধান সামগ্ৰীসহ বিভিন্ন সন্ধান সেৱা প্ৰদান কৰে। ইয়াক ...\nয়াহু! এক ৱেব সেৱা প্ৰদানকাৰী। ইয়াৰ মুখ্য কাৰ্যালয় কেলিফৰ্নিয়াৰ চানীভেইলত অৱস্থিত। ই অথ ইন্‌কৰ্পৰেচনৰ জৰিয়তে ভেৰিজন কমিউনিকেচন্‌ছৰ মালিকানাধীন। মূল য়াহু! কোম্পানীটো জেৰী য়াং আৰু ডেভিদ ফিলই ১৯৯৪ চনত খুলিছিল আৰু ১৯৯৫ চনৰ ২ মাৰ্চত কাম আৰম্ভ হৈ ...\nৱিকি নিউজ বা ৱিকি সংবাদ হৈছে ৱিকিৰ মুক্ত সংবাদৰ উৎস আৰু ৱিকিমিডিয়া ফাউণ্ডেশ্যনৰ ভগ্নীপ্ৰকল্প। এই ছাইটটো সংবাদ মাধ্যমৰ লগত জড়িত লোকসকলোৰ সহযোগত পৰিচালিত হয়। ৱিকিপিডিয়াৰ সহ-প্ৰতিষ্ঠাপক জিম্মী ৱেলছ-এ ৱিকি নিউজ আৰু ৱিকিপিডিয়াৰ বিষয়ে কৈছে যে, "o ...\nৱিকিকোৱট বা ৱিকিউক্তি হৈছে ৱিকিমিডিয়া ফাউণ্ডেশ্যন পৰিচালিত আৰু মিডিয়াৱিকি ছফ্টৱেৰ ব্যৱহাৰ কৰা এক ৱিকি-ভিত্তিক প্ৰকল্প। ডেনিয়েল এলষ্টনৰ পৰিকল্পনা আৰু ব্ৰায়ন ৱিবাৰৰ কাৰ্যকাৰিতাত জন্মলাভ কৰা এই প্ৰকল্পৰ উদ্দেশ্য হৈছে সমিলমিলেৰে উল্লেখযোগ্য ব্যক্ ...\nৱিকিচৰ্ছ বা ৱিকিউৎস ৱিকিমিডিয়া ফাউণ্ডেছনৰ দ্বাৰা পৰিচালিত মুক্ত উৎস পাঠৰ এক ডিজিটেল পুথিভঁৰাল। ইয়াৰ উদ্দেশ্য হৈছে লিখনিৰ ভাণ্ডাৰ বা সংকলন তৈয়াৰ কৰা, যাতে যিকোনো ভাষাৰ অনুবাদ আৰু অন্যান্য সম্পৰ্কিত বিষয় আদি ইয়াত সন্নিবিষ্ট কৰিব পাৰি। পূৰ্বতে ...\nৱিকিট্ৰেভেল এটা ৱেব ভিত্তিক প্ৰকল্প, যাৰ উদ্দেশ্য" বিনামূল্যে আধুনিক, পূৰ্ণাঙ্গ আৰু নিৰ্ভৰযোগ্য বিশ্বব্যাপী ভ্ৰমণ সহায়িকা সৃষ্টি কৰা। ” ২০০৩ চনৰ জুলাই মাহত ইভান প্ৰোড্ৰোমো আৰু মিছেল এন জেনকিন্সে এই প্ৰকল্পটোৰ উদ্যোগ গ্ৰহণ কৰে। এটা ৱিকি মডেলৰ অনু ...\nৱিকিপিডিয়া হৈছে অব্যৱসায়িক ৱিকিমিডিয়া ফাউণ্ডেছন সমৰ্থিত এখন মুক্ত, ৱেব-ভিত্তিক, সহযোগিতামূলক, বহুভাষিক বিশ্বকোষ। বিশ্বৰ প্ৰায় ৪.১ নিযুত স্বেচ্ছাসেৱকে সহযোগিতাৰে ইংৰাজী ৱিকিপিডিয়া প্ৰায় ৪.৩ মিলিয়ন প্ৰবন্ধ লিখি উলিয়াইছে। যিকোনো মানুহে প্ৰায ...\nWikibooks isawiki hosted by the Wikimedia Foundation for the creation of free content textbooks and annotated texts that anyone can edit. In April 2010, Alexa ranked wikibooks.org as the 2.462 nd most popular web site in the world. Compete.com ...\nWikiversity isaWikimedia Foundation project, which supports learning communities, their learning materials, and resulting activities. It differs from more structured projects such as Wikipedia in that it instead offersaseries of tutorials, or ...\nৱিকিস্পিচিজ হৈছে ৱিকিমিডিয়া ফাউণ্ডেশ্যনৰ এটা অনলাইন প্ৰকল্প। ইয়াৰ লক্ষ্য হৈছে বৈজ্ঞানিক সকলৰ দ্বাৰা সকলো প্ৰজাতিৰ এখন বিনামূলীয়া তালিকা প্ৰস্তুত কৰা। ৱিকিমিডিয়াৰ সভাপতি জিম্মী ৱেলছে কৈছে যে, ইয়াত প্ৰবন্ধ লিখিবলৈ কোনো নিম্মতম যোগ্যতাৰ সীমা বন ...\nচাবজাং নৃত্য হৈছে উত্তৰ কাছাৰ পাহাৰ অঞ্চলত বসবাস কৰা জয়ন্তীয়াসকলে পালন কৰা বিভিন্ন কৃষিভিত্তিক উৎসৱৰ সৈতে জড়িত এটি উল্লেখযোগ্য নৃত্য। এই নৃত্যত গাভৰুসকলে মুগাৰ মেখেলা আৰু আঁঠু পৰ্যন্ত বিস্তৃত দীঘল বগা চোলা পিন্ধি মূৰটো ঢকাকৈ একোখন বগা কাপোৰ মা ...\nকলমকাৰী হল হাতেৰে অঁকা বা ব্লক-প্ৰিণ্টেড কটন টেক্সটাইল, যি ইচফাহান আৰু ভাৰতৰ অন্ধ্ৰপ্ৰদেশ আৰু তেলঙ্গানাত উৎপাদিত হয়। কেৱল প্ৰাকৃতিক ভাবে উৎপাদিত ৰং আৰু ৰঞ্জকহে কলমকাৰীত প্ৰয়োগ হয়। এইবোৰ তেইশটা প্ৰক্ৰিয়াৰ মাজেৰে তৈয়াৰ হয়। ভাৰতত কলমকাৰী চিত্ৰ ...\nচম্বা ৰুমাল ভাৰতৰ হিমাচল প্ৰদেশত প্ৰচলিত পাৰম্পৰিক এম্ব্ৰইডাৰী কৰা হস্তশিল্প। এই শিল্প এসময়ত চম্বা ৰাজ্যৰ শাসকসকলৰ পৃষ্ঠপোষকতাত প্ৰচাৰ কৰা হৈছিল। উজ্জ্বল ৰঙৰ ব্যৱহাৰৰ সৈতে বিতং আৰ্হিৰ ৰুমালবোৰ হিমাচলত অতি জনপ্ৰিয়। ই সাধাৰণতে বিবাহ আৰু অন্যান্য ...\nপশমিনা হৈছে কাশ্মীৰী ঊলৰ পৰা প্ৰস্তুত কৰা একপ্ৰকাৰৰ চাদৰ। সৰ্ব প্ৰথমে ভাৰতৰ কাশ্মীৰত এই কাপোৰ তৈয়াৰ কৰা হৈছিল। পশমিনা শব্দটো ফৰাচী শব্দ পাচমিনা ৰ পৰা উদ্ভৱ হৈছে। ইয়াৰ অৰ্থ ঊলৰ পৰা প্ৰস্তুত কৰা। কাশ্মীৰী ভাষাত পশমিনাৰ অৰ্থ কোমল সোণ । কাশ্মীৰী জা ...\nভৱানী জামাক্কালাম ভাৰতৰ তামিলনাডু ৰাজ্যৰ এৰোড জিলাৰ ভৱানীত উৎপাদিত কম্বল আৰু দলিচাজাতীয় পণ্য। এই শিল্পয়ে ২০০৫-২০০৬ চনত ভাৰতৰ ভৌগোলিক নিদৰ্শন চিহ্ন হিচাপে স্বীকৃতি লাভ কৰিছে।\nৰেচম এক প্ৰকাৰৰ প্ৰাকৃতিক প্ৰটিন তন্তু, যাক বহু ধৰণৰ বস্ত্ৰশিল্প বয়নৰ বাবে ব্যৱহাৰ কৰা হয়। ৰেচমৰ সৰ্বাধিক পৰিচিত প্ৰকাৰ বম্বেক্স মেৰী নামৰ ৰেচম পলুৰ লেটা গুটিৰ পৰা সংগ্ৰহ কৰা হয়। এক প্ৰকাৰৰ ৰেচম পলুৰ গুটিৰ পৰা এক ধৰণৰ সূতা পোৱা যায়। বিশেষ ব্য ...\nআশাৰীকান্দি অসমৰ ধুবুৰী জিলাৰ দেৱীতোলা উন্নয়ন খণ্ডৰ অন্তৰ্গত এখন গাওঁ। আশাৰীকান্দি পাৰম্পৰিক মৃৎ শিল্পৰ বাবে বিখ্যাত। গৌৰীপুৰৰ ঐতিহাসিক তথা বিশ্ব বিখ্যাত আশাৰীকান্দি টেৰাকটা শিল্প গাঁৱৰ মুঠ ১৬০টা পৰিয়ালৰ প্ৰজন্মৰ পাছত প্ৰজন্মই পোৰা মাটিৰ পাত্ৰ ...\nখুৰ্জা মৃৎশিল্প ভাৰতৰ উত্তৰ প্ৰদেশ ৰাজ্যৰ বুলন্দশ্বাহৰ জিলাৰ খুৰ্জাত প্ৰচলিত পৰম্পৰাগত ভাৰতীয় মৃৎশিল্প। বৌদ্ধিক সম্পত্তি অধিকাৰ চুক্তিৰ বাণিজ্য সম্পৰ্কীয় দিশৰ ওপৰত চুক্তিৰ ভৌগোলিক স্বীকৃতিৰ অধীনত খুৰ্জা মৃৎশিল্পক সুৰক্ষা প্ৰদান কৰা হৈছে। ইয়াক ...\nহাড়ৰ ছাই, ফিল্ডছ্‌পাৰ আৰু কেঅলিনেৰে তৈয়াৰী এবিধ কোমল পেষ্টৰ চীনামাটিক বন চাইনা বোলা হয়। সংজ্ঞা অনুসৰি ই জন্তুৰ হাড়ৰ উৎসৰ নূন্যতম ৩০% ফছ্‌ফেট আৰু নিৰ্দিষ্ট পৰিমাণৰ কেল্‌চিয়াম ফছ্‌ফেট থকা অস্বচ্ছ পাত্ৰ। শক্তি আৰু ভঙা প্ৰতিৰোধক্ষমতাৰ দিশৰ পৰা ব ...\nমাজুলীৰ মৃৎ শিল্প হৈছে অসমৰ এবিধ উল্লেখযোগ্য লোককলা। সাধাৰণতে কুমাৰ আৰু হীৰা সম্প্ৰদায়ৰ লোকসকল এই কলাৰ সৈতে জড়িত। মৃৎ শিল্পত কুশলী এই লোকসকলক কুম্ভকাৰ নামেৰেও জনা যায়। অসমৰ গৌৰীসাগৰ, কাকডোঙা, ধৱলী, ভীমপাৰা আদি নৈপৰীয়া অঞ্চলৰ লোক মৃৎ শিল্পৰ লগ ...\nওড়িশাৰ শিলৰ খোদাই শিলক খোদিত কৰি কলা আৰু উপযোগী বস্তুলৈ ৰূপান্তৰ কৰা ওড়িশাৰ প্ৰাচীন হস্তশিল্পৰ অনুশীলন। শিলৰ খোদাই কাৰিকৰসকলে মুখ্যতঃ পুৰী, ভুৱনেশ্বৰ আৰু কটক জিলাৰ ললিতগিৰিত অনুশীলন কৰে। ময়ূৰভঞ্জ জিলাৰ খিচিঙতো কিছু পৰিমাণে এই কলাৰ অনুশীলন কৰা ...\nকোণ্ডাপল্লী খেলনা ভাৰতৰ অন্ধ্ৰ প্ৰদেশৰ বিজয়ৱাড়াৰ ওচৰৰ কৃষ্ণা জিলাৰ এখন গাওঁ কোণ্ডাপল্লীত কাঠৰে তৈয়াৰ কৰা খেলনাৰ প্ৰকাৰ। কোণ্ডাপল্লীৰ বুম্মলা কলনী বা খেলনাৰ কলনীত এই শিল্প চৰ্চা কৰা হয়। সামগ্ৰীৰ ভৌগোলিক স্বীকৃতি আইন, ১৯৯৯ অনুসৰি অন্ধ্ৰ প্ৰদেশৰ ...\nচান্নাপাটনা খেলনা ভাৰত কৰ্ণাটক ৰাজ্যৰ চান্নাপাটনা চহৰৰ একপ্ৰকাৰৰ প্ৰাচীন কাঠৰ হস্তশিল্প। এই শিল্পৰ সহায়ত বিভিন্ন প্ৰকাৰৰ পুতলা, খেলনা, ফল-মূল পাচলি আদিৰ আকৃতি, গাড়ী, হুইছেল, বাঁহী, মানৱ আকৃতি আদি বিভিন্ন ধৰণৰ খেলৰ সামগ্ৰী কাঠেৰে প্ৰস্তুত কৰা হয ...\nনাচিয়াৰকইল চাকি হৈছে ভাৰতৰ তামিলনাডুৰ নাচিয়াৰ কইল চহৰৰ কাম্মালাৰ পথত শৃংখলাৰে তৈয়াৰ কৰা এক প্ৰকাৰৰ অলংকাৰিক পিতলৰ চাকি। এই পাৰম্পৰিক হস্তশিল্পত পিতলৰ দীঘল স্তম্ভৰ ওপৰত কাৰুকাৰ্য খচিত চাকি থাকে। বিভিন্ন আকাৰত তৈয়াৰ কৰা এই চাকিৰ চাৰিটা অংশ থাকে ...\nনিৰ্মল খেলনা আৰু শিল্প ভাৰতৰ তেলেংগানা ৰাজ্যৰ আদিলাবাদ জিলাৰ নিৰ্মল চহৰত তৈয়াৰ কৰা পৰম্পৰাগত ভাৰতীয় কাঠৰ খেলনা আৰু শিল্প। ইয়াক সামগ্ৰীৰ ভৌগোলিক স্বীকৃতি আইন, ১৯৯৯ অনুসৰি তেলেংগানাৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে।\nভাৰতৰ ডি টি এইছ অপাৰেটৰ\nয়ুগস্লেভিয়াৰ দূৰভাষ নম্বৰ\nপিন কড H0H 0H0\nসেনা ডাক সেৱা (ভাৰত)


ইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তন - ৱিকিউৎস\nইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তন\n2236ইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তনপদ্মনাথ গোহাঞিবৰুৱা\n<poem> বাৰিষাৰ অৱসান আৰু শৰতৰ আৰম্ভণ। এই জুৰ্ বতৰীয়া ঋতু সলনিৰ দোমোজাত প্ৰকৃতিয়ে সাজ সলাই নিৰ্মল ৰূপ ধাৰণ কৰিছে। জীৱ-জন্তুবোৰৰ গাত স্বভাৱতে উলাহৰ ৰাগি লাগিছে। সদৌ নৰ-নাৰীয়ে নিজঞ্জলীয়া ভাবত বছৰৰ গধুৰ কৰ্তব্য কামলৈ মন মেলিছে। পৰিশ্ৰমৰ পাছত বিশ্ৰাম, আৰু বিশ্ৰামৰ পাচত পুণ্য মনস্কামৰ সাধনাৰ আয়োজনে কৰ্মক্ষেত্ৰ আৱৰি ধৰিছে। তাৰ নিদৰ্শন স্বৰূপে ওপৰত মেঘশূন্য নিৰ্মল আকাশমণ্ডল তৰাফুলেৰে জক্‌মক্ ; তলত প্ৰফুল্ল পদ্মফুলেৰে সুশোভিত সৰোবৰ সুস্থিৰ আৰু গম্ভীৰ। তত্ত্বজ্ঞানী যোগীৰ গভীৰ অন্তৰ তথ্যভেদী ভাবে স্পৰ্শ কৰাৰ দৰে, সুবিমল হৃদ-বিলৰ পানীয়ে যেন পাৰৰপৰা চাপ খাই গৈ কৰ্তব্য সাধনাৰ ডাঠ ভাবেৰে কুমুদক মুদাই ধৰিছে। বংশৰ মাজৰ সাধুজন গৌৰৱ বঢ়াবৰ অৰ্থে যিৰূপে আত্মীয় স্বজনে সেই গুৰিয়ালক আগুৰি ধৰে, জোনাক ৰাতিৰ জেউতি চৰাবৰ অৰ্থেও যেন সেইৰূপে তৰামণ্ডলীয়ে চন্দ্ৰক আগুৰি ধৰিছে। যোগভ্ৰষ্ট যোগীয়ে পুনৰায় যোগত তন্ময় হোৱাৰ দৰে, আৰু পাৰত উঠি জিৰোৱা ৰাজহংসই পুনঃ পানীত নামি গহীন হোৱাৰ গতেৰে, সাগৰেও যেন আত্ম-তনু ক্ষয় কৰি, বাষ্পৰূপে আকাশলৈ উঠি, তাতে মেঘ হৈ পুনঃ বৃষ্টিৰূপে পৃথিৱীলৈ নামি, আপুনি আপোনাতে মিলি প্ৰশান্ত মূৰ্তি ধাৰণ কৰিছে। যোগীয়ে যোগাগ্নিৰ সৈতে ক্লেশ দাহন কৰি যিৰূপে আপোনাৰ মন নিৰ্মল কৰে, শৰতৰ আকাশেও সেইৰূপে আপোন ৰেশ ভাৰ জেউতিৰে মেঘৰ ঢাকনি আঁতৰাই থৈ নিৰ্মল ৰূপ ধাৰণ কৰিছে। এনে সুখ-শান্তি-জিৰণিৰ পুণ্যপয়োভৰ শীতল শৰৎ ঋতুৰ আৰম্ভণত ব্ৰজৰ গোপ-গোপিনীয়ে পূৰ্বাপৰ প্ৰচলিত ৰীতি অনুসাৰে ইন্দ্ৰযজ্ঞৰ মহানু্‌ষ্ঠানলৈ বিশেষ মনোযোগেৰে আগ বাঢ়িছে। এনে ছেগতে লগৰীয়া গৰখীয়াবৃন্দৰে সৈতে পৰিবৃত হৈ ৰাম-কৃষ্ণ বয়সীয়া ব্ৰজগোপসকলৰ সেই বিষয়ক সামাজিক আলোচনা আৰু আয়োজনৰ মাজত সোমালহি।\nশ্ৰীকৃষ্ণই অতি সৰলভাৱে পোন-প্ৰথমে গোপপতি নন্দৰাজত এই বুলি সুধিলে, “পিতাদেৱ ! আপোনাসকলে নো আজি এইবোৰ কিহৰ নিমিত্তে আয়োজন কৰিছে?” নন্দৰাজে এটি আনন্দৰ হাঁহি মাৰি এই বুলি সমিধান দিলে, “বোপা ! এইবোৰ আয়োজন ইন্দ্ৰযজ্ঞৰ নিমিত্তে হৈছে।” কৃষ্ণই পুনৰপি প্ৰশ্ন কৰিলে, “পিতা, ইয়াৰ নো উদ্দেশ্য কি?” সেই প্ৰশ্নৰ উত্তৰত নন্দৰাজ আৰু অন্যান্য মুখিয়াল বয়সীয়া গোপসকলে এই বুলি চমুকৈ ব্যাখ্যা দিলে, “ইন্দ্ৰদেৱতা মেঘৰ গৰাকী ; তেওঁৰ ইচ্ছানুসৰি মেঘে বৰষুণ দিয়ে ; সেই বৰষুণে ঘাঁহ বন আৰু শস্যাদিক জীপ দিয়ে ; সেই ঘাঁহ-বন খাই আমাৰ গাইবিলাকে বল-শক্তি পায় ; সেই গাইৰ গাখীৰেৰে যুগুত কৰা ক্ষীৰ, দৈ, নৱনি, মাখন, ঘিঁউ আদি সোৱাদ আৰু পুষ্টিকৰ আহাৰ খাই আমি শক্তিবান হওঁ। এতেকে, মানুহ আৰু জীৱ-জন্তু আদিৰ পৰম উপকাৰী ইন্দ্ৰ আমাৰ পৰম পূজনীয় দেৱতা। সেই কাৰণে, আমি বছৰি এই আজৰি বতৰত সেই দেৱৰাজক এভাগি ৰাজহুৱা পূজা দিওঁ। এতিয়া তাৰ নিমিত্তেই এই আয়োজন কৰা হৈছে।” সেই উত্তৰৰ প্ৰত্যুত্তৰত শ্ৰীকৃষ্ণই উপস্থিত গোপসকলক কথাৰ ছলতে এই বুলি বুজনি দিলে, “আপোনাসকলৰ এই ধাৰণাত বিশেষ ভুল ভ্ৰান্তি আছে যেন লাগে। আমি খেতিয়কো নহওঁ, বেপাৰীও নহওঁ ; আমি হাবিয়ে-বনে বসতি সলাই ফুৰা এবিধ অঘৰী জাতীয় পমুৱা মানুহ। গতিকে, খেতিৰ উপযোগী বৰষুণৰ আমাৰ বিশেষ প্ৰয়োজন নাই। এতেকে, সেই বৰষুণ দিওঁতা মেঘ আৰু তাৰ গৰাকী ইন্দ্ৰক পূজিবৰো আমাৰ বিশেষ সকাম নাই। প্ৰকৃতপক্ষে হাবি, বন, পৰ্বত, আৰু ঘাইকৈ গো-ধনহে আমাৰ পৰম উপকাৰী; আমি এইবোৰক হে পূজা কৰা উচিত। বিশেষতঃ যাৰপৰা প্ৰত্যক্ষ উপকাৰ পোৱা যায়, তাক পূজা কৰি যিমান লাভ কৰা যায়, আন কোনো নেদেখাজনক উপকাৰী ভাবি পূজিলে সিমান লাভ কৰিব পৰা নাযায়। আৰু আমাৰ পূজাৰ উপকৰণাদি যি দেখাদেখিকৈ, ভোগ কৰিব, সিহে তাৰ প্ৰকৃত গৰাকী। এতেকে, আপোনাসকলে ইন্দ্ৰযজ্ঞৰ সলনি বৃন্দাবনৰ বন-ৰজাস্বৰূপ গোবৰ্দ্ধনগিৰিক পূজা কৰক, গৰু-গাই আদিক ভালকৈ খুৱাওক-ধুৱাওক, দুখী-দৰিদ্ৰক অন্ন-বস্ত্ৰাদি বিলাওক। এই হে বিশিষ্ট পূজা। ইয়াৰপৰাহে ইহ-পৰকালত প্ৰকৃত উপকাৰ পোৱা যাব। এই জীৱলোক কৰ্মৰ দ্বাৰাই উৎপন্ন আৰু কৰ্মৰ দ্বাৰাই ঘটিব লাগিছে। কৰ্মৰ ফলদাতা যদি কোনোবা থাকে, তেওঁৱো কৰ্তাৰ অনুগামী হৈ হে কৰ্মফল প্ৰদান কৰিব পাৰে। নিজ কৰ্মানুসাৰেই যিস্থলত ফলপ্ৰাপ্তি ঘটে আৰু পুনৰাই পূৰ্বৰ সংস্কাৰ অনুসাৰেই জীৱই কৰ্ম কৰি থাকে, সেই স্থলত তাৰ অন্যথা কৰিবলৈ ইন্দ্ৰৰো ক্ষমতা নাই, আন কাৰো সামৰ্থ্য নাই। এতেকে, নেদেখা-ক্ষমতা ইন্দ্ৰৰ দ্বাৰাই মানুহৰ উপকাৰ সাধিত হব বুলি সঠিককৈ কোনোৱে ক'ব নোৱাৰে। প্ৰাণী মাত্ৰেই স্বভাৱৰ অধীন হৈ স্বভাৱানুসাৰেই কৰ্ম কৰে ; আন কি, দেৱতা আৰু অসুৰগণো স্বভাৱৰ অধীন।”\nপ্ৰকৃতিপ্ৰাণ নাবালক পুৰুষ শ্ৰীকৃষ্ণৰ শ্ৰীমুখৰপৰা এই জ্ঞানগৰ্ভ উপদেশ শুনি নন্দৰাজ আৰু গোপবৰ্গ স্তম্ভিত আৰু মোহিত হ'ল। এই উপদেশ বাক্যে প্ৰত্যেক গোপ-হিয়া স্পৰ্শ কৰিলে; প্ৰত্যেকেই হাতৰ কাম-বন এৰি মৌনভাৱ ধৰি তেওঁৰ প্ৰস্তাৱত সন্মতি জ্ঞাপন কৰিলে। বাস্তৱতে, শ্ৰীকৃষ্ণৰ প্ৰতি গোপবৰ্গৰ প্ৰেম, ভক্তি আৰু বিশ্বাস ইমান গভীৰ আৰু প্ৰবল যে, তেওঁৰ সেই একেষাৰ উপদেশ-বাক্যেই গোপসকলৰ আন্তৰিক ধৰ্মভাৱ আৰু পূৰ্বপুৰুষৰ পৰা চলি অহা ৰীতি-নীতি লুটিয়াই পেলালে ; সিবিলাকে মহোল্লাসেৰে হাতত লোৱা ইন্দ্ৰযজ্ঞৰ আয়োজন ততালিকে সলাই তাক গোৱৰ্দ্ধন-গিৰি-পূজালৈ আগ কৰিলে আৰু সেই অনুসৰি মহা আড়ম্বৰেৰে গোৱৰ্দ্ধনগিৰিত 'গোযজ্ঞ' নামে প্ৰকৃতি-পূজা আৰম্ভ হ'ল। তাৰ পাচৰপৰা সেই উদ্দেশ্যে গৰু-গাই আৰু দুখী-দৰিদ্ৰ আদিক পাৰ্য্যমানে খুউৱা-ধুউৱা সাধু-শুশ্ৰূষা, পশু-সেৱা আদি ৰীতি পালন কৰা হ'ল। সেই অনুসৰি, একেৰাহে তিনিদিন-তিনিৰাতি গোপ-গোপিনী আৰু সিবিলাকৰ ল'ৰা-ছোৱালী সমন্বিতে সদৌ ব্ৰজবাসী বিচক্ষণীয়া গিৰি-গোবৰ্দ্ধনৰ পদত সমবেত হৈ আনন্দ-উৎসৱত আপোন-পাহৰা হ'ল। শ-শকৈ ছাগ-বলি, মেৰা-বলি, চেঁউৰি-গাই-বলি আৰু ম'হ-বলি মাখন, ঘিঁউ, ক্ষীৰ, ননী, মিঠৈ আদি যুগুত কৰা হ'ল ; সেই তিনিও দিনত যাৰ যি ইচ্ছা মনৰ জোখাই ভোজন কৰি পৰিতুষ্ট হ'ল। লালীকৈ তিনি ৰাতি বিবিধ নাচ-গীত আৰু নানা তৰহৰ ৰং-ধেমালিত সদৌ ব্ৰজবাসী আপোন-পাহৰা হ'ল। ৰাশি ৰাশি পূজাৰ নৈবেদ্য গোৱৰ্দ্ধনৰ পদত অৰ্পণ কৰা হ'ল ; প্ৰকৃতি নন্দন গোৱৰ্দ্ধনৰ বক্ষত অযাচিতে প্ৰতিপালিত প্ৰকৃতিসন্তান বান্দৰ, ভালুক, হৰিণা ম'হ মেঠোন, ম'ৰা-মৈৰা বগ-বগলী, চাকৈ-চকোৱা, কৰ্চ্চন প্ৰভৃতি বিবিধ পশু-পক্ষীয়ে এই নৈবেদ্য পাৰ্যমানে ভোগ কৰি প্ৰত্যক্ষৰূপে প্ৰকৃতিৰ উদৰ পৰিপূৰ্ণ কৰিলে। ইফালে, ভোজন সমাপন কৰি আনন্দ-উৎসৱত উৰুলীকৃত হৈ ল'ৰা-ছোৱালীবিলাকে হাতে-হাতে ধৰা-ধৰি কৰি মণ্ডলাকাৰ হৈ নাচোন ধৰিছে; বোৱাৰী-জীয়াৰী গৃহিণী-গোপিনীবৰ্গে জাঁত-জাঁতকৈ নাম-কীৰ্তনৰ সুৰত গছৰ পাত খিলি-খিলিকৈ নচুৱাইছে; গোপবিলাকৰ ঐক্যতানৰ হৰি-সংকীৰ্তনৰ হৃদয়গ্ৰাহী ৰাগ-ৰাগিনী গগন ভেদি উধাইছে; ঢোল-খোল মৃদঙ্গাদি বাদ্য আৰু হিয়াভেদী শঙ্খ-ধ্বনিয়ে গোৱৰ্দ্ধনগিৰিৰ গাত প্ৰতিধ্বনি তুলিছে; ধূপ-দীপৰ গোন্ধেৰে পৰিমাৰ্জিত হৈ পূজা মন্ত্ৰোচ্ছাৰণৰ মোহিনী সুৰত বিমুগ্ধ মানৱাত্মা তন্ময় হৈছে! এনে আনন্দৰ উলাহত ভাঁহি গীতিকণ্ঠ বংশীবদন শ্ৰীকৃষ্ণই মোহন-মুৰুলী বাদনেৰে সমৱেত মানৱ মণ্ডলীৰ হিয়াত আত্ম-মন-প্ৰাণ নচুৱাবলৈ ধৰিলে ; সেই পূজা-প্ৰসঙ্গীয়া আনন্দৰ সাগৰত উলাহৰ ঢৌ তুলি কৃষ্ণবেণু কেন্দ্ৰৰূপে বাজিবলৈ ধৰিলে। — মৰ্ত্যৰ বৃন্দাবন স্বৰ্গৰ অমৰাৱতী যেন বোধ হ'ল!\nশেহদিনা, পূজা-সামৰণত, জগন্মোহন শোভাযাত্ৰা হ'ল। গোপ-গৰখীয়াবৃন্দে নিজ নিজ গৰু-গাই মাহ-হালধীৰে সৈতে নোৱাই-ধুৱাই কপালত ৰজিতা খোৱা মাহৰ ফোঁট দি, শিঙ্গত হালধীৰ ৰহণ সানি, ডিঙ্গিত মাখিয়তীৰ মালা পিন্ধাই, হাতেপতি একোডালি দিগ্‌লতিৰ এছাৰি লৈ গোৱৰ্দ্ধন-যাত্ৰাৰ অৰ্থে সাজু হ'লহি; গোপ-গোপিনীবিলাকে সাঁচতীয়া সাজ-পাৰ পিন্ধি-উৰি উলাহেৰে ওলাই আহি উপস্থিত হ'লহি ; গৰখীয়া-বাহিনীয়ে কৃষ্ণবেণুৰ চেৱে-চেৱে ঠেও ধৰি নাচোন ধৰিলেহি। এনেতে, গুৰি-ধৰা হলধৰৰ ৰামশিঙা বাজি উঠিল— শ্ৰীকৃষ্ণ-পদ অনুসৰণ কৰি সুসজ্জিত গৰু-গাইৰে সৈতে সমবেত ব্ৰজবাসীয়ে গোবৰ্দ্ধনগিৰি প্ৰদক্ষিণ কৰি বিৰাট শোভাযাত্ৰা আৰম্ভ কৰিলে। কি যে চকুজুৰোৱা হৃদয়গ্ৰাহী দৃশ্য ! — দহ বছৰীয়া এটি নাবালক নেতাৰ অনুগামী শত সহস্ৰ আবালবৃদ্ধ বনিতা নৰ-নাৰীৰ উলাহিত শোভাযাত্ৰা! শ্ৰীকৃষ্ণ আজন্ম সমাজ নীতিজ্ঞ আদৰ্শ পুৰুষ। শিশু কৃষ্ণৰ স্বাভাৱিক ভোজন-প্ৰণালীয়ে ব্ৰজৰ গোপীনিক দেহ-গঠনৰ শিক্ষা দিছিল। চালুকীয়া কৃষ্ণৰ চলন-ফুৰণ অনুসৰণ কৰি সিবিলাক পৰিচালিত হৈছিল। চেঙ্গেৰা কৃষ্ণৰ নেতৃত্ব মানি গৰখীয়া-বাহিনী গঠিত হৈছিল। চেমনীয়া কৃষ্ণৰ উপদেশ মানি সদৌ বৃন্দাবনবাসী ধৰ্ম-অনুষ্ঠানাদিত একাগ্ৰচিতীয়া হৈ চলিছিল। শ্ৰীকৃষ্ণৰ যৌৱন আৰু আদহীয়া বয়সত সমস্ত ভাৰতে তেওঁক জগত-গুৰু নেতাৰূপে মানি ৰাজনৈতিক ক্ষেত্ৰত অৱতীৰ্ণ হৈছিল।\n"https://as.wikisource.org/w/index.php?title=ইন্দ্ৰযজ্ঞ_ভঙ্গ_আৰু_গোযজ্ঞ_প্ৰৱৰ্তন&oldid=7163"ৰ পৰা অনা হৈছে\nপদ্মনাথ গোহাঞিবৰুৱাৰ প্ৰবন্ধ\nএই পৃষ্ঠাটো শেষবাৰৰ কাৰণে ২৫ ছেপ্টেম্বৰ ২০১৪ তাৰিখে ১৯:৪৮ বজাত সলনি কৰা হৈছিল।


ভয়ংকৰ ! মজিয়াত শুৱাই কৰ'না ৰোগীৰ চিকিৎসা — Asom Barta\nHome/ৰাষ্ট্ৰীয়/ভয়ংকৰ ! মজিয়াত শুৱাই কৰ’না ৰোগীৰ চিকিৎসা\nভয়ংকৰ ! মজিয়াত শুৱাই কৰ’না ৰোগীৰ চিকিৎসা\nকৰ’নাৰ দ্বিতীয়টো ঢৌৰ মাজতেই সামাজিক মাধ্যমত এটা ভিডিঅ’য়ে খলকনিৰ সৃষ্টি কৰিছে। এনে পৰিস্থিতিত ৰোগীসকলে সকলো প্ৰত্যাশা চিকিৎসক পৰা কৰে। বিহাৰৰ বেগুচৰাইৰ এটা ঘটনাৰ ভিডিঅ’য়ে সকলোৰে মাজত শংকাৰ সৃষ্টি কৰিছে।\nএজন চিকিৎসকে ৰোগীজনৰ জীৱন ৰক্ষা কৰিবলৈ তৎপৰ হৈছিল আৰু তেওঁক চিকিৎসালয়লৈ অনাৰ লগে লগে তেওঁৰ চিকিৎসা আৰম্ভ কৰিছিল। ইয়াৰ বাবে ষ্ট্ৰেচ্ছাৰ বা আন ব্যৱস্থাৰ বাবে অপেক্ষা কৰা নাছিল। দৰাচলতে, যেতিয়া এজন ৰোগীক\nবেগুচৰাই সদৰ চিকিৎসালয়লৈ অনা হৈছিল, তেওঁৰ অৱস্থা অতি সংকটজনক আছিল। চিকিৎসকে ষ্ট্ৰেচ্ছাৰটো অহালৈ অপেক্ষা কৰা নাছিল, ৰোগীজনক তাত মজিয়াত শুৱাই দিছিল আৰু তেওঁৰ চিকিৎসা আৰম্ভ কৰিছিল। অৱশ্যে, শেষত, চিকিৎসকে ৰোগীজনক বচাব নোৱাৰিলে।\nদিল্লীত ১০,০০০ প্ৰব্ৰজনকাৰী শ্ৰমিকৰ মাজত আহাৰ বিতৰণ ছানী লিয়নীৰ\nচৰকাৰে হিতাধিকাৰীৰ বেংক একাউণ্টত এতিয়াৰে পৰা পইচা নভৰায়, মোবাইলত পঠাব e-Rupi QR CODE; জানক কি এই ‘e-Rupi’\nপঞ্জাৱৰ নতুন আপ চৰকাৰৰ ১০ জন মন্ত্ৰীৰ শপত গ্ৰহণ\nহৰভজন সিং হ’ব ‘আপ’ৰ পঞ্জাৱৰ ৰাজ্যসভাৰ প্ৰাৰ্থী\nভাৰতীয় সেনাৰ ইষ্টাৰ্ণ কমাণ্ডৰ GOC-in-Chiefৰ দায়িত্বত প্ৰথমজন অসমীয়া\nপথৰ কাষত শাক-পাচলি বিক্ৰী কৰিছে IAS বিষয়াই\nৰাম গোপাল বৰ্মা আৰু ইনায়া চুলতানাৰ অশ্লীল নৃত্যৰ ভিডিঅ’ ভাইৰেল!


কুমাৰ ভাস্কৰ বৰ্মা - অসমীয়া ৱিকিপিডিয়া\nকুমাৰ ভাস্কৰ বৰ্মা\n(কুমাৰ ভাস্কৰ বৰ্মনৰ পৰা পুনঃনিৰ্দেশিত)\n১ পুষ্যবৰ্মা ৩৫০–৩৭৪\n২ সমুদ্ৰবৰ্মা ৩৭৪–৩৯৮\n৩ বলবৰ্মা ৩৯৮–৪২২\n৪ কল্যাণ বৰ্মা ৪২২–৪৪৬\n৫ গণপতি বৰ্মা ৪৪৬–৪৭০\n৬ মহেন্দ্ৰ বৰ্মা ৪৭০–৪৯৪\n৭ নাৰায়ণ বৰ্মা ৪৯৪–৫১৮\n৮ ভূতি বৰ্মা ৫১৮–৫৪২\n৯ চন্দ্ৰমুখ বৰ্মা ৫৪২–৫৬৬\n১০ স্থিত বৰ্মা ৫৬৬–৫৯০\n১১ সুস্থিত বৰ্মা ৫৯০–৫৯৫\n১২ সুপ্ৰতিস্থিত বৰ্মা ৫৯৫–৬০০\n১৩ কুমাৰ ভাস্কৰ বৰ্মা ৬০০–৬৫০\n১৪ অৱন্তী বৰ্মা ৬৫০–৬৫৫\nকুমাৰ ভাস্কৰ বৰ্মা (ইংৰাজী: Kumar Bhaskara Varman) কামৰূপ ৰাজ্যত ৰাজত্ব কৰা বৰ্মণ ৰাজবংশৰ ৰজাসকলৰ মাজত প্ৰসিদ্ধ আছিল। তেওঁৰ ভাতৃ সুপ্ৰতিষ্ঠ বৰ্মাৰ মৃত্যুৰ পিছত ৰাজসিংহাসনত বহে। ভাস্কৰ বৰ্মা চিৰকুমাৰ আছিল। তেওঁৰ কোনো উত্তৰাধিকাৰী নথকাৰ বাবেই তেওঁৰ মৃত্যুৰ পিছত শালস্তম্ভই কামৰূপ ৰাজ্যত শালস্তম্ভ বা ম্লেচ্ছৰাজ বংশৰ প্ৰতিষ্ঠা কৰে। উত্তৰ ভাৰতৰ ৰজা হৰ্ষবৰ্দ্ধন বা শীলাদিত্য, কুমাৰ ভাস্কৰ বৰ্মাৰ সমসাময়িক আছিল। ভাস্কৰ বৰ্মাই হংসবেগ নামৰ কটকী এজন পঠিয়াই হৰ্ষবৰ্দ্ধনৰ লগত মিত্ৰতা কৰিছিল। সেই সময়ত গৌড় দেশত শশাঙ্ক নামৰ ৰজাজনে ৰাজত্ব কৰিছিল। তেওঁৰ হাতত হৰ্ষবৰ্দ্ধনৰ ককায়েক ৰাজ্যবৰ্দ্ধনৰ মৃত্যু হৈছিল। সেয়ে হৰ্ষবৰ্দ্ধনে ভাতৃহন্তা শশাঙ্কৰ ৰাজ্য আক্ৰমণ কৰে। ভাস্কৰ বৰ্মাই সেই যুদ্ধত হৰ্ষবৰ্দ্ধনক সহায় কৰে। তেওঁলোকৰ হাতত গৌড় ৰজা শশাঙ্ক পৰাস্ত হয়। শশাঙ্কৰ ৰাজ্য কৰ্ণসুবৰ্ণ আৰু গৌড় বা পৌণ্ড্ৰবৰ্দ্ধন ভাস্কৰ বৰ্মনে পায়। ইয়াৰ পিছত ভাস্কৰ বৰ্মা এখন বিশাল ৰাজ্যৰ অধিকাৰী হৈ পৰিছিল। ভাস্কৰ বৰ্মাৰ দিনত কামৰূপ ৰাজ্যৰ সীমা পশ্চিমে বিহাৰ আৰু দক্ষিণে উৰিষ্যাৰ ওচৰ পাইছিলগৈ।\nকুমাৰ ভাস্কৰ বৰ্মাৰ দিনতেই চীনা পৰিব্ৰাজক হিউৱেন চাঙ অসমলৈ আহিছিল। তেওঁ লিখি থৈ গৈছে যে, কামৰূপ ৰাজ্যৰ বিস্তৃতি ১৬৭৫ মাইল আছিল, ৰাজধানী প্ৰাগজ্যোতিষপুৰৰ বিস্তৃতি ৬ মাইল আছিল। ৰজা হিন্দু যদিও, তেওঁ বৌদ্ধ ধৰ্মৰ লোককো শ্ৰদ্ধা কৰিছিল।\nৰজা হৰ্ষবৰ্দ্ধনেও ৰজা ভাস্কৰ বৰ্মনক যথেষ্ট সন্মান কৰিছিল। এবাৰ চীনা পৰিব্ৰাজক হিউৱেন চাঙৰ সন্মানৰ অৰ্থে হৰ্ষবৰ্দ্ধনে প্ৰয়াগত এখন ডাঙৰ সভাৰ আয়োজন কৰিছিল। তালৈ ভাৰতৰ বিখ্যাত ৰজাসকলক নিমন্ত্ৰণ কৰা হৈছিল। সেই উপলক্ষে তেওঁলোকে এটা ডাঙৰ শোভাযাত্ৰা কৰি দুভাগ হৈ গঙ্গাৰ দুই পাৰেদি যাত্ৰা কৰিছিল। সেই শোভাযাত্ৰাৰ এভাগৰ আগত হৰ্ষবৰ্দ্ধন আৰু আনটো ভাগত ভাস্কৰ বৰ্মা গৈছিল।\n1 লগতে চাওক\n↑ 1.0 1.1 1.2 1.3 1.4 1.5 ভূপেন্দ্ৰ নাথ চৌধুৰী (১৯৯৫). সোণৰ অসম. খগেন্দ্ৰনাৰায়ণ দত্তবৰুৱা, লয়াৰ্ছ বুক স্টল. পৃষ্ঠা. ১৬, ১৭, ১৮.\n↑ (Gait 1926:23-24)\nRulers of Ancient Assam (upto 6th century AD)\nName Varman, Kumar Bhaskara\nShort description Ruler of Kamarupa\nDate of death 650\n"https://as.wikipedia.org/w/index.php?title=কুমাৰ_ভাস্কৰ_বৰ্মা&oldid=174977"ৰ পৰা অনা হৈছে\nএই পৃষ্ঠাখন ১৪ ফেব্ৰুৱাৰী, ২০১৮ তাৰিখে ১৪:৩২ বজাত অন্তিম সংশোধন কৰা হৈছিল।


যা দেৱী যা -( নিৰুপমা ডেকা) - সাহিত্য ডট অৰ্গ\nযা দেৱী যা -( নিৰুপমা ডেকা)\nযা দেৱী যা\n– নিৰুপমা ডেকা\nদুৰ্গা পূজাৰ দশমীটো পাৰ হোৱাতহে মনেশ্বৰ হাজৰিকাৰ উশাহটো ঘূৰিল৷ এনে ব্যয় বহুল গুৱাহাটীৰ নিচিনা ঠাইত ভাৰাঘৰ লৈ ল’ৰা-ছোৱালী ইংৰাজী মাধ্যমৰ স্কুলত পঢ়ুৱাই চতুৰ্থ শ্ৰেণীৰ ৰাজ্য চৰকাৰৰ কৰ্মচাৰী এজনৰ কি অৱস্থা হ’ব পাৰে সেয়া হয়তো মনেশ্বৰৰ দৰে ভুক্তভোগীহতঁৰ বাহিৰে আনে বুজা কঠিন৷ তাতে আকৌ সি থাকে নিউ গুৱাহাটী বামুণীমৈদামৰ ৰেলৱে’ ক’লনিৰ গাতে লাগি থকা ভাস্কৰ নগৰ অঞ্চলত৷ দুৰ্গা পূজা মানে য’ত হয় এক ব্যয় বহুল আয়োজন৷ অলিয়ে-গলিয়ে মা দুৰ্গাৰ পূজাৰ বিলাস বহুল আয়োজনৰ অঘোষিত প্ৰতিযোগিতা৷ আৰু পূজা সমিতিবোৰৰ সিহঁতবোৰ হ’ল মোটা চান্দা সংগ্ৰহৰ লক্ষ্যস্থান৷ পূজাৰ বহুদিন আগৰ পৰাই প্ৰায় পলাই থকাৰ দৰে আত্মগোপন কৰিব লগা হয় মনেশ্বৰৰ৷ আগফালে দুৱাৰত তলা ওলমাই থয় আৰু পাছফালৰ দুৱাৰেৰে অহা-যোৱা কৰে৷ পূজা, বিহু আদিৰ চান্দাৰ নামত তাৰ নিচিনা মানুহবোৰে বৰ দুৰ্ভোগ ভোগিব লগীয়া হয়৷\nভগৱান বুলিলে তাৰ দৰে ভগৱান ভৰষাত চলা লোক সকলৰ ভয় এটাও থাকে৷ ভগৱানৰ নামত চান্দা আদি নিদিলে যদি কিবা অপায় অমংগল হয়, তথাপি ভগৱানৰ ভয়তকৈও আৰ্থিক অনাটনে জুৰুলা কৰাৰ ভয়ত তাৰ মন অহৰহ কঁপি থাকে এইখিনি সময়ত৷ ইফালে ল’ৰা-ছোৱালী আৰু ঘৈণীয়েকৰ পূজা বুলিলেই প্ৰায় এমাহৰ দৰ্মহাটোৰ প্ৰয়োজন৷ চাৰিদিনৰ পূজাত অন্ততঃ দুযোৰকৈ কাপোৰ, জোতা-মোজা, চেণ্ডেল, আ-অলংকাৰ কাপোৰৰ লগত মিলাই লাগেই৷ নহ’লে আনৰ লগত মিলাত দিগদাৰ হয়৷ আকৌ পূজাৰ কেইদিন বাহিৰত খাবলৈ পকেট গৰম থাকিব লাগে৷ মুঠতে পূজা মানে সন্ত্ৰাসবাদৰ আগজাননী হয় ঘৰখনত৷ বিচৰা মতে নাপালে বিদ্ৰোহী হৈ পৰে চব৷ তাৰ পৰা হাত সৰাৰ বাট নাপাই ধৰফৰাই থাকে মানুহটোৱে৷\nআগতে প্ৰায়েই মানুহজনীক কৈছিল পূজাৰ বন্ধত গাঁওখনলৈ যাওঁ বুলি৷ এতিয়া নকয় কাৰণ ঘৈণীয়েক বাসন্তী জাঙুৰ খাই উঠে৷ উৱা, গুৱাহাটীৰ পূজা এৰি কোন বুৰ্বকে গাঁৱলৈ যাব! মূৰ্খ পাইছে নেকি সিহঁতক? গতিকে উপায়ন্তৰ হৈ সি চুপ হৈ থাকে৷ আৰু পূজা দীপাৱলীৰ নামত বছেৰেকৰ সাঁচতীয়া টকাকেইটা খৰচ কৰি সৰ্বশেষত নিজেও মহিষাসুৰৰ ৰূপ লয় তৰ্জন-গৰ্জন কৰি ঘৰখন ওপৰ তল কৰে আৰু নিজকে ঘৰৰ দুৰ্গাজনীৰ হাতত সপি দিয়ে৷\nএই বোৰৰ পৰা বাচিবলৈ বুলি বেচেৰা মানুহটোৱে আজি দুবছৰমান আগতে পূজা নাইকিয়া ধৰ্ম এটাকে লৈ লওঁ বুলি থিৰাং কৰি এজন গুৰু ভজি তাতে শৰণাপন্ন হ’ল৷ ভাবিলে এই খৰচী ভগৱানৰ পৰা আঁতৰি নাম ধৰ্মকে সাৰোগত কৰি জীৱনটোত অলপ সকাহ পাব৷ পিছে প্ৰতিফল যে আৰু ভয়ংকৰ হ’ব এতিয়াহে বুজিলে৷ কমিব দূৰৈৰ কথা ধৰ্মৰ নামত খৰচ বাঢ়িলহে৷ পূজাৰ খৰচ সেই ভাগেই থাকিল৷ চহৰৰ পূজাত কোনো ধৰ্মৰ ভেদাভেদ নাই৷ সকলোৰে মনত পূজাৰ নিচা লাগিবই৷ গতিকে নতুনকৈ শৰণাপন্ন হৈ ভকত সেৱা, পাল নাম, নাম-কীৰ্তনৰ বাবে খৰচৰ নতুন পথ এটাহে ওলাল৷\nমুঠতে ধৰ্মৰ খৰচী সংক্ৰামক ৰোগটোৱে মানুহটোক জুৰুলা কৰা হ’ল আৰু ইয়াৰ ফলশ্ৰুতিত মনেশ্বৰ হাজৰিকা বোলা এজন ধৰ্মানুৰাগী লোক ধৰ্মদ্ৰোহী হৈ পৰিল৷ যি ধৰ্মৰ বাবে মানুহৰ মানৱীয় ধৰ্ম নাইকিয়া হয়, যি ধৰ্মৰ খৰচৰ বাবে জীৱনৰ বহু কৰণীয় কাম ৰৈ যায়, তেনে ধৰ্মৰে ভগৱান নাপায়৷ গাঁৱৰ নিচলা খেতিয়ক ভায়েকটোক বছৰেকৰ খেতিখন কৰিবলৈ সহায় কৰিব নোৱাৰে, বুঢ়ী মাকজনীৰ সাধাৰণ খৰচটো বহন কৰিব নোৱাৰে অথচ বছৰত হাজাৰ হাজাৰ টকা পূজা-পাৰ্বন আৰু ধৰ্মৰ নামত দান দি উৰাই দিয়ে৷ এইবোৰ বেজাৰে তাক খুলি খুলি খায়৷ আধুনিকতাৰ বতাহত হাতত এণ্ড্ৰইড ফোন, দেহত দামী নামী সুগন্ধি আৰু তুলুঙা চিন্তাৰে জীৱনোচ্ছল তাৰ পৰিয়ালটো দেখি দেখি সিওঁ মদৰ ৰাগীত নিশাবোৰত মহিষাসুৰ হৈ পৰে৷ ল’ৰা-ছোৱালী আৰু তিৰোতাৰ লগতে আধুনিকতাৰ বতাহত উৰা সকলক চৈধ্যপুৰুষ উদ্ধাৰি গালি দি পৰম তৃপ্তি লাভ কৰে৷ আৰু মদৰ নিচাত উত্তাল হৈ দুৰ্গাপূজাৰ নিশা কেইটাত চিঞৰি কয়-\n“যা দেৱী যা……… সোণকালে আঁতৰি যা৷ মোৰ দৰে বোৰক মাৰিবলৈহে আহ৷ দুৰ্গতিবোৰ বছৰ দিনলৈ আমাৰ বোৰৰ গাত জাপি দি স্বৰ্গীয় দালানত বিশ্ৰাম ল, যা দেৱী যা, ৰসাতলে যা, অহাবাৰ আহিব নোৱাৰাকৈ কৰ’বাত ডুবি এই দশমীতে হেৰাই যা………………॥”\n← ঈশ্বৰে তেওঁক মুক্তি দিয়ক -( মৌচুমী দাস)\nকাণফুলি -(ভাস্কৰজ্যোতি দাস) →\n“এ ব্ৰিফ হিষ্ট্ৰি অব টাইম” (বি জে ৰঞ্জন)\nনীলপৰীৰ দেশত সন্ধিয়াৰ দবা ( অমিতাভ মহন্ত )


সেই দহমিনিট – মণিষা কাকতি – ফটাঢোল\nOctober 3, 2019 লটিঘটি\t6 Comments\nসেই দহমিনিট – মণিষা কাকতি\n১ ছেপ্টেম্বৰ, ২০১৯। দেওবাৰ। আপাত দৃষ্টিত দিনটোৰ বিশেষত্ব এয়াই আছিল যে সেইদিনা মহাপুৰুষ শংকৰদেৱৰ তিথি আছিল। কিন্তু মোৰ বাবে সেই দিনটোক অন্য এটা পাহৰিব নোৱাৰা ঘটনাইহে চিৰদিন বিশেষ কৰি ৰাখিব।\nসেইদিনা গুৱাহাটী প্ৰেছ ক্লাবত গ্ৰন্থ উন্মোচনী সভা এখন আছিল। আবেলি ৩ বজাত। বন্ধৰ দিন হোৱা হেতুকে কিছু লাগতিয়াল সামগ্ৰী কিনাৰ উদ্দেশ্যে ঘৰৰপৰা অলপ সোনকালেই ওলাই গ’লোঁ। এক গুলীত দুই চিকাৰৰ পৰিকল্পনা। বজাৰ-সমাৰ কৰি ভোক লগাত ভাবিলোঁ, ভাতসাজ প্ৰেছ ক্লাবৰ কাৰ্ত্তিকদাৰ কেণ্টিনতে খোৱা যাওক। যিহেতু তালৈ যাবলগা আছেই; গতিকে লৰালৰি কৰাৰ সকাম নাথাকে। লাহে-ধীৰে আৰামত খাই-বৈ অনুষ্ঠান আৰম্ভ হোৱালৈ আজৰি হৈ উঠিম। চিন্তাটো মনলৈ অহাৰ লগে লগে মাংসৰ বাতিকেইটা চকুৰ আগত ভাহি উঠিলেই নহয়। আৰু ৰক্ষা নাই। খোজ পোনালোঁ, প্ৰেছ ক্লাব অভিমুখে।\nআশী টকাত মুৰ্গী মাংসৰ ডাঙৰ ডাঙৰ পাঁচটা টুকুৰা, লগত ভাজি, ছালাদ আদি অন্যান্য ব্যঞ্জনেৰে পেট ভৰ্তি হোৱাকৈ ভাতসাজ খালোঁ। কাৰ্ত্তিকদাৰ কেণ্টিনৰ এইটোৱেই আকৰ্ষণ যে তাত যিমান মন যায় সিমান খাব পাৰি। তেখেতৰ মতে, লাগিলে দহবাৰ লোৱা, কিন্তু খাবপৰা জোখতকৈ অধিক লৈ পাতত এৰি নাযাবা। খাদ্য অবাবত নষ্ট কৰিলে তেখেত নাৰাজ হয়। হ’বৰ কথাই! কিমান মানুহে এবেলা এমুঠিৰ বাবে হাহাকাৰ কৰি ফুৰিছে। আৰু আমি খাদ্যবস্তুৰ মোল নুবুজি এৰেহাখিনি প্ৰতিদিনে দাষ্টবিনলৈ নিক্ষেপ কৰিছোঁ।\nতামোল এখন মুখত ভৰাওঁ বুলি ওলাই গ’লোঁ বাহিৰলৈ। প্ৰেছ ক্লাবৰ সন্মুখত থকা পাণ-তামোলৰ দোকানখনৰপৰা তামোল এখন কিনি মুখত ভৰাই ফুটপাথতে থিয় হৈ মহানগৰীৰ ৰেহ-ৰূপ চোৱাত লাগিলোঁ। অলপ সময় তেনেকৈয়ে ইফাল-সিফাল কৰি থাকোঁতে অনুষ্ঠানলৈ বুলি অহা চিনাকি দুই-এজন মানুহ চকুত পৰিল। তেওঁলোকৰ লগতে সোমাই গ’লোঁ ভিতৰলৈ।\nঘড়ীটোলৈ চালোঁ। তিনি বাজো বাজো হৈছে। প্ৰায়খিনি মানুহ ইতিমধ্যে আহি গোট খাইছে। আগৰ অনুষ্ঠানটো শেষ হোৱালৈ প্ৰেছ ক্লাবৰ বাৰাণ্ডাতে বহি অপেক্ষা কৰি আছোঁ। মন কৰিলোঁ, হলটোৰপৰা এজন-দুজনকৈ মানুহবোৰ ওলাবলৈ আৰম্ভ কৰিছে। এটা সময়ত আগৰ অনুষ্ঠানটোত উপস্থিত থকা সকলো মানুহ ওলাই শেষ হোৱাত তিনি বজাৰ অনুষ্ঠানটোলৈ অহা মানুহখিনি সোমাবলৈ ধৰিলে। ময়ো লাহেকৈ সোমাই গৈ চকী এখন দখল কৰিলোঁ। তেনেতে ভাব আহিল এবাৰ প্ৰসাৱগাৰৰপৰা অহাটো সমীচীন হ’ব। অনুষ্ঠান পাঁচ বজালৈকে চলিব। মাজতে উঠি যাবলৈয়ো ভাল নালাগে। গতিকে আৰম্ভ হোৱাৰ আগতেই কামফেৰা কৰি আজৰি হৈ লওঁ বুলি বেগটো চকীতে থৈ ওলাই গ’লোঁ।\nবাহিৰত এজনী ছোৱালী। অচিনাকি। খুউব সম্ভৱ আগৰ অনুষ্ঠানটোলৈ অহা। প্ৰসাৱগাৰৰ ভিতৰতো এজনী। বাহিৰত থকাজনীয়ে দৰ্জাখন বাহিৰৰপৰা ধৰি আছে। কিছুমানে ভিতৰৰপৰা প্ৰসাৱগাৰৰ দৰ্জা বন্ধ কৰিবলৈ বেয়া পায়। লগত থকাজনীকে ৰখীয়া হিচাপে মোতায়েন কৰে। কথাটো তেনেকুৱা কিবা বুলি ভাবিয়েই ময়ো ৰৈ থাকিলোঁ সিহঁত দুয়োজনীৰ হোৱালৈ। যোৱাৰ সময়ত এজনীয়ে কৈ গ’ল, “চাব দেই, দৰ্জাখন লাগি ধৰে। জোৰকৈ টানি খুলিলেহে খোল খায়।” প্ৰেছ ক্লাবৰ প্ৰসাৱগাৰলৈ আগতেও আহিছোঁ। ঠিকেই আছিল দেখোন আগতে। এইখন দৰ্জা নতুনকৈ লগালে চাগৈ। সঠিককৈ নলগালে নতুন দৰ্জাবোৰ কেতিয়াবা ফ্ৰেমত লাগি ধৰে, বল প্ৰয়োগ কৰিলেহে খোল খায়। তেনে অভিজ্ঞতা আগতেও হৈছে বাবে ময়ো চমুকৈ “অ’ হয় নেকি!” বুলি সঁহাৰি জনাই প্ৰসাৱগাৰলৈ আগবাঢ়িলোঁ।\n: বাহিৰত কোনোবা আছে নেকি? দৰ্জাখন লাগি ধৰিছে। খুলিব পৰা নাই। কোনোবাই মাত এষাৰ দিয়কচোন।\nনাই, কাৰো উমঘাম নাই। বাহিৰৰ মাত-কথাবোৰ উফৰি আহি মোৰ কাণত পৰিছে। অনুষ্ঠান আৰম্ভ হোৱা নাছিল। মোৰ আৱাজ বাহিৰলৈ গৈছে নে নাই তাতো সন্দেহ উপজিছিল। দৰ্জাৰ ফ্ৰেম আৰু বেৰৰ প্লাষ্টাৰৰ মাজত সৃষ্টি হোৱা ফাঁকত চকু ৰাখি বাৰে বাহিৰলৈ চাইছোঁ, পাৰ্যমানে দৰ্জাত ঢকিয়াইছোঁ। সকলো অসাৰ। ম’বাইলটো লগত থকা হ’লেও সহায় পালোঁহেঁতেন। কিন্তু সেইটো যে বেগৰ ভিতৰত চকীতে এৰি আহিলোঁ। ভয়ত নে গৰমত নাজানো, ঘামেৰে জুৰুলি-জুপুৰি হৈ পৰিছোঁ। আৰু কিমান সময় এনেকৈ? অনিশ্চয়তাৰ ক’লা ডাৱৰে ঘেৰি ধৰিছে মোক। মনত বিশ্বাস আছিল যে কোনোবা আহি ওলাব। কিন্তু কেতিয়া? গাৰ সমস্ত শক্তিৰে চেষ্টা চলায়ো সফল হ’ব পৰা নাছিলোঁ। সেই মুহূৰ্তত ভিতৰৰপৰা চিঞৰি থকাৰ বাদে মোৰ হাতত কৰিবলৈ একো উপায় নাছিল।\nদহমিনিটতকৈয়ো অধিক সময় পাৰ হৈছিল। প্ৰসাৱগাৰৰ ভিতৰত বন্দী অৱস্থাত মই। বুজি উঠিছিলোঁ, সাধাৰণভাৱে দহ মিনিট কটোৱা আৰু অনিশ্চয়তা, ভয়, বন্দিত্বৰ মাজেৰে পাৰ কৰা দহ মিনিটৰ মাজত কিমান প্ৰভেদ।\n: আছোঁ ৰব বাহিৰত। কিন্তু দৰ্জাখনটো বাহিৰৰপৰা খোলায়েই আছে।\nউস্! স্বস্তিৰ নিশ্বাস এৰিলোঁ। এয়া মাত নহয় যেন ভগৱানৰ বৰদানহে। ততাতৈয়াকৈ ক’লোঁ,\n: হয়। বাহিৰৰপৰা খোলা আছে আৰু ভিতৰৰপৰাও মই খুলিয়েই ৰাখিছোঁ। কিন্তু দৰ্জাখন কেনেবাকৈ লাগি ধৰিছে। ইয়াৰে কোনোবা কৰ্মচাৰীক প্লীজ মাতি দিয়ক আপুনি।\nঅৱশেষত খোল খালে। ছোৱালীজনীয়ে তাতে কাম কৰা পুৰুষ এজনক মাতি আনিলে। তেখেতে বাহিৰৰপৰা হেণ্ড’লডালত ধৰি জোৰকৈ টান মাৰি দিয়াত দৰ্জাখন খোল খালে আৰু মই বাহিৰ ওলাবলৈ সক্ষম হ’লোঁ।\n« সাম্প্ৰতিক: সম্পাদকৰ একলম– শ্ৰী ৰক্তাভ কুমাৰ\nষ্টেটাচ চিম্বল – অনুবাদ: পূৰবী কটকী (মূল : গুদবিন মচিহ্) »\nলটি-ঘটি ভালকৈ হ’ল মানে\nহাঃ হাঃ ময়ো যোৱা ৩০ তাৰিখে প্ৰেচক্লাবত আছিলো৷ মই হেণ্ডেল নলগোৱাকৈয়ে কামটো কৰি আহিছিলো৷\nভাল লটিঘটি হ’ল দেই\nযদি কোনো নাহিলহেতেন!কি ভয়ংকৰ ঘটনা ঘটিল হয়,সেইটো ভাবিহে মোৰ বুকুখন কপিছে।\nবেলেগ লটি-ঘটি দেখোন।\nভাগ্য ১০ মিনিটতে হল বুলিহে৷


হীৰেন ভট্টাচাৰ্যক সুঁৱৰি কিছু ডুখৰীয়া ছবি : ড: বীৰেন্দ্ৰনাথ দত্ত | enajori.com xuror panchoi\n← An Ode to Musical Pearls : Deepanita Bora\nসাক্ষাৎকাৰ : গীতিকাৰ এলি আহমেদ →\n‘হীৰুদা’ নামেৰে জনপ্ৰিয়তাৰ শীৰ্ষলৈ আৰোহণ কৰা কবি হীৰেন ভট্টাচাৰ্যৰ বিয়োগত আমাৰ সমাজখনে হেৰুৱালে অসাধাৰণ সৃজন ক্ষমতা আৰু অনুকৰণীয় ব্যক্তিত্বৰে প্ৰোজ্জ্বল এক পুৰোধা পুৰুষক। আৰু মোৰ দৰে তেখেতৰ প্ৰায় সমসাময়িক কিছুমান সহমৰ্মী সহচৰে হেৰুৱালোঁ এক দৰদী বন্ধুক।\nমোৰ নিজৰ কথাৰে কওঁ। হীৰেন ভট্টাচাৰ্যৰ লগত মোৰ সম্পৰ্ক আছিল পাঁচ দশকৰো অধিক কাল জোৰা। আৰু সেই সম্পৰ্কৰ আছিল বিভিন্ন আৰু বিচিত্ৰ দিশ। তাৰ ভিতৰত আটাইতকৈ গুৰুত্বপূৰ্ণ দিশটো আছিল গীত আৰু কবিতাৰ লগত জড়িত। এইটো ক্ষেত্ৰত আমি দুয়ো আছিলোঁ পৰস্পৰৰ অনুৰাগী আৰু ৰসগ্ৰাসী। আকৌ ইয়াৰ ভিতৰদিয়েই বৈ আছিল হাঁহি-কৌতুকৰ এটি জীৱন্ত স্ৰোত।\nহীৰেন ভট্টাচাৰ্যই কাব্যৰ পথাৰত প্ৰথম খোজ পেলাইছিল গানৰ– অৰ্থাৎ গীতি-কবিতাৰ আলিয়েদি। কবি হিচাপে তেখেতে প্ৰসিদ্ধি লাভ কৰে কিছু পিছত এক কঠোৰ অনুশীলনৰ মাজেদি পাৰ হৈ। আচলতে হীৰেন ভট্টাচাৰ্য বৰ গান-আকলুৱা মানুহ আছিল। তেওঁ আছিল সঁচা অৰ্থত গানৰ ৰসিক আৰু ৰসজ্ঞ শ্ৰোতা।\nমই এই লেখাৰ আৰম্ভণিতে উল্লেখ কৰা প্ৰসংগবোৰৰ লগত সংগতি থকা কেইটামান ঘটনাৰ বিৱৰণী এইখিনিতে উদাহৰণ স্বৰূপে দাঙি ধৰিব খুজিছোঁ।\nপ্ৰথমটো উদাহৰণ। ১৯৯৫ চনৰ মাজভাগৰ পৰা ১৯৯৯ চনৰ আৰম্ভণিলৈকে মই তেজপুৰ বিশ্ববিদ্যালয়ত আছিলোঁ এটা নতুন বিভাগৰ পৰিকল্পনা আৰু ৰূপদানৰ দায়িত্ব লৈ। খুব সম্ভৱ ১৯৯৭ বা ৯৮ চনত এদিন হঠাৎ হীৰেন ভট্ট তেজপুৰত মোৰ বিভাগত উপস্থিত হ’লগৈ এটা বিশেষ অনুৰোধ লৈ। তেখেতৰ কিছু নিৰ্ধাৰিত কবিতাৰ আবৃত্তি-সম্বলিত এটা শ্ৰব্য কেছেটৰ প্ৰস্তুতি চূড়ান্ত পৰ্যায়ত আছে। সেই কেছেটৰ আৰম্ভণি আৰু সামৰণিত সন্নিবিষ্ট কৰিবলৈ তেখেতে ৰচনা কৰা আৰু মই সুৰ দি গোৱা দুটা গীত মই গাই দিব লাগে। গুৱাহাটীত ষ্টুডিঅ’ আৰু ৰেকৰ্ডিঙৰ দিন-বাৰ ইতিমধ্যে ঠিক কৰা হৈ গৈছে। মই বিপাঙত পৰিলোঁ, কোনো অভ্যাস নকৰাকৈ হঠাৎ গুৱাহাটীলৈ গৈ গীত ৰেকৰ্ডিং কৰাটো জানো উচিত হ’ব? কিন্তু বন্ধুৰ ঐকান্তিক আগ্ৰহত সঁহাৰি নিদিয়াটোও জানো সম্ভৱ হ’ব? মই নিৰ্দিষ্ট দিনত নিৰ্দিষ্ট স্থানত গীত ৰেকৰ্ডিঙৰ কাৰণে উপস্থিত হ’লোঁ আৰু ন্যুনতম আখৰাৰ পিছত গীত ৰেকৰ্ডিং কৰিলোঁ। ষ্টুডিঅ’ৰ ভিতৰত পৰম উৎকণ্ঠাৰ মাজতো মই অনুভৱ কৰিছিলোঁ এক বিৰল সন্তুষ্টি। গীত দুটিৰ প্ৰথমটি আছিল ‘মোৰ সোণৰ সোলেং অ’ আৰু দ্বিতীয়টো ‘সাতোখন সুৰীয়া নৈ’।\nমই দিব খোজা দ্বিতীয়টো উদাহৰণৰ ঘটনা-কাল তাৰো আগৰ– ১৯৯০-৯১ মানৰ। মই ভালেমান দিন ৰাজহুৱাকৈ গীত পৰিৱেশন কৰাৰ পৰা আঁতৰি আছিলোঁ। এসময়ত আনকি নিজাকৈ গানৰ অভ্যাস কৰাটোও প্ৰায় নোহোৱা হৈছিল। এনেতে শ্ৰীমান ৰমেন চৌধুৰৰীৰ ঐকান্তিক আগ্ৰহ আৰু অক্লান্ত প্ৰচেষ্টাৰ ফলস্বৰূপে এসময়ত নৱকান্ত বৰুৱাৰ ৰচনাত মোৰ সুৰ আৰু কণ্ঠেৰে জনপ্ৰিয় হোৱা এমুঠি গীতৰ এটি কেছেট প্ৰস্তুত হৈ উঠিল ‘মনৰ খবৰ’ নামেৰে। প্ৰযোজক অৰুণ বৰাই বিশেষভাৱে নিমন্ত্ৰিত শ্ৰোতাক লৈ আয়োজন কৰা এক অনুষ্ঠানত কেছেটত থকা আটাইকেইটা গীত বজাই শুনোৱা হ’ল। শ্ৰোতাসকলৰ উচ্ছ্বসিত আদৰণিৰে অনুষ্ঠানথলী মুখৰ হৈ উঠিল। স্বাভাৱিকতে শ্ৰীমান ৰমেন, অৰুণ বৰা আৰু মই যেন উপলব্ধি কৰিলোঁ : আমি উত্তীৰ্ণ হৈছোঁ। অনুষ্ঠানৰ শেষত আমি ওলাই আহি থাকোঁতে এগৰাকী উৎসাহী শ্ৰোতাই আন্তৰিকতাৰে মোক প্ৰশ্ন কৰিলে : ‘আপুনি এতিয়াও ইমান সুন্দৰকৈ গাব পৰা হৈ আছে, মাজতে গান গোৱা এৰি দিছিল কিয়?’ মই কি উত্তৰ দিম ভাবি থাকোঁতেই ওচৰতে থকা হীৰেন ভট্টই নিজস্ব সপ্ৰতিভ ভংগীত কৈ উঠিল—‘He was not out. He had retired hurt’। সেয়া আছিল ক্ৰিকেট-জগতৰ ভাষা প্ৰয়োগৰ এক তাৎক্ষণিক অথচ বুদ্ধিদীপ্ত প্ৰয়োগ। উক্তিটোৱে হীৰেন ভট্ট মানুহজনৰ কৌতুকপ্ৰিয়তাৰ লগতে ক্ৰিকেটজগতৰ লগত নিবিড় আত্মীয়তাৰ পৰিচয়ো দাঙি ধৰে। হীৰেন ভট্টাচাৰ্য আছিল এজন আগশাৰীৰ ক্ৰিকেট-যোদ্ধা।\nকিমান উদাহৰণ দিম? এনে উদাহৰণ মোৰ হাতত ইমানবোৰ জমা হৈ আছে যে সেইবোৰ গোটাই একেলগে লিপিবদ্ধ কৰিলে এখন সৰু-সুৰা কিতাপেই হ’ব।\nকৌতুকপ্ৰিয় হীৰেন ভট্টৰ অসাধাৰণ উদ্ভাৱনী ক্ষমতাৰ নিদৰ্শন থকা এটি ঘটনাৰ বিৱৰণীৰে এই লেখাটিৰ মোখনি মাৰিব খুজিছোঁ।\nঅসম অভিযান্ত্ৰিক মহাবিদ্যালয়ত এক বিশেষ উপলক্ষত এক কবি সন্মিলন জাতীয় অনুষ্ঠান আয়োজিত হৈছে। তাত কবি হীৰেন ভট্টাচাৰ্যও উপস্থিত আছে। মাজতে বিৰতিৰ সময় হোৱাত সঞ্চালকগৰাকীয়ে ঘোষণা কৰিলে—‘এতিয়া অলপ Light lunch পৰিৱেশন কৰা হ’ব। Light lunch কথাটোক অসমীয়াত কি বুলি কোৱা যাব?’\nদৰ্শকৰ মাজত থকা হীৰেন ভট্টাচাৰ্যই সকলোৱে শুনাকৈ ক’লে—‘লঘু লাঞ্ছনা হ’ব পাৰে চাগৈ।’\n(গণনাট্য সংঘৰ সৌজন্যত আৰু দৈনিক জনমভুমি কাকতত প্ৰকাশিত)\n(ইউনিকোড ৰূপান্তৰণ : মঞ্জিল কোঁৱৰ, এনাজৰী ডট কম)\n| Tagged Birendranath Datta, Hiren Bhattacharya


চোনী মহিৱাল - অসমীয়া ৱিকিপিডিয়া\nচোনীয়ে মহিৱালক লগ পাবলৈ সাতুৰি নৈ পাৰ হৈছে।\nচোনী মহিৱাল অথবা চুনী মেহেৰ (ইংৰাজী: Sohni Mahiwal ; উৰ্দু: سوہنی مہیوال; পঞ্জাবী: سوہنی مہیوال; ਸੋਹਣੀ ਮਹੀਂਵਾਲ; সিন্ধী: سهڻي ميهار) পঞ্জাবৰ চাৰিটা বিষাদ-গাথাৰ এটা। অন্য তিনিটা হ’ল- চচ্ছি পুন্নুন, মিৰ্জা চাহিবা আৰু হীৰ-ৰাঞ্জা। কাহিনীৰ নায়িকা চোনীয়ে যিজন পুৰুষক বিয়া কৰাইছিল, তেওঁৰ প্ৰতি কোনো শ্ৰদ্ধাবোধ নাছিল। বিবাহিত জীৱনত তেওঁ এগৰাকী অসুখী নাৰী আছিল। তেওঁৰ প্ৰেম আছিল এজন মহ গোৱালৰ প্ৰতি; যাক লগ পাবলৈ তেওঁ প্ৰতি নিশা নৈ সাতুৰি পাৰ হৈছিল। পানীত ওপঙি সহজে ওপঙিবলৈ চোনীয়ে এটা মাটিৰ কলহ ব্যৱহাৰ কৰিছিল। তেওঁৰ এই গোপন প্ৰেমৰ কথা গম পাই ননদে সেই মাটিৰ কলহটো সলনি কৰি তাৰ ঠাইত এটা জুইত নোপোৰা কেঁচা মাটিৰ কলহ থৈ দিয়ে। চোনীয়ে সেই কেঁচা মাটিৰ কলহটো লৈ নৈত সাতুৰি যাওঁতে কলহটো পানীত সংস্পৰ্শত গলি যায় আৰু তেওঁৰ সলিল সমাধি ঘটে।\nচোনী মহিৱালৰ কাহিনীত সিন্ধী চুফী কবি ‘শাহ জো ৰিচালো’ ৰচিত আন এটা বিষাদ গাথাতো দেখিবলৈ পোৱা যায়। শাহৰ এই বিষাদ গাথাটো সিন্ধী ভাষাৰ সাতটা জনপ্ৰিয় বিষাদ গাথাৰ অন্যতম। চোনী সিন্ধী আৰু পঞ্জাবী উভয় ভাষাৰে জনপ্ৰিয় লোকগাথা।\n1.1 বুখাৰাৰ ইজ্জত বেইগ\n1.2 চোনীৰ বিবাহ\n1.3 কৰুণ পৰিনতি\nচোনীৰ সমাধিসৌধ, ছাহদাদপুৰ, সিন্ধ\n১৮ শতিকাত মোগল শাসনৰ শেষৰ ফালে তুল্লা নামে এজন কুমাৰৰ ঘৰত চোনী নামেৰে সুন্দৰী ছোৱালী এজনীয়ে জন্ম লৈছিল। তেওঁলোকে বৰ্তমানৰ পাকিস্তানৰ পঞ্জাব প্ৰদেশৰ গুজৰাট চহৰত বাস কৰিছিল। সেই সময়ৰ গুজৰাট চহৰ চেনাব নৈৰ পাৰত অৱস্থিত আছিল আৰু ই আছিল বুখাৰা আৰু দিল্লীৰ বাণিজ্যপথৰ এটা ‘কাৰাভান-চৰাই’, অৰ্থাৎ পথিকসকলৰ বিশ্ৰামস্থল। চোনী ডাঙৰ হৈ অহাৰ লগেলগে মাটিৰ পাত্ৰবোৰত কাৰুকাৰ্য কৰাত দেউতাক সহায় কৰিছিল। চেনাব নৈৰ পাৰৰ ৰামপিয়াৰী মহলৰ ওচৰত তেওঁলোকৰ বিক্ৰিকেন্দ্ৰ আছিল বুলি ভবা\nবুখাৰাৰ ইজ্জত বেইগ[সম্পাদনা কৰক]\nউজবেকিস্তানৰ বুখাৰা চহৰৰ এজন সদাগৰ ইজ্জত বেইগ বাণিজ্যৰ উদ্দেশ্যে দিল্লীলৈ আহিছিল। আহোঁতে গুজৰাটত যাত্ৰা বিৰতি কৰিছিল। তাতে বেইগে চোনীক দেখা পায় আৰু বিমুগ্ধ হৈ পৰে। তেওঁক এপলক দেখা পাবলৈকে বেইগে প্ৰতিদিনে তেওঁলোকৰ দোকানৰ কলহ আৰু আন পাত্ৰবোৰ কিনে। চোনীৰো সদাগৰজনৰ প্ৰতি প্ৰণয়ৰ ভাব জাগে। বেইগে কাৰাভানৰ সৈতে বুখাৰালৈ উভতি নগৈ তুল্লাৰ ঘৰতে লগুৱা হৈ থাকিল আৰু মহ চৰোৱা কামত নিযুক্ত হ’ল। বেইগ ‘মেহেৰ’ বা ‘মহিৱাল’ নামেৰে পৰিচিত হ’ল, যাৰ অৰ্থ মহ-গোৱাল।\nচোনীৰ বিবাহ[সম্পাদনা কৰক]\nচোনী আৰু মহিৱালৰ প্ৰণয় কাহিনীয়ে কুমাৰ সমাজত তোলপাৰ লগায়। এজন বাহিৰা মানুহৰ সৈতে সৈতে বিয়া হোৱাত সমাজে অনুমোদন নজনালে। সেয়েহে দেউতাকে ততাতৈয়াকৈ আন এজন কুমাৰ সৈতে তেওঁৰ বিয়াৰ আয়োজন কৰিলে। ইজ্জত বেইগে সাধাৰণ জীৱন ত্যাগ কৰি ফকীৰৰ জীৱন আকোৱালী ল’লে আৰু চোনীৰ নতুন ঘৰ হামিৰপুৰৰ, চেনাব নৈৰ সিটোপাৰে এটা জুপুৰী সাজি বাস কৰিবলৈ ল’লে।\nমাজনিশা গোটেই পৃথিৱী নিঃপালি দিয়াৰ পিছত চোনীয়ে মহিৱালক লগ পাবলৈ যায়। পানীত যাতে ওপঙি থাকে, তাৰবাবে এটা মাটিৰ কলহ ওভোতাকৈ লৈ, তাতে সাবটি ধৰি তেওঁ নৈ পাৰ হয়। বেইগে প্ৰতিদিনে এটা মাছ ধৰি তেওঁৰ বাবে ৰন্ধা-বঢ়া কৰি থয়। কথিত আছে যে এদিন মাছ নাপাই মহিৱালে নিজৰ উৰুৰ মাংস কাটি ৰান্ধি থৈছিল।\nকৰুণ পৰিনতি[সম্পাদনা কৰক]\nইফালে চোনীয়ে যে মহিৱালক লগ পাবলৈ যায়, এই বিষয়ে গুজৱ বিয়পি পৰিল। এদিন চোনীৰ ননদে তেওঁক অনুসৰণ কৰি তেওঁ লুকুৱাই ৰখা মাটিৰ পাত্ৰটোৰ গোপন ঠাই টুকুৰা বিচাৰি পায়। ননদে আহি মাকক অৰ্থাৎ চোনীৰ শাহুৱেকক কথাটো জনালে। ইফালে তেওঁৰ স্বামী সেই সময়ত ঘৰৰ পৰা আঁতৰত আছিল। পিছদিনাখন ভালকৈ জুইত পোৰা সেই শক্তিশালী মাটিৰ কলহটো আঁতৰাই তাৰ ঠাইত এটা কেঁচা মাটিৰ কলহ থৈ দিলে। কেঁচা মাটিৰ পাত্ৰটো লৈ চোনীয়ে যেতিয়া নৈ পাৰ হ’বলৈ গ’ল, পানীৰ সংস্পৰ্শত কলহটো গলি যায় আৰু তেওঁৰ সলিল সমাধি ঘটে। ইফালে নৈৰ সিপাৰৰ পৰা মহিৱালে চোনীক বুৰিবলৈ ধৰা দেখা পাই বচাবলৈ নৈত জাপ দিয়ে আৰু তেওঁৰো মৃত্যু হয়। এনেকৈ ইহ জনমত নহলেও পৰজনমত তেওঁলোকৰ মিলন হ’ল।\n↑ 3.0 3.1 3.2 3.3 "Folk Tales of Pakistan: Sohni Mahiwal". www.http://pakistaniat.com/. http://pakistaniat.com/2007/01/08/pakistan-sohni-mahiwal-folk-tales-culture/। আহৰণ কৰা হৈছে: 17 March 2021.\n"https://as.wikipedia.org/w/index.php?title=চোনী_মহিৱাল&oldid=273316"ৰ পৰা অনা হৈছে\nএই পৃষ্ঠাখন5মে' 2021 তাৰিখে ০৯:৩৬ বজাত অন্তিম সংশোধন কৰা হৈছিল।


অস্তাচলৰ দিশে মোদী মেজিক? - নিয়মীয়া বাৰ্তা\nগুৰুনানক জয়ন্তীৰ পুৱা ৯ বজাত প্রধানমন্ত্রী নৰেন্দ্র মোদীয়ে দেশবাসীক সম্বোধন কৰি বিতর্কিত কৃষি আইন তিনিখন প্রত্যাহাৰ কৰাৰ ঘোষণা কৰিব, ঘোষণাৰ আগমুহূর্তলৈকে সেইটো কোনেও জনা নাছিল৷ জনা দূৰৈৰ কথা, কল্পনাৰো অৱকাশ নাছিল৷ কিন্তু দেশবাসীক আচৰিত কৰি তেওঁ আইন তিনিখন প্রত্যাহাৰ কৰা হ’ব বুলি ঘোষণা কৰিলে৷ ঘোষণাটো বিমুদ্রাকৰণৰ দৰেই৷ আকস্মিক৷ ছাৰপ্রাইজিং৷ অৱশ্যে প্রধানমন্ত্রী নৰেন্দ্র মোদীয়ে এনেদৰেই কাম কৰে৷ সৰল কথাত মোদী ষ্টাইল৷ গুৰুত্বপূর্ণ সিদ্ধান্তৰ ক্ষেত্রত তেওঁ এনেধৰণৰ চমক দিয়ে৷ দেশবাসী স্তম্ভিত হৈ পৰে৷ মোদী মেজিক বোলা কথাষাৰ এনেধৰণৰ চমকপ্রদ কার্যশৈলীত অধিক আবেদনময়ী হৈ পৰে৷ ধাৰ বাঢ়ে৷ জনসাধাৰণৰ মাজত তেওঁৰ ব্যক্তিত্ব আৰু অধিক অসাধাৰণ হৈ পৰে৷ প্রধানমন্ত্রীৰ ৰূপত ড০ মনমোহন সিঙৰ দহ বছৰীয়া কার্যকাল দেখা আৰু অনুভৱ কৰা দেশবাসীৰ মনত মোদীৰ ছবিখন এজন সিংহপুৰুষৰ ৰূপত প্রতিষ্ঠা হয়৷ কিন্তু কৃষি আইন তিনিখন বাতিলৰ ঘোষণাত দেশজুৰি যিটো হাৰত বা পৰিমাণত বাঃ বাঃ ধ্বনি উঠিব লাগিছিল, তাৰে এক শতাংশও দেখা নগ’ল৷ আনহে নালাগে, বিজেপিৰ নেতা–কর্মীৰ মাজতে ‘বাহ্ মোদী বাহ্’ ধৰণৰ অত্যুৎসাহী ধ্বনি এতিয়ালৈকে শ্রৱণ হোৱা নাই৷ দুজনমান কেন্দ্রীয় মন্ত্রীয়ে টুইটাৰ বা আন সামাজিক মাধ্যমত প্রধানমন্ত্রীক অভিনন্দন জনাইছে৷ সিমানেই৷ ক’তোৱেই উছাহ–উল্লাসৰ বাতাৱৰণ নাই৷ বিজেপিৰ তাত্ত্বিক সংগঠন আৰএছএছ এতিয়ালৈকে নীৰৱ৷ কথাটো তাৎপর্যপূর্ণ৷ ইয়াৰ বিপৰীতে তাৎক্ষণিক প্রতিক্রিয়া হিচাপে আচম্বিত ঘোষণাটোক ৰাজনৈতিক মুনাফা আদায়ৰ কৌশল বুলিহে চর্চা হৈছে৷ নৰেন্দ্র মোদীৰ বিগত প্রায় ৮ বছৰীয়া কার্যকালত এনেধৰণৰ প্রতিক্রিয়া বা পৰিঘটনা প্রথম বুলিয়েই ক’ব পাৰি৷ অথচ আইন তিনিখন বাতিলৰ ঘোষণাত তেওঁৰ বিনম্রতা আছিল অকল্পনীয়৷ ভাৰতৰ ইতিহাসত নৰেন্দ্র মোদীৰ দৰে প্রধানমন্ত্রী এগৰাকীয়ে এইদৰে দেশবাসীৰ ওচৰত সঁচা অন্তৰ আৰু পৱিত্র হূদয়েৰে কৰযোৰে ক্ষমা প্রার্থনা বিচৰা নাছিল৷ এইটো বিৰল ঘটনা৷ প্রধানমন্ত্রী হৈ থকা কালছোৱাত ড০ মনমোহন সিঙে ১৯৮৪ চনৰ শিখ হত্যাকাণ্ড আৰু স্বর্ণ মন্দিৰত সেনাৰ অভিযানৰ বাবে দুখ প্রকাশ কৰিছিল৷ ক্ষমা বিচৰা নাছিল৷\nপ্রধানমন্ত্রী নৰেন্দ্র মোদীৰ ক্ষমা প্রার্থনা আৰু কৃষি আইন বাতিলৰ আচম্বিত ঘোষণাই দেশখন মোদীময় কৰি তোলাত ব্যর্থ হোৱাৰ কাৰণ কি? অনাগত দিনৰ ৰাজনীতিত ইয়াৰ কেনে প্রভাৱ পৰিব পাৰে? ইয়াৰ পূর্বে বর্তমানৰ উপ–ৰাষ্ট্রপতি এম ভেংকায়া নাইডুৰ কথা এষাৰলৈ মন কৰিব পাৰি৷ তেতিয়া তেওঁ নৰেন্দ্র মোদী নেতৃত্বাধীন মন্ত্রীসভাৰ সদস্য আছিল৷ তেওঁ কৈছিল, নৰেন্দ্র মোদীয়ে ‘ৰোল বেক’ত বিশ্বাস নকৰে৷ তেওঁ ৰোল বেক প্রধানমন্ত্রী নহয়৷ তৎক্ষণাৎ সিদ্ধান্ত গ্রহণ নকৰে৷ যথেষ্ট সময় লয় আৰু এবাৰ সিদ্ধান্ত গ্রহণ কৰাৰ পিছত প্রত্যাহাৰ কৰিব নিবিচাৰে৷ প্রধানমন্ত্রী হিচাপে নৰেন্দ্র মোদীৰ কাম–কাজৰ বিশ্লেষণ কৰিলে এম ভেংকায়া নাইডুৱে কোৱা কথাখিনি মর্মে মর্মে উপলব্ধি কৰিব পাৰি৷ জম্মু–কাশ্মীৰৰ বিশেষ সাংবিধানিক মর্যাদা প্রত্যাহাৰ, নাগৰিকত্ব সংশোধনী আইন গৃহীতকৰণ আদিত তেওঁ কাৰো ওচৰত নতি স্বীকাৰ কৰা নাই৷ অথচ প্রায় সমগ্র দেশখন আন্দোলনৰ জুইত জাহ যাবলৈ ওলাইছিল৷ বিশেষকৈ নাগৰিকত্ব সংশোধনী বিধেয়কখন দুয়ো সংসদত গৃহীত হোৱাৰ সময়ত চাৰিওফালে আন্দোলন–প্রতিবাদৰ লহৰ উঠিছিল৷ দিল্লীত অবর্ণনীয় পৰিৱেশৰ সৃষ্টি হৈছিল৷ আন্তর্জাতিক মহলতো তীব্র প্রতিক্রিয়াৰ সৃষ্টি হৈছিল৷ কিন্তু প্রধানমন্ত্রী নৰেন্দ্র মোদীক একোৱেই বিচলিত কৰিব নোৱাৰিলে৷ টলাব নোৱাৰিলে৷ নিজৰ স্থিতিত অটল হৈয়েই থাকিল৷ কৃষি আইন প্রত্যাহাৰৰ ক্ষেত্রত এনে কি ঘটনা ঘটিল যে আচম্বিতে প্রত্যাহাৰ কৰা হ’ব বুলি ঘোষণা কৰিবলগীয়া হ’ল৷ তদুপৰি ঘোষণাটো আছিল সম্পূর্ণ একপক্ষীয়৷ আন্দোলনকাৰী কৃষকৰ সৈতে কোনোধৰণৰ আলোচনা হোৱা নাছিল৷ আন্দোলনকাৰী কৃষকৰ মনৰ বতৰা নোলোৱাকৈ, কোনো ধৰণৰ চুক্তিত স্বাক্ষৰ নকৰাকৈ আন্দোলন এটাৰ মূল দাবীক কিয় এইদৰে মানি লোৱা হ’ল? কৃষক আন্দোলনটো সাধাৰণ আন্দোলন নাছিল৷ এইটো প্রায় ডেৰ বছৰ ধৰি চলা এটা আন্দোলন৷ সাতশ লোকৰ মৃত্যু হৈছে৷হাজাৰৰো অধিক গোচৰ পঞ্জীভুক্ত হৈছে৷ শাসক দলৰ যথেষ্টসংখ্যকৰ মতে আন্দোলনটোৰ আঁৰত আছে খালিস্তানী উগ্রপন্থী৷ খালিস্তানী উগ্রপন্থীৰ কথা ওলালে পাকিস্তানৰো কথাও আহে৷ সকলোৱে জানে খালিস্তানী উগ্রপন্থীক ধন, অস্ত্র আদিৰে সহায় কৰা দেশখন হৈছে পাকিস্তান৷ তেনে আন্দোলন এটাক একপক্ষীয়ভাৱে সমাপ্তি ঘটোৱাৰ চেষ্টা চলোৱা হ’ল কিয়? প্রধানমন্ত্রী নৰেন্দ্র মোদীৰ হিচাপ–নিকাচত কিবা গণ্ডগোল হ’ল নেকি? কৃষি আইন তিনিখন বাতিলৰ ঘোষণা কৰাৰ লগে লগে বিৰোধীয়ে চৰকাৰ আৰু তেওঁৰ ওপৰত আক্রমণ কৰাৰ সুযোগ এটা পাব, কথাটো প্রধানমন্ত্রী নৰেন্দ্র মোদীয়ে নিশ্চয় অনুভৱ নকৰাকৈ থকা নাই বা নাছিল৷ আন্দোলনটোত কেন্দ্রীয় চৰকাৰ আৰু শাসক দলৰ মনোভাব কেনে আছিল, আন্দোলনটোক তেওঁলোকে ৰাজহুৱা মঞ্চত কিদৰে বিশ্লেষণ কৰিছিল, দেশবাসীয়ে জানে৷ জনসাধাৰণৰ মনত লাহে লাহে বদ্ধমূল ধাৰণা এটা গঢ় লৈছিল যে ‘কা’বিৰোধী আন্দোলনটোৰ দৰে এদিন কৃষক আন্দোলনটোও নিজেই শেষ হৈ যাব৷ চৰকাৰ নিজৰ স্থিতিৰ পৰা এক বিন্দুও পিছহুঁহকি নাহে৷ আহিলে জনসাধাৰণে চৰকাৰখনক নতুন দৃষ্টিৰে বিশ্লেষণ কৰা আৰম্ভ কৰিব৷ বিৰোধীয়ে জনসাধাৰণৰ দৃষ্টিত চৰকাৰখনৰ ভাবমূর্তি বিনষ্ট কৰাৰ বাবে উঠিপৰি লাগিব৷ তদুপৰি, সময়ছোৱা তেনে ধৰণৰ ‘ৰিস্ক’ লোৱাৰ অনুকূল নহয়৷ সন্মুখত পাঁচখন ৰাজ্যত বিধানসভা নির্বাচন৷ তালিকাখনত উত্তৰ প্রদেশো আছে৷ ভাৰতীয় ৰাজনীতিত প্রদেশখনৰ প্রভাৱ আৰু ভূমিকাৰ কথা সকলোৱে জানে৷ গতিকে, মোদী মেজিকৰ আশ্রয় লোৱা হওক৷ কথাটো এনেকুৱা আছিল নেকি? আচম্বিতে ঘোষণা এটা কৰি পূর্বৰ দৰে নিজৰ ভাবমূর্তিক ব্যৱহাৰ কৰি সকলো কথা তল পেলোৱা হওক৷ তথাপি এটা প্রশ্ণ ৰৈ যায়– কিয়?\nপ্রধানমন্ত্রী নৰেন্দ্র মোদীয়ে কৃষি আইন তিনিখন বাতিলৰ ঘোষণাত প্রথম প্রতিক্রিয়া ৰূপে চর্চিত হৈছে পাঁচখন ৰাজ্যৰ সমাগত বিধানসভা নির্বাচন৷ অর্থাৎ এটা কথা স্পষ্ট হৈছে যে কৃষি আইন বাতিলৰ আচম্বিত আৰু একপক্ষীয় ঘোষণাৰ ঋণাত্মক দিশবোৰ মোদীৰ ব্যক্তিত্ব বা মোদী মেজিকে ঢ়াকি ৰাখিব নোৱাৰিলে৷ মোদী মোদী বা মোদীৰ জয় জয় ধ্বনি নুঠিল৷ যিসকলে সেই ধ্বনি দিব লাগিছিল, তেওঁলোক নীৰৱে থাকিল৷ প্রধানমন্ত্রী মোদীয়ে আইন তিনিখন বাতিলৰ ঘোষণা কৰা সময়ছোৱালৈ চালে কিয়টোৰ ইংগিত পোৱা যায়৷ তেওঁ গুৰুনানক জয়ন্তীৰ দিনা ঘোষণাটো কৰিছে৷ গুৰুনানক সমগ্র দেশবাসীৰ বাবে শ্রদ্ধাৰ ব্যক্তি৷ কিন্তু শিখসকলৰ বাবে ভগৱান৷ গতিকে প্রধানমন্ত্রী নৰেন্দ্র মোদীৰ ঘোষণাটোৰ সৈতে পঞ্জাব বা শিখসকলৰ সম্পর্ক এটা থাকিবই লাগিব৷ কৃষক আন্দোলনটোতো মূলতঃ পঞ্জাবৰ কৃষক বা শিখসকল জডিত৷ ৰাজ্যখনৰ বিধানসভা নির্বাচনলৈ অধিক দিনো নাই৷ কিন্তু কথাটো হ’ল, পঞ্জাব বিধানসভা নির্বাচনত বিজেপি প্রধান খেলুৱৈ নহয়৷ প্রদেশখনত আকালী দলৰ সৈতে মিত্রজোঁট গঠন কৰি বিজেপিয়ে নির্বাচনত অৱতীর্ণ হৈ আহিছে৷ আকালী দল বর্তমান বিজেপি শিবিৰত নাই৷ তাত অকলে চৰকাৰ গঠন কৰিব পৰাকৈ বিজেপিৰ শক্তিও নাই৷ যদি প্রধানমন্ত্রীৰ ঘোষণাটোক ৰাজনৈতিক বুলি ধৰা হয়, পঞ্জাবত বিজেপিক বৰ বিশেষ সুবিধা আনি নিদিয়ে৷ কিন্তু আভ্যন্তৰীণ কলহত জর্জৰ কংগ্রেছক ক্ষমতাৰ পৰা উৎখাত কৰিব পৰা যায়৷ কংগ্রেছ এৰি নিজাববীয়াকৈ দল গঠন কৰা কেপ্তেইন অমৰিন্দৰ সিঙৰ সৈতে হাত মিলাই কংগ্রেছক শ’লঠেকত পেলাব পাৰি৷ কিন্তু এখন ৰাজ্যৰ বিধানসভা নির্বাচনৰ বাবে প্রধানমন্ত্রীয়ে নিজৰ আৰু চৰকাৰৰ ভাবমূর্তিক লৈ এইদৰে জুৱা খেলিবনে? কৃষক আন্দোলনৰ নেতিবাচক প্রভাৱ উত্তৰ প্রদেশ বিধানসভা নির্বাচনত পৰাৰ সম্ভাৱনা আছে৷ নির্বাচনী বিশ্লেষকৰ মতে, পশ্চিম উত্তৰ প্রদেশত কৃষক আন্দোলনৰ যথেষ্ট প্রভাৱ পৰিছে৷তদুপৰি উত্তৰ প্রদেশত কেন্দ্রীয় গৃহৰাজ্য মন্ত্রী এগৰাকী বিতর্কত সোমাই পৰিছে৷ আন্দোলনৰত কৃষকৰ শৰীৰৰ ওপৰেৰে বাহন চলাই নিয়া ঘটনা এটাত মন্ত্রীগৰাকীৰ লগতে তেওঁৰ পুত্রৰ নাম সাঙোৰ খাই পৰাত বিজেপি কিছু পৰিমাণে শ’লঠেকত পৰা দেখা গৈছে৷ নির্বাচনত কৃষক আন্দোলনটোক বিৰোধীয়ে ‘ইছ্যু’ হিচাপে ল’লে শাসক দলটোৰ সমস্যা বাঢ়িব পাৰে৷ এনেয়েও প্রদেশখনত প্রাক নির্বাচনী সমীক্ষা বিজেপিৰ অনুকূলে যোৱা নাই৷ এশখন আসন হেৰুৱাব পাৰে বুলি খবৰ ওলাইছে৷ উত্তৰাখণ্ডতো বিজেপিৰ ভোটবেংকত খহনীয়াৰ সৃষ্টি হ’ব পাৰে৷ অৱশ্যে মণিপুৰ নাইবা গোৱাত কৃষক আন্দোলনটোৱে বিশেষ প্রভাৱ পেলোৱাৰ সম্ভাৱনা নাই৷ উত্তৰ প্রদেশত পৰাজয়ৰ গ্লানি লৈ বিজেপিয়ে ২০২৪ চনৰ লোকসভা নির্বাচনলৈ যাব বুলি ভাবিব নোৱাৰি৷ গতিকে প্রধানমন্ত্রী নৰেন্দ্র মোদীৰ কৃষি আইন প্রত্যাহাৰৰ আঁৰত ৰাজনৈতিক অংক জডিত হৈ থকা বুলি চলি থকা চর্চাটো ভুল বা অনৈতিক চিন্তাৰ প্রতিফলন বুলি ক’ব নোৱাৰি৷ মোৰ দৃষ্টিত আৰু এটা কাৰণ আছে৷ কৃষক আন্দোলনটোৰ প্রতি কেন্দ্রীয় চৰকাৰৰ আচৰণ, দৃষ্টিভংগীয়ে পঞ্জাবত বিপৰীত প্রভাৱ এটা পেলাইছে৷ ইয়াৰ সুযোগ লৈ ৰাজ্যখনত খালিস্তানী উগ্রপন্থীৰ পুনৰুত্থান ঘটাৰ আশংকাই দেখা দিছে৷ ৰাজ্যখনত পুনৰ সন্ত্রাসবাদৰ উত্থান ঘটিলে পাকিস্তানৰ হাতত আৰু এপাট অস্ত্র তুলি দিয়াৰ দৰে হ’ব৷ পাকিস্তানে ৰাজ্যখনত বিচ্ছিন্নতাবাদ বৃদ্ধি কৰাত সর্বতোপ্রকাৰে সহায় কৰি আছে৷ ইয়াক প্রতিহত কৰিবলৈ ৰাজ্যখনত পৰিৱেশ এটা গঢ় দিয়া দৰকাৰ৷ প্রধানমন্ত্রী মোদীয়ে দেশবাসীক উদ্দেশ্যি দিয়া ভাষণত দেশখনৰ কৃষকৰ ক্ষুদ্র অংশ এটাৰ কথা কৈছে৷ ভৱিষ্যতৰ ভাৰতৰ কথা ভাবিয়েই তেওঁ সিদ্ধান্তটো ল’ব পাৰে৷\nঘোষণা কৰা অনুসৰি সংসদৰ শীতকালীন অধিৱেশনত তিনিওখন বিতর্কিত কৃষি আইন বাতিল হ’লে সমাগত বিধানসভা নির্বাচনত বিৰোধীয়ে এটা প্রধান ‘ইছ্যু’ হেৰুৱাব৷ এইটোৱে বিজেপিক লাভ এটা দিব৷ কিন্তু ইয়াৰ হাতত ধৰি আন কেতবোৰ সমস্যা নতুনকৈ গা কৰি উঠিব পাৰে৷ তদুপৰি বিৰোধী শিবিৰে কৃষক আন্দোলনটোক হাতৰ পৰা সহজে পিছলি যাবলৈ নিদিয়ে৷ প্রধানমন্ত্রীক ব্যক্তিগতভাৱে আক্রমণ কৰিব৷ নৰেন্দ্র মোদী পতিয়নযোগ্য নেতা নহয় বুলি প্রতিষ্ঠা কৰিবলৈ ইতিমধ্যে বিৰোধী শিবিৰ উঠিপৰি লাগিছে৷ আন্দোলনকাৰী কৃষকৰ নেতৃত্বৰো কথাত অনুৰূপ সুৰ দেখা গৈছে৷ প্রধানমন্ত্রীৰ মুখৰ কথাত তেওঁলোক পতিয়ন নাযায় বুলি ঘোষণা কৰি আন্দোলন অব্যাহত থাকিব বুলি ঘোষণা কৰিছে৷ তদুপৰি, কৃষি আইন তিনিখন বাতিলেই তেওঁলোকৰ একমাত্র মূল দাবী নহয় বুলি ঘোষণা কৰি ছয়দফীয়া দাবীচনদৰ আধাৰত আলোচনাৰ বাবে প্রধানমন্ত্রী নৰেন্দ্র মোদীক আহ্বান জনাইছে৷ প্রধানমন্ত্রী মোদীয়ে কৃষক নেতৃত্বৰে আলোচনাত বহিবনে? তেওঁলোকৰ দাবীবোৰ মানি ল’বনে? এইটোৰ ওপৰত বহুখিনি নির্ভৰ কৰিব৷ তদুপৰি, দেশত ‘কা’বিৰোধী আন্দোলন পুনৰ মূৰ দাঙি উঠিব পাৰে৷ জম্মু–কাশ্মীৰক সাংবিধানিক মর্যাদা ওভতাই দিয়াৰ দাবীতো পুনৰ আন্দোলন হ’ব পাৰে৷ দাবীটোত কংগ্রেছৰ সমর্থন আছে৷ পাকিস্তানৰ আগ্রহ আছে৷ সবাতকৈ ডাঙৰ কথাটো হ’ল, কৃষি আইন বাতিলৰ সিদ্ধান্তই যদি পাঁচখন ৰাজ্যৰ সমাগত বিধানসভা নির্বাচনত বিজেপিক লাভ আনি নিদিয়ে, দল আৰু চৰকাৰৰ মজিয়াত নৰেন্দ্র মোদীৰ গ্রহণযোগ্যতাক লৈ প্রশ্ণও উঠিব পাৰে৷\nৰঙিয়াৰ বিদ্যালয়ৰ দুৰৱস্থা, জহি-খহি যোৱা বিটিচি এম ইত শিক্ষা গ্ৰহণ ছাত্ৰ-ছাত্ৰীৰ


প্ৰলয়ংকাৰী ঘূৰ্ণী বতাহ 'ফেনি'ৰ গতিবেগ অসমত কিমান হোৱাৰ সম্ভাৱনা?\nপ্ৰলয়ংকাৰী ঘূৰ্ণী বতাহ ‘ফেনি’ৰ গতিবেগ অসমত কিমান হোৱাৰ সম্ভাৱনা?\nজিলা প্ৰশাসন-স্বাস্থ্য বিভাগৰ হেল্পলাইন নম্বৰ মুকলি\nফটো টুইটাৰৰ পৰা সংগ্ৰহ।\nওড়িশাত হোৱা প্ৰলয়ংকাৰী ঘূৰ্ণী বতাহ ‘ফেনি’ৰ প্ৰভাৱ অসমতো পৰাৰ সম্ভাৱনা। অৱশ্যে ভাৰতীয় বতৰ বিজ্ঞান কেন্দ্ৰই জাৰি কৰা জাননী অনুসৰি এই ঘূৰ্ণী বতাহ ‘ফেনি’ৰ গতিবগে অসমত কিছু হ্ৰাস পাব। ওড়িশাত ঘণ্টাত ১৭৫ কিলোমিটাৰ গতিবেগত বলা এই ঘূৰ্ণী বতাহ অসম, অৰুণাচল প্ৰদেশ, মেঘালয়, নাগালেণ্ড, মণিপুৰ, মিজোৰাম ত্ৰিপুৰাত ঘণ্টাত ৩০-৪০ কি. মি. গতিবেগত বলাৰ সম্ভাৱনা আছে। অৱশ্যে আজি আৰু কাইলৈ ধাৰাসাৰ বৰষুণ হোৱাৰ সম্ভাৱনা আছে বুলি বতৰ বিজ্ঞান কেন্দ্ৰৰ তথ্যত প্ৰকাশ।\nঅসমত আজি আৰু কাইলৈ ‘ফেনি’ৰ প্ৰভাৱ পৰাৰ আশংকাত দুটা কেটেগৰীত কেন্দ্ৰীয় বতৰ বিজ্ঞান কেন্দ্ৰই সতৰ্কতা জাৰি কৰিছে। ধুবুৰী, কোকৰাঝাৰ, গোৱালপাৰা, বঙাইগাঁও, চিৰাং, বৰপেটা, কামৰূপত, দক্ষিণ শালমৰা, মানকাচৰ আৰু বাক্সাত কমলাৰঙী আৰু নলবাৰী, কামৰূপ (মহানগৰ), দৰং, মৰিগাঁও, শোণিতপুৰ, কাছাৰ আৰু কৰিমগঞ্জত জাৰি কৰা হৈছে হালধীয়াৰঙী সতৰ্কতা।\nকাইলৈ অৰ্থাৎ ৫ মে’ত বঙাইগাঁও, চিৰাং, বৰপেটা, নলবাৰী, বাক্সা, শোণিতপুৰ, ওদালগুৰি, ধুবুৰী, কোকৰাঝাৰ, গোৱালপাৰা, কামৰূপ, কামৰূপ (মহানগৰ), দক্ষিণ শালমৰা মানকাচৰ, নগাঁও, হোজাই, বিশ্বনাথ, পশ্চিম কাৰ্বি আংলং, যোৰহাট, মাজুলী, লখিমপুৰ, ধেমাজিৰ লগতে ডিব্ৰুগড়ত কমলাৰঙী সতৰ্কতা জাৰি কৰিছে।\nআনহাতে সুৰক্ষাৰ প্ৰতি লক্ষ্য ৰাখি জিলা প্ৰশাসনে উত্তৰ গুৱাহাটী, ধুবুৰী, যোৰহাট, মাজুলী, ডিব্ৰুগড় শোণিতপুৰ জিলাত ফেৰী চলাচলত নিষেধাজ্ঞা জাৰি কৰিছে।\nতাৰোপৰি ৰাইজৰ সুবিধা হোৱাকৈ প্ৰশাসনে ১০৭০, ১০৭৭ আৰু ১০৭৯ বিনামূলীয়া হেল্পলাইন নম্বৰ মুকলি কৰিছে। লগতে স্বাস্থ্য বিভাগেও যিকোনো সহায়ৰ বাবে ০১১–২৩০৬১৩০২/২৩০৬৩২০৫/২৩০৬১৪৬৯ নম্বৰৰ হেল্পলাইন নম্বৰ মুকলি কৰিছে।


ডঃ ভূপেন হাজৰিকাৰ গান - সাহিত্য ডট অৰ্গ\nডঃ ভূপেন হাজৰিকাৰ গান\nNovember 15, 2011 March 10, 20213Comments\nভূপেন দা গ’লগৈ, কিন্তু বহু কিছু দি থৈ গ’ল অসমীয়া জাতিক ৷ বিশ্বৰ দৰবাৰত প্ৰতিস্থা কৰি গ’ল অসমীয়াক ৷ তেখেতৰ প্ৰতি শ্ৰদ্ধা জনোৱাৰ উদ্দেশ্যেৰে যদি এই গোটৰ সদস্যসকলে ভূপেন দাৰ গানসমূহৰ কথাসমূহক ইউনিক’ডলৈ ৰূপান্তৰণৰ কাম হাতত লয় আৰু আমি সাহিত্য ডট্ অৰ্গৰ সংগ্ৰহৰ জৰিয়তে ইন্টাৰনেটত উপলব্ধ কৰিব পা ঁৰো তেন্তে মহান শ্ৰদ্ধ্যাৰ্ঘ হ’ব ৷ আহক, সাধাৰণ শ্ৰদ্ধাৰ বাণীতকৈ প্ৰতে্যকেই ভূপেনদাৰ একোটাকৈ গানৰ কথাক ইয়াত লিপিবদ্ধ ক ঁৰোহক ৷ এক সপ্তাহত কিমান গান লিপিবদ্ধ কৰিব পাৰিম ?\nভূপেন দাই বহুত দিলে আমাক, আমি এতিয়া দুখৰ বাণী বিলায় থকাতকৈ ভূপেন দাক জীয়াই ৰাখিবলৈ কিবা এটা সুদূৰপ্ৰসাৰী কাম কৰিব নোৱাৰিমনে ?\n( চাব যাতে একেটা গানেই দুবাৰকৈ নিলিখে ৷ তাৰ বাবে কোনে কোনটো গান লিখিব এটা মতামত তলত দি দিয়ক ৷ গান সমূহ মতামত হিচাবে পোষ্ট কৰিব আৰু প্ৰশাসক সকলে তাক মূল ডকুমেন্ট ফাইলটোত ভৰায় দিব ৷ একেবাৰে শেষত যিজনে ইউনিক’দ ৰূপান্তৰ কৰিছে , তেখেতৰ নামটো তাৰিখৰ সৈতে ব্ৰেকেটৰ ভিতৰত উল্লেখ কৰিব৷ )\nআপোনালোকৰ সুবিধাৰ অৰ্থে এটা স্প্ৰেডছীট তৈয়াৰ কৰা হ’ল ৷ ইয়াৰ বাবে কোনো লগিনৰ প্ৰয়োজন নোহোৱাকৈ আপোনালোকে দৰ্শন আৰু সম্পাদনা কৰিব পাৰিব ৷ এতিয়ালৈকে অন্তৰ্ভুক্ত হোৱা গানসমূহৰ শীৰ্ষক সমূহৰ সৈতে দিয়া হৈছে ৷ আপোনালোকে কোনোবা এটা নতুন গান ইউনিক’দত লিখিবলৈ আৰম্ভ কৰাৰ (বা লিখিম বুলি যদি ভাৱি থৈছে ) আগতে এই ফাইলটোত গানটো ইতিমধ্যে লিখা হৈছে গেছে নেকি চাই ল’ব ৷ যদি নাই হোৱা তেন্তে আপুনি লিখিবলৈ লোৱা গানটোৰ প্ৰথমশাৰী লিখি তাৰ সো ঁফালৰ কলমটোত আপোনাৰ নামটো লিখি দিব ৷ তেতিয়া সমান্তাৰল ভাৱে দুজনে একেটা গানেই লিখাৰ কাৰিকৰী অসুবিধা নোহোৱা হ’ব ৷ আৰু আমি বহু সোনকালে বাকী ৰোৱা গান সমূহ ইউনিক’ডত লিখিব পাৰিম ৷\n***অনুগ্ৰহ কৰি আগতীয়া অনুমতি অৱিহনে ইয়াৰ পৰা গানসমূহ ক’পি কৰি আন ঠাইত কোনেও যাতে ব্যৱহাৰ নকৰে ৷ অসমীয়াত কথা-বতৰা, সাহিত্য ডট্ অৰ্গ আৰু ইয়াত অৱদানকাৰীসকলৰ দ্বাৰা এই চৰ্ত সংৰক্ষিত ৷ সকলোখিনি গানৰ কথা সাহিত্য ডট্ অৰ্গত অন্তৰ্ভুক্ত কৰা হ’ব ৷ইন্টাৰনেটত পুনঃব্যৱহাৰৰ বাবে সেই ৱেবচাইটৰ ঠিকনা ব্যৱহাৰ কৰিব ৷\nযা ঁও মই নতুন দিগন্তলৈ\nজ্যোতিক শিৰত তুলি\nআহে বীণ বাজে বীণ\nনাই আক্ষেপ কোনো পোৱা নোপোৱাৰ\nসমূখত পোহৰৰ জলন্ত জোৱাৰ\nসত্যক সাৰথি কৰি\nআহে বীণ যাই বীণ\nআহে বীণ যায় বীণ\nউৰন্ত মনে মোৰ নেমানে হেঙাৰ\nহেঙাৰেই কৰে মিঠা মোক উপকাৰ\nসুন্দৰ সূৰ্য্য ধিয়াই\nনাতে মন নাতে প্ৰাণ\nজীৱন্ত সুৰে(?) মোৰ তোলে ঝংকাৰ\nগঢ়ি নব উৎস গীতিকা গোৱাৰ\nযা ঁও মই\n*(ইউনিক‘দ ৰূপান্তৰণ: পংকজ বৰা, ৫ নবেম্বৰ ২০১১)\nগুণৰো নাই শেষ\nভাৰতৰে পূৰ্ব দিশৰ সূৰ্য্য উঠা দেশ\nগোটেই জীৱন বিচাৰিলেও অলেখ দিৱস ৰাতি\nঅসমত দেশৰ দৰে নেপাও\nইমান ৰসাল মাতি\nঅ’ চিৰ বিনন্দীয়া তোমাৰ\nমাঘত সোণৰ হাতেৰে লখিমী আদৰে\nশৰৎ নিশাই তৰাৰে সজায় আইৰে কেশ\nঅ’ ভাৰতৰে পূৰ্ব দিশৰ সূৰ্য্য উঠা দেশ\nতোমাৰ ভাষাৰ মৰমবোৰে মিলন সেতু গঢ়ে\nলৌহিত্যৰে বহল পাৰক প্ৰণিপাত ক ঁৰো\nজন্ম ল’লো ইয়াতেই ইয়াতেই যেন ম ঁৰো\nঅ’ জন্ম ল’লো ইয়াতেই ইয়াতেই যেন ম ঁৰো\nভাৰতৰে পূৰ্বদেশৰ সূৰ্য্য উঠা দেশ\n*(ইউনিক’দ ৰূপান্তৰণ: পংকজ বৰা, ৬ নবেম্বৰ ২০১১)\nযদিহে অকনো নেভাবে\nভাবিব কোনেনো কোৱাঁ সমনীয়া ৷৷\nমানুহে মানুহক বেচিব খুজি\nমানুহে মানুহক কিনিব খুজি\nপুৰণি ইতিহাস দোহাৰিলে\nভুল জানো নহ’ব কোৱা সমনীয়া ৷৷\nদুৰ্বল মানুহে যদি\nজীৱনৰ কোবাল নদী\nপাৰ হয় তোমাৰ সাহত\nতুমি হেৰুৱাবানো কি\nমানুহ যদিহে নহয় মানুহ\nদানৱ কাহানিও নহয় মানুহ\n(আৰু) যদি দানৱ কাহানিবা হয় মানুহ\nলাজ পাব কোনেনো কোৱাঁ সমনীয়া ৷৷\n*(ইউনিক’দ ৰূপান্তৰণ: দিগন্ত শইকীয়া, ৬ নবেম্বৰ ২০১১)\nৰাইজ আজি ভাৱৰীয়া দেখেই নাটঘৰ\nকোনে কি ভাও লবা আহা সময় যে তাকৰ\nআখৰা নালাগে নালাগে পোচাক\nনঙঠা হৈ আহা\nভুকাতুৰ পেটতে গামোচা বান্ধি\nউন্মাদ হৈ আহা\nতেহে ৰহণ চৰিব নাটৰ\nপৰিচালকক সুধিবৰ হ’ল\nমুখাৰে কিমান ঠগিবা\nটেকনিক ভৰা নাটেৰে কিমান\nনাতনিৰ নাট মেলিবা\nসংলাপ নালাগে মিঠা ভাষাৰ\nদুষ্টজনকে চেতনাৰে যুজি\nবীৰৰ যোগ্য হোৱা\nআহ আহ ওলাই আহ সজাগ জনতা\nৰামৰে দেশতে থকা ৰাৱন বধোতে\nযায় যদি যায় জীৱনতো যাওক ৷৷\nসমুখৰে সেনাপতি থমকি জিৰালে\nকিনো হ’ব সেনেনীয়ে ভাবিলে গুনিলে\nক’লা কাকটিং নাশোগৈ আহ ৷৷\nশুন বুভুক্ষু শিশুৰে আৰ্তনাদ\nএই তিল তিল মৃত্যু আনে সংবাদ\nএই সংবাদ শুনিও গভিৰ কিয়\nতই নকৰিবি কিয় তোৰ শেষ প্রতিবাদ ৷৷\nসংগ্রাম নাম আন এতি নাম জীৱনৰে\nইতিহাসে চিঞৰে জয় জনতাৰে\nক্রাস এৰি দানৱকে বধোগৈ আহ\nঅ’ আহ আহ ওলাই আহ সজাগ জনতা\nবুকু হম হম কৰে\nকোনে নিদ্রা হৰে মোৰ আই\nপুত্র হৈ মই কি মতে তৰোঁ\nদেশৰে চন্দ্রমা কাল আন্ধাৰে আৱৰে\nঅগনি কালিকা দেহৰে ৰন্ধ্রে ৰন্ধ্রে চৰে\nবজ্রসম দৃঢ় আই চৌপাশৰে গড়\nচৌপাশৰে গড় ভেদিম কিঞ্চিতো নাই পৰ ৷\nআহি মুক্তি প্রভাতৰে\nআইক শোনিত তিয়াগেৰে\nৰণ ক্লান্ত নহওঁ\nএই মূহুৰ্ত্ত লৈ\nযি মূহুৰ্ত্ততে মোৰ\nসীমান্ততে শেষ শত্রু দৈত্যটিৰ হয় মৰণ\nঝন ঝনাই আজি ঝন ঝনাই\nমোৰ অগনণ জোৱান মৰনাস্ত্র\nগম গমাই আজি গম গমাই\nজয় প্রতিজ্ঞা ধ্বনিৰে মোৰ ৰাষ্ট্র\nনিয়তীৰ ৰূপ ধৰি কাপুৰুষ শত্রু\nবিদাৰিম বক্ষ কৰিললো পণ\nযি চক্রান্তত মোৰ\nদেশত ধ্বজাৰ বৰ আঘাতত\nহয় অকাল পতন\nশুদ্ধ গান্ধীক পদাঘাত কৰিলি\nপঞ্চ শিলকে ত্রাশ বুলি হাঁহিলি\nবিশাল এচিয়াৰ সংহতি নাশিলি\nতোৰ গৰ্ব খৰ্ব হ’ব\nদম্ভ তৰ্ক যাব\nভাৰত শিং হৈ\nআজি জাগ্রত হৈ\nপ্রতি ৰক্ত বিন্দুতে (এক)\nসাহস প্রতিজ্ঞাও উজ্বল হৈ\nনৰ ৰক্ত লুলুপ পৰ ৰাজ্য লুলুপ\nতয়ো সাৱধান হ তোৰ ক্ষাত জমি\nমহা ৰুদ্র ৰূপে মহা সত্য ৰূপে\nমোৰ মুক্তি সৈন্য হয় অগ্রগামি\nদেশৰ মাটিত আমি বক্ষ ৰক্ষৰে\nস্বাক্ষৰ কৰি কৰি সপিম জীৱন\nম ই এটি যাযাবৰ\nধৰাৰ দিহিঙে দিপাঙে লৰো\nনিবিচাৰি নিজা ঘৰ\nম ই এটি যাযাবৰ ৷৷\nম ই লুইতৰ পৰা মিচিছিপি হৈ ভল্গা ৰূপ চালো\nঅটোৱাৰপৰা অষ্ট্রিয়া হৈ পেৰিচ সাবতি ললো\nমই ইলোৰাৰ পৰা পুৰণি ৰহন চিকাগো লৈ কঢ়িয়ালো\nগালিবৰ শেৰ শুচম্বেৰ মিনাৰত শুনা পালো\nমাৰ্ক টুইনৰ সমাধিত বহি গৰ্কীৰ কথা কলো\nবাৰে বাৰে দেখো বাটৰ মানুহো আপোন হৈছে বৰ ৷৷\nবহু যাযাবৰ লক্ষবিহীন\nমোৰ পিছে আছে পণ\nৰঙৰ খনি যতেই দেখিছো ভগাই দিয়াৰ মন ৷৷\nম ই দেখিছো অনেক গগনচুম্বি অট্টালিকাৰ শাৰী\nতাৰ ছাঁতেই দেখিছো কতনা গৃহহীন নৰ-নাৰী ৷৷\nমই দেখিছো কিছু ঘৰৰ সমুখ বাগিছাৰে আছে ভৰি\nআৰু দেখিছো মৰহা ফুলৰ পাপৰি অকালতে পৰা সৰি\nবহু দেশে দেশে গৃহদাস দেখি চিন্তিত হও্ঁ বৰ\nমনৰ মনুহ বহুতেই দেখো ঘৰতেই হৈছে পৰ ৷৷\nসেয়ে ম ই যাযাবৰ\n(ম ই এটি যাযাবৰ … ধৰাৰ দিহিঙে দিপাঙে লৰো … নিবিচাৰি নিজা ঘৰ ) ৷৷\nতোমাৰ উশাহ কহুঁৱা কোঁমল\nশেৱালী কোঁমল হাঁহি\nহাঁহিৰে হৃদয় ভৰিলে একো নাই\nএটি মিঠা কিবা বাঁহি ৷৷\nকঁকাল ইমান লাহি\nশেৱালী কোঁমল হাঁহি ৷৷\nহঠাৎ আজি গালো মই\nমৰম সনা গীত\nতাকে শুনি চেনেহিৰে\nউখল মাখল কি\nবালিত নাছে আমাক জোঁকাই\nএটি সৰু বালি মাহি\nৰুনুক জুনুক সৰা পাতত\nনিয়ঁৰ সৰি পৰে\nগালে মুখে নিয়ঁৰ সানি\nআমি দুয়ো শুওঁ\nশুইশুই মেঘৰ আৰৰ\nএহাল হাঁহে আদৰিলে\nহঠাৎ নামি আহি ৷৷\nতোঁমাৰ উশাহ কহুঁৱা কোঁমল\nএটি মিঠা কিবা বাঁহি ৷\nধুমুহাক মই কৈ যাম মোৰ গতি\nএই পৃথিৱীৰ ধুলি উৰুৱাই\nসৃষ্টিৰ ন-স ঁহাৰি বিলা ঁও\nপুৰণিক দি ঁও জ্যোতি\nমোৰ দূৰন্ত বিশাল প্ৰেমে\nঅনন্ত আকাশ চুমে\nযেন হাজাৰ প্লাৱনে\nপ্ৰানলে প্লাৱন আনে\nসেই জোৱাৰত সৰোবৰ আদি\nযাওক উটি ভা ঁহি\nমই দুৰ্বাৰ বেগে যা ঁও আগবাঢ়ি\nদুৰ্বাৰ বেগে যা ঁও আগবাঢ়ি\nসীমাৰ পৰিধি ভাঙি\nমই মৃত্যু নক ঁৰো ভয়\nপাছলে নেচা ঁও মই\nনতুন দিনৰ সৃষ্টি বিচাৰি\nক ঁৰো নতুন প্ৰস্তুতি\nই নতুন দিনৰ সৃষ্টি বিচাৰি\nক ঁৰো নৱ প্ৰস্তুতি\nকহুঁৱা বন মোৰ অশান্ত মন\nআলফুল হাতেৰে লোৱা সাৱতি\nএনেই হেৰুৱালে নাহে উভতি\nহঠাতে খহি সাৱতে ধৰা\nঘিটমিট এন্ধাৰৰ নিমাত ৰাতি\nএটি এটি ক্ষণ যেন এটি এটি পণ\nপুৱতি নিশাৰ সপোন দেখি\nদেখিও নেদেখিলোঁ সেই ক্ষণটি\nঅনন্ত সময়ৰ সাগৰখনি\nচঞ্চল কোলাহ’লে ভাঙে ঘুমতি\nবলিয়া মন কিয় উচাতন\n*(ইউনিক’দ ৰূপান্তৰণ: মিতালী বৰ্মন, ৬ নবেম্বৰ ২০১১)\nপ্রেম প্রেম বুলি জগতে ঘুৰিলোঁ\nহিয়াতে পৰমে ধনেহে\nগয়া-কাশী তীর্থ কৈলোঁ\nহিয়াৰ ঈশ্বৰ হিয়াতে আছিলে\nক’ৰবাত বিচাৰি মৈলোঁহে\nপ্রকৃত ধৰম বিচাৰি-খুচাৰি\nবিদেশে বগালোঁ দুখে\nনিজৰ দেশৰ নির্মল ধৰম\nমোক গুৰু লাগে\nমঞি শিক্ষিত শিষ্য\nজগতক জাননী দিলোঁ\nজগতৰে গুৰু শ্রীশংকৰ ঘৰতে\nঅস্ত আকাশৰে সপোন ৰহণ সানি\nক্লান্ত লুইতৰে হেঙুলীয়া পানী\nবৈয়ে যায় বৈ যায় বৈ যায়\nকোন সুন্দৰৰে শিল্পীয়ে\nময়ুৰপংখী ৰহণবোৰ দিয়ে ছতিয়াই\nদুয়োপাৰে কত মানুহ\nকত যে ইতিহাস\nকত যুগৰ শত আশা\nলক্ষ্য যদি দিগন্ত শিল্পী হে তোমাৰ\nদেখিবা জীৱনৰে দিগন্ত অপাৰ\nবেলি যে যায় বেলি যে যায় বেলি যে যায়\nমদাৰৰে ফুল হেনো পূজাতো নেলাগে\nমদাৰৰে ফুল হেনো সবাহত নেলাগে\nলাগে পিচে ব’হাগতে ৰং সানিবলে\nলাগে পিচে আকাশতে জুই জ্বলাবলে\nকোনোবাই মোক হেনো মদাৰৰে ৰিজালে\nআমাৰদৰে লোক হেনো কামে-কাজে নেলাগে\nলাগে পিচে সমাজতে ৰং সানিবলে\nমদাৰ গছত বগোৱা পাণ খাবলৈহে ভাল ভাল\nউর্দ্ধমুখী পাণলতাৰ প্রতিজ্ঞাহে ভাল ভাল\nপাণ হৈ মদাৰতে বগোৱাজনহে ভাল ভাল\nকাঁইটতে বুকুৰে তেজ ঢলাজনহে ভাল ভাল\nমদাৰৰে জুই শিখা বিচৰাজনকে\nব’হাগতে মই আজি যাম পূজিবলে\nসঁচা সৰু মানুহ যদি ৰঙা মদাৰ হয়\nমদাৰৰে শিখা যদি হাতে হাতে লয়\nতেতিয়াহে সমাজ আকাশ জ্যোতিৰে ভৰিব\nজ্যোতি লাগে এন্ধাৰকে নাশ কৰিবলে\nমদাৰ নেলাগে পূজাত কাৰ পূজা সেয়া\nতেনে পূজা নেচাওঁ আমি সেই সবাহ বেয়া\nতেনে পূজাত লাগে মিছা কাগজৰে ফুল\nতাতে কতই মানৱতা জয় বেচিবলে\nযাৰ পূজাত নৰ-মাংস সেৰ জোখে কিনে\nকিনি তাতে গোলাপৰে আতৰ কিছু সানে\nযাৰ পূজাত মিছা-গৰল মনে মনে আহে\nমাটিৰ জীৱন অমৃতেৰে যাৰ ৰাহি নাহে\nতেনে লোকক কাঁইটৰে শয্যা পাতি দিয়া\nদি মদাৰ জুইৰে জ্বলোৱা মানুহ কৰিবলে\nআমাৰদৰে লোক হেনো কামে-কাজে নেলাগে…\nআহিছো বৈৰাগী এন্ধাৰ বাটত জীৱনৰ জোৰলৈ …\nচিৰ ভেদ্য মহা ৰহস্য সমূখত আছে ৰৈ\nদুৰণিৰ সৌউ ক’লা যবনীকা\nতাৰ সিপাৰত আছে কিনো লিখা ?\nকোনে জানে তাৰ সন্ধান ?\nআজি কোনে মোক দিব কৈ ,\nআহিছো বৈৰাগী এন্ধাৰ বাটত জীৱনৰ জোৰলৈ ..\nসিপাৰত সৌউ নিৰৱতা ভৰা গভীৰ এন্ধাৰ ঘোৰ ..\nতাৰ তলিতেই আছে হেনো সোণৰ সোলেং বোৰ\nসোনৰ সোলেং , সুখৰ সপোন, চৰম প্ৰানৰ হেপাহঁ গোপন\nতাকেই বিছাৰি আহিছো বৈৰাগী জ্বলাই বুকুৰ জোৰ\nসিপাৰত সৌউ ভৰা নিৰৱতা …. এন্ধাৰ গভীৰ ঘোৰ ….\nমহা জীৱনৰ বন্তি জ্বলিছে … চৌদিশ উজ্বলাই …\nদুৰণিৰ পৰা এফেৰি আভাস মাথো দেখিবলৈ পাই …..\nজীৱনৰ চগা উৰা মাৰি যায়….\nজীৱনৰ চগা উৰা মাৰি যায় ধৰো ধৰো কৰে বিছাৰি নাপায় …\nযিমানেই যায় কাষচাপি তাৰ সিমানেই আতৰি যায়…\nমহা জীৱনৰ বন্তি জ্বলিছে চৌদিশ উজ্বলাই …\nদুৰণিৰৰ সেই ছাঁ পোহৰৰ সপোন মাধূৰী চাই ….\nদুৰণিৰৰ সেই ছাঁ পোহৰৰ সপোন মাধূৰী চাই\nমৰতৰ জীৱ হাবাথুৰী খাই বাট কুৰী বাই যায় ….\nক’ত বলীয়াই অনাই বনাই সপোন দেখাৰ বাতৰি জনাই ..\nফাগুন দিনত লিহিৰী বনত মিলন ৰাগীনি গাই,\nক’ত সন্ধানী জেউতী বিছাৰি ফুৰে সংশয় ছেদি\nক’ত ৰহস্য বনাই ফুৰিছে ছাঁ জুই খেদি খেদি ..\nদেখি জীৱনৰ গতিৰ সপোন\nওপৰে উৰিছে তাৰকা তপন\nপাষাণ হিয়াত নিজৰি জৰিছে গিৰি কন্দৰ ভেদি\nহয়টো সপোন সম্ফল হ’ব মায়াৰ কুৱলী যাব …\nসপোনত যাক বিছাৰি ফুৰিছে দিঠকত দেখা পাব …. .\nসপোন দেখাতে সিজিল কৰ্ম …\nসপোন দেখাতে সিজিব কৰ্ম\nএয়ে সপোনৰ গুপুত মৰ্ম ..\nবীণ বৈৰাগীৰ জীৱনৰ শেষত বীণৰ প্ৰান্তি পাব …\nহয়টো সপোন সম্ফল হ’ব\nমায়াৰ কুৱলী যাব ..\nমায়াৰ কুৱলী যাব …\n*(ইউনিক’দ ৰূপান্তৰণ: বনজীৎ পাঠক, ৬ নবেম্বৰ ২০১১)\nঅ’ বিদেশী বন্ধু দুৰ্ভগীয়া\nআজি কিয়নো বন্ধু অকলশৰীয়া\nপ্ৰতিধ্বনি শুন কান্দোনৰ ।\nপ্ৰেমৰ সাগৰে জাহাজ মেলিলি\nনেপালি কোনো বন্দৰ\nসৰু চাকনৈয়াতে বন্দী হ’লি\nহেৰুৱালি তোৰ লঙ্গৰ ।\nচিৰ সেউজতে চামেলি দেখিলি\nলিৰিকি বিদাৰি সুগন্ধি লওঁতেই\nচামেলি হ’লগৈ পৰ ।\n*(ইউনিক’দ ৰূপান্তৰণ: মালিনী গোস্বামী , ৬ নবেম্বৰ ২০১১)\nএটুকুৰা আলসুৱা মেঘ ভাহি যায়\nমোৰ বন-হংসই বাট হেৰুৱাই\nমই আছোঁ শাৰদীয় খিড়িকীমুখত\nবুকুৱে বিচৰাজনলৈ বাট চাই\nবিজুলী চাকিৰ সৌ তাঁৰবোৰতে\nনিয়ৰে ওলমি কিবা কথা পাতে\nবিশেষ বিন্ধু থকা এখনি মুখে\nএমুঠি অনুৰাগ দিছে ছতিয়ায়\nমই এক যক্ষ মহানগৰীৰ\nমিছলীয়া মৰমত কাৰাৰুদ্ধ\nসোঁৱৰণি শ্রাৱণতে আৱদ্ধ\nনিয়ন চাকিয়ে আজি চকু টিপিয়ায়\nশৰৎ সন্ধ্যা মহানগৰী সজায়\nমাদকতা সানি আজি লিখিছোঁ চিঠি\nচঞ্চল মেঘে যেন তাকে কঢ়িয়ায়\n*(ইউনিক’দ ৰূপান্তৰণ: মিতালী বৰ্মন , ৬ নবেম্বৰ ২০১১)\nআই তোক কিহেৰে পূজিমে\nআই তোৰ চৰণে দুখানি\nআই অ’ কিহেৰে পূজিমে তোক\nআই অ’ জীৱন দি পূজিমে তোক\nআই তোৰ মৰমী কোলাতে\nআই মই জনমে লভিলোঁ\nআই তোৰ কিহেৰে শুজিমে ধাৰ\nআই অ’ জীৱন দি সুজিমে ধাৰ\nআই অ’ আই\nশ্যামলী কোলাতে পাহাৰে-ভৈয়ামে\nখেলিলোঁ কতনা খেলা\nআই তোৰ মৰমবোৰ নিগৰি\nআই অ’ লুইত হৈ বাগৰে\nআই অ’ শান্তি সাগৰলে বুলি\nআই অ’ মহামিলনলে বুলি\n*(ইউনিক’দ ৰূপান্তৰণ:মিতালী বৰ্মন , ৬ নবেম্বৰ ২০১১)\nকহুৱা বন মোৰ অশান্ত মন\nআলফুল হাতেৰে লোৱা সাবটি\nঅ এটি এটি ক্ষণ যেন মুকুটাৰে ধন\nহঠাতে খহি সাবটে ধৰা\nখিত মিত আন্ধাৰৰ নিমাত ৰাতি\nঅ এটি এটি ক্ষণ যেন এটি এটি পন\nঅনন্ত সময়ৰ সাগৰ খনিৰ\nচন্চল কোলাহলে ভাঙে ঘূমতি\nঅ বলিয়া মন কিয় উচাতন\nকালিৰ সুৰুজে আনি দিব পুৱাটি\n*(ইউনিক’দ ৰূপান্তৰণ: প্ৰতিম প্ৰতীম বৰুৱা , ৬ নবেম্বৰ ২০১১)\nপলাশৰে ৰং কোনেনো সানিলে\nএই মিঠা সেউজ বননিত\nআৰু তোমাৰ কোমল চাৱনিত\nজীৱনৰে ৰং পলাশে সানিলে\nকোমল কোমল ঘাঁহনিত\nআৰু তোমাৰ বুকুখনিত\nযৌৱনৰে এই বলিয়া বানত\nতুমিয়ে ময়ো সাঁতোৰো আহা\nমৰমৰে এই এনাজৰীৰে\nদুয়ো দুয়োকো বান্ধো আহা\nবান্ধ ভাগি গ’লে হেৰাব শৰৎ\nধুমুহা আহিব ধৰণীত\nমনে ভবা কথাটি নেথাকে গুপুত\nআৰু কথা থাকিল বহুত\nনোকোৱা কথাষাৰি নোকোৱাকে থাকিলেও\nধৰা পৰে তোমাৰ চকুত\nনীলা আকাশত আজি আউজি লৈ\nহালিছে জালিছে পলাশৰে ফুল\nফুলতো নহয় সেয়া মৰমৰে জুই\nনেমানে মৰমে কোনো জাতিকুল\nদানৱী বিভেদক মানৱী চেনেহে\nকৰিব এদিন পৰাজিত\nনাই বিচৰা স্বর্ণ অলংকাৰ\nনিষ্ঠুৰ জীৱনৰ সংগ্রামত\nবিচাৰোঁ মৰমৰ মাত এষাৰ\nমহা মহা সাগৰৰে কতনা লহৰ লেখিলোঁ\nমহা মহা নগৰীতে কতনা বাট হেৰুৱালোঁ\nমৰম জ্যোতিৰ পম খেদি খেদি\nবোৱালোঁ গুপুতে অশ্রুধাৰ\nহয়তো নিতৌ হেজাৰজনৰ হেজাৰ শৰাই পাম\nতথাপি কিয় বিশেষজনৰ মৰম বিচাৰি যাওঁ\nমহা মহা নাটঘৰে ঘৰে কণ্ঠ-শোণিত নিগৰালোঁ\nমহা মহা শ্রোতা-জনতাৰে মুখত হাঁহি বিৰিঙালোঁ\nক্ষণিত মৌন পৰত কোনেনো\nপাতলাব মোৰ দুখৰে ভাৰ\nবিমুৰ্ত মোৰ নিশাতি যেন\nমৌনতাৰ সুতাৰে বোৱা\nএখনি নীলা চাদৰ\nএখনি নীলা চাদৰ..\nতাৰেই এটি মিঠা ভাজত\nআৰু জিয়া জিয়া আদৰ্..\nকামনাৰে তেজ ৰঙা\nআজিৰ গভীৰ গৰ্ভতে\nনীৰৱ মৰম বাৰিষাৰ\nবহুতো শাওন ভাদৰ\nসৰি পৰে প্ৰত্যাশিত\nঅশ্ৰু যেন প্ৰতিধ্ৱনি\nতাইৰ সাদৰী মাতৰ\nনিৰ্মল দুটি ওঠ\nনীলা নিশাৰ নাটৰ\nদুৰৰ আৰ্তনাদৰ নদীত\nক্ৰন্দন শুনো ঘাটৰ\n*(ইউনিক’দ ৰূপান্তৰণ: মৌচুমী ভূঞা চৌধুৰী , ৬ নবেম্বৰ ২০১১)\nস্বকীয় ৰূপ লৈ ব’হাগনো আহে ক’লৈ\nব্রহ্মপুত্রৰ দুয়োপাৰলৈ নহয় জানো ?\nএই ব্রহ্মপুত্রৰ মহান ঐতিহ্যই বা কি ?\nমহাবাহু ব্রহ্মপুত্র মহামিলনৰ তীর্থ\nকত যুগ ধৰি আহিছে প্রকাশি সমন্বয়ৰ অর্থ\nসুদূৰ কান্যকুব্জৰে পৰা বাৰ-ভূঞা আহিছিলে\nসেই বংশতে শংকৰদেৱ ইয়াতে জনমিলে\nমৰুৰ দেশৰে আজান ফকীৰে মধুৰ জিকিৰ ৰচিলে\nদিল্লীৰ দিলোৱাৰে আহি হস্তী-পুথি আঁকিলে\nপঞ্চনদীৰ টেগ বাহাদুৰে ধৰমৰ সেঁতু গঢ়িলে\nসমন্বয়ৰ দেখুৱালে কত প্রকাশ স্বতঃস্ফূর্ত্ত\nদূৰৰ লাচিতে শৰাইঘাটতে শতৰু আগচিলে\nজাতি-ধর্ম-ভাষা সবাকে স্বদেশ প্রেমেৰে বান্ধিলে\nকিৰাট পুত্র বিষ্ণু ৰাভাই মাটিৰ কৃষ্টি জীয়ালে\nপদ্দানদীৰ ধুমুহাত পৰি কত শতজন আহিলে\nলুইতৰ দুয়ো পাৰে কতনা অতিথি আদৰিলে\nকিছু ল’ব লাগে কিছু দিব লাগে জীণ যাবলে’ হ’লে\nমিলিব লাগে মিলাব লাগে ৰবীন্দ্রনাথেও ক’লে\nঅগ্রৱাল জ্যোতিয়ে ইয়াতে জ্যোতিৰ প্রপাত বোৱালে\nঅজীণ পাতকী সবৰ চক্র জ্যোতিৰে কৰি ব্যর্থ\nগভীৰ আস্থাৰ গান\nকল্পনাবিলাসৰ বিপৰীতে এক এক\nসত্য প্ৰসস্তিৰ ধ্যান\nমোৰ কলাশৈলীতে মূৰ্ত হওক\nএক মধুৰ বৈচিত্ৰ্যৰ মান\nএই গানত জাগক\nজীৱনৰ জ্যোতি প্ৰপাত\nহওক সমৱেত কণ্ঠ অগন্য\nলক্ষ্য শান্তি অনন্য\nমোৰ সুৰবিন্যাসত মূৰ্ত হওক\nচিৰ উজ্জল ভৱিষ্যতেও যেন\nতাতেই কৰে নিতে স্নান\nতীব্ৰ গতিৰ গান\nগভীৰ আস্থাৰ গান II\n*(ইউনিক’দ ৰূপান্তৰণ: পংকজ বৰা , ৬ নবেম্বৰ ২০১১)\nময়েই অসমৰ ময়েই ভাৰতৰ\nময়েই ডেকা ল’ৰা অগ্নী ম‍ই\nময়েই কাৰুকৰ , ময়েই খনিকৰ\nময়েই চিত্ৰকৰ গঢ়ি যাওঁ মনোহৰ\nসুৰ অপৰূপ ক’ত নৱৰূপ\nকামৰূপা মোৰ সুৱদী সুৰীয়া\nঅসমীয়া ভাষা জগত সভালৈ যাব\nউজ্জল সূজ্জল কহিনুৰ পিন্ধি\nহাঁহি জ্যোতি ৰূপা হ’ব\nময়েই অসমীয়া শৰাইঘাটত চোকা তৰোৱাল ল’ও লাচিতৰ\nমোমাই তামূলী গড়, দুৰ্য্যয় অগ্নি গড় ..\nনাই মোৰ সমসৰ …..\nময়েই খাছীয়া, ময়েই জয়ন্তীয়া, ডফলা, আৱৰ, অঁকা\nময়েই চিংফ’ ভয়ামৰ মিৰি সোৱনশিৰীয়া ডেকা\nবিজয়ী আহোম , কছাৰী, কোচৰ, মেছৰ, কুমাৰ, ম‍ই ৰাজবংশী ৰাভা\nকপালত জ্বলে শত গৌৰৱৰ আভা\nম‍ই লালুং চুতীয়া লুচাই মিকিৰ গাৰো মিছিমি খাম্তি নগা আংগামী বীৰ\nপৰ্ব্বতে পাহাৰে জ্বলিছে উচ্চ শিৰ\nসাম্য মৈত্ৰীৰ ময়েই ৰণুৱা …\nচাহ বাগিছাৰ ময়েই বনুৱা\nন-অসমীয়া ম‌ই মৈনচিংগীয়া থলুৱা নেপালী, নৄত্যকুশলী মণিপুৰীয়াও ম‍ই\nম‍ই ক’ত পৰ্ব্বতৰ ক’ত ভৈয়ামৰ .. ক’ত শত নিজৰাৰ ধাৰ….\nহিল দ’ল ভাঙি বৈ আহি আহি বৰ লুইতত হৈ য়াওঁ একাকাৰ…\nহৈ য়াওঁ একাকাৰ…\nবিস্তীৰ্ণ পাৰৰে অসংখ্য জনৰে\nহাহাকাৰ শুনিও নিশব্দে নীৰৱে\nবুঢ়া লুইত তুমি..\nবুঢ়া লুইত বোৱা কিয়।\nনৈতিকতাৰ স্খলন দেখিও\nমানৱতাৰ পতন দেখিও\nনিৰ্লজ্জ অলসভাৱে বোৱা কিয়\nনেত্রীবিহীনতাত নিমাত কিয়\nসহস্র বাৰিষাৰ উন্মাদনাৰ অভিজ্ঞতাৰে\nপংগু মানৱক সৱল সংগ্রামী\nআৰু অগ্রগামী কৰি নোতোলা কিয়\nব্যক্তি যদি ব্যক্তিকেন্দ্ৰিক\nসমষ্টি যদি ব্যক্তিত্বৰহিত\nতেনে শিঠিল সমাজক নাভাঙা কিয়\nতুমিয়ে য্দি ব্রহ্মৰে পুত্ৰ\nসেই পিতৃত্ব তেনে নাম মাত্ৰ\nনহ’লে প্ৰেৰণা নিদিয়া কিয়\nকুৰুক্ষেত্ৰৰে শৰসজ্জাকে আলিংগন কৰা\nভীষ্মৰুপী অজস্ৰ বীৰকে\nজগাই নোতোলা কিয়\nচিৰযুগমীয়া ঢৌ তুলি ঢৌ তুলি\nচিৰ নতুন পানচৈ উটি যায়\nজিলমিলীয়া ঢৌ তুলি ঢৌ তুলি\nসময় নদীত পট আকিঁ আকিঁ যায়\nঅনু পৰমানু হৈ কাৰ আশাৰেণু উৰে\nঅ’ অ’ অ’ মোৰ মন-গীতিকাৰ\nহৃদয় বিলাই কোন যায়\nপদুম সুৰৰ পানচৈ উটি যায়\nঅনু পৰমানু হৈ\nকাৰ আশা ৰেণু উৰে\nউজনি পানীতে মৰমী সোঁততে\nহংসকাপেৰে বুৰঞ্জী লিখে\nঅ’ অ’ অ’ মোৰ মন-সুৰকাৰ\nসুৰৰ আজি সীমা নাই\nনতুন সুৰৰ পানচৈ উটি যায়\nকোনে কয় মই অকলশৰীয়া\nমই আৰু মোৰ ছাঁ\nদুয়ো দুয়োৰে লগৰীয়া\nপৃথিৱী নক’বা মই অকলশৰীয়া\nসংগিহীনতা মোৰেই সংগী\nবুলি কিয় তুমি উপহাস কৰিছা\nদূৰণিৰ বন্ধু সকলো মিছা\nনিচেই কাষৰে ছাঁহে সঁচা\nআশাৰ বালিচৰত যেতিয়া ঘৰ সাজোঁ\nমোৰেই ছাঁই বালি তুলি দিয়ে\nএন্ধাৰ বাটতে মোৰেই ছাঁই মেলি দিয়ে\nনিতে জ্যোতিৰ দলিচা\nকোন পাহাৰ শিখৰতে বাট চাইছা\nসুৰৰ পঁজা কিয় উদং ৰাখিম\nঅকলশৰে মই কিমান কান্দিম\nতাকে একমনে ভাবিছা\nতাতে ডিয়েংচিয়ে পাতৰ ৰং সানিছা\nসেই ৰং লাগি হঁহা শ্বৰাতি বাঁহীৰ\nসুৰধ্বনি তুমি সুনিছা\nমোৰ লগৰীক তুমি জানো দেখিছা\nতেওঁৰ জেইন্ চেম্ খনি বিজুলীৰে বোৱা\nৰঙা ওঁঠজুৰি মৌৰে বোলোৱা\nতুমি জানো মন কৰিছা\nঅ’ নিয়ৰ সুহুৰি মাৰিছা\nখুবলেই শ্বিবুন শ্বিবুন তোমাকে\nমোৰ মানসীৰ দেহাৰে ভাঁজত\nকোমলতা তুমি সানিছা\nকাজিৰঙা ভয়াবহ নহয়\nইয়াতকৈও ভয়াবহ জানা\nপৃথিৱীৰ জন অৰণ্য…\nঅৰণ্যৈ যুগে যুগে জন্ম দিলে\nসাধনাৰ গতিৰ সীমনী\nকত শত জ্ঞানৰে আদৰ্শ দিলে\nদিলে কত মনিষী গুনী\nসেয়ে ভাৰত আজি হল ধন্য…\nকাজিৰঙা মোৰ সেউজ সপোন\nআপোন কহৰা বগৰী\nসীমাৰ লুইত আৰু ডিফলু আপোন\nআপোন মৰমী কুঠৰী\nমোৰ কাজিৰঙাখনি অনন্য\nকাজিৰঙাৰ চিৰসেউজ পৰিবেশ\nএক খড়্গৰ গড় পৃথিৱীয়ে চাই\nপখীৰ সুৱদীয়া প্ৰাকাশ\nমোৰ কাজিৰঙা নহয় যে বন্য…\nকাজিৰঙাত মিলিজুলি খেলে\nগড় আৰু হৰিণীৰ জাক\nপিছে জনৰ অৰণ্যত হিংস্ৰজনে\nকাহানী শিকিবনো তাক\nসভ্য মানুহ হেনো মান্য…\nআমাৰ কাজিৰঙা ধন্য\nপ্ৰকৃতিৰ ধুনীয়া কোলাত খেলি\nআমাৰ মন হল পূন্য…\n*(ইউনিক’দ ৰূপান্তৰণ: দীপা ডেকা , ৬ নবেম্বৰ ২০১১)\nজিলিকাব লুইতৰে পাৰ….\nএন্ধাৰৰ ভেটা ভাঙি প্ৰাগজ্যোতিষত বয়\nশত শত বন্তিৰে জ্ঞানৰে দীপালীয়ে\nজিলিকাব লুইতৰে পাৰ…\nৰংঘৰে মেলিব দুৱাৰ,\nবিজ্ঞানে আনিব জোৱাৰ।\nনিৰ্ভীক কুৰি শতিকাৰ\nঅজ্ঞান চাকনৈয়া এফলীয়া কৰি থৈ\nশৈশৱতে ধেমালিতে তোমাৰে ওমলা মনত আছে\nব’হাগ মাহৰ লুইতখনিত দুয়ো সাঁতোৰা মনত আছে\nযৌৱনতে দুয়োৰে দেহাৰ লাজুকী পৰশ মনত আছে\nমোৰ অবিহনে চিপজৰী ল’বা বুলি কোৱা মনত আছে\nব’হাগ মাহৰ লগতে এদিন আহিল বৰদৈচিলা\nসেই ধুমুহাত কাৰোবাৰ স’তে তুমি দেখো গুচি গ’লা\nমনৰ গৰাকী এৰি তুমি ধনৰ গৰাকী ব’ৰিলা\nধন ধন বুলি ধনৰ প্রেমেৰে স্বৰূপ প্রকাশ কৰিলা\nবহুদিন গ’ল হঠাতে সিদিনা তোমাক দেখা মনত আছে\nআঁতৰৰ পৰা দেখিলোঁ তোমাৰ স্বর্ণ গহণা জিলিকিছে\nতোমাৰ অবিহনে চিপজৰী ল’ম বুলি যদি তুমি ভাবিছা\nঅলীক সপোন দেখিছা\nজীয়াই থাকি এখন সমাজ গঢ়িবৰ মোৰ মন আছে\nজীয়াই থাকি এখন সমাজ গঢ়িবৰ পণ আছে\nয’ত সোণতকৈয়ো মানুহৰ দাম অলপ হ’লেও বেছি আছে\nমায়া এৰি গুচি যাম,\nআশাকৰোঁ মোৰ চিতাৰ কাষত\nতোমাৰ সহাৰি পাম\nনালাগে মোক সোঁৱৰণি সভা\nনালাগে মিচা নাম\nতোমাৰ এটুপি চকুলো পালেই\nমই পাম মোৰ দাম\n← এবুকু মৰম… একাঁজলি শুভকামনা… তোমালৈ… (মিতালী বৰ্মন)\nদুটি সংজ্ঞা(-\tমিতালী বর্মন) →\nঅসমীয়া ভাষাৰ সৰলীকৰণৰ বিষয়ে দুআষাৰ (ডাঃ চন্দন কুমাৰ বৰতামুলী)\nকেন্দ্ৰীয় বাজেট – ৰাজনৈতিক হেতালি খেলাৰ অৱকাশ নাথাকিল (ধীমান সিংহ)\nমই আপোনাৰ লোকৰ এই পেজৰ পৰা কেইটামান গান লৈছো।\nআপোনালোকৰ এই পেজটো চাই ভাল লাগিল । মই ইয়াৰ পৰা বহুকেইটা গীত লিখিলো ।


ইনাৰ লাইন পাৰ্মিট - অসমীয়া ৱিকিপিডিয়া\nঅৰুণাচল প্ৰদেশৰ বাবে প্ৰয়োজনীয় ইনাৰ লাইন পাৰ্মিটৰ তথ্য থকা এখন ফলক, গুৱাহাটী বিমানবন্দৰত\nইনাৰ লাইন পাৰ্মিট অথবা আন্তঃৰাজ্যিক পাৰপত্ৰ (ইংৰাজী: Inner Line Permit; সংক্ষেপে আইএলপি) হৈছে কোনো ভাৰতীয় নাগৰিকক দেশখনৰ সুৰক্ষিত অঞ্চলসমূহত অভ্যন্তৰীণ ভ্ৰমণৰ অনুমতি দিয়াৰ বাবে সংশ্লিষ্ট ৰাজ্য চৰকাৰৰ কৰ্তৃপক্ষই জাৰি কৰা এক সীমিত সময়ৰ বাবে বৈধ চৰকাৰী ভ্ৰমণ নথি। সেই সুৰক্ষিত ৰাজ্যসমূহৰ বাহিৰৰ ভাৰতীয় নাগৰিকে তেনে ৰাজ্যত প্ৰৱেশৰ অনুমতি লোৱাতো বাধ্যতামূলক। এই নথিৰ দ্বাৰা ভাৰতৰ আন্তঃৰাষ্ট্ৰীয় সীমান্তৰ নিকটৱৰ্তী কেইবাটাও অঞ্চলত চলাচল নিয়ন্ত্ৰণৰ বাবে চৰকাৰে প্ৰচেষ্টা চলায়। জানুৱাৰী ২০২০-ৰ অনুসৰি অৰুণাচল প্ৰদেশ, মিজোৰাম, নাগালেণ্ড আৰু মণিপুৰত প্ৰৱেশৰ বাবে ইনাৰ লাইন পাৰ্মিট প্ৰয়োজন। আইএলপি কেইবাপ্ৰকাৰৰো: এটা কেৱল পৰ্যটকৰ বাবে আৰু আনটো দীৰ্ঘম্যাদী সময়কালৰ বাবে প্ৰায়ে কৰ্মসংস্থানৰ উদ্দেশ্যে তেনে অঞ্চলত থকা লোকসকলৰ বাবে।\nএয়া বেঙ্গল ইষ্টাৰ্ন ফ্ৰণ্টিয়াৰ ৰেগুলেচনছ্, ১৮৭৩-ৰ এক শাখা। ইয়াৰ দ্বাৰা ব্ৰিটিছে "ব্ৰিটিছৰ প্ৰজাসকলক" এই "সুৰক্ষিত অঞ্চলত" প্ৰৱেশ কৰাত বাধা-নিষেধ আৰোপ কৰিছিল। ইয়াৰ মূল উদ্দেশ্য আছিল এই অঞ্চলত ব্ৰিটিছৰ চাহ, তেল আৰু হাতীৰ ব্যৱসায়ৰ চলোৱা আৰু আন প্ৰতিদ্বন্দ্বী ব্যৱসায় প্ৰতিষ্ঠানৰ স্থাপনত বাধা যোগোৱা। ব্ৰিটিছে মূলতঃ তেওঁলোকৰ বাণিজ্যিক স্বাৰ্থ ৰক্ষাৰ কাৰণে আইএলপি-ৰ সৃষ্টি কৰাৰ বিপৰীতে বৰ্তমানে ভাৰত চৰকাৰে অনুষ্ঠানিকভাৱে উত্তৰ-পূব ভাৰতৰ থলুৱা জনগোষ্ঠীৰ সংস্কৃতিৰ সুৰক্ষাৰ বাবে ব্যৱহাৰ কৰে।\nঅৰুণাচল প্ৰদেশ — অৰুণাচল প্ৰদেশ চৰকাৰৰ সম্পাদক (ৰাজনৈতিক)-এ ইনাৰ লাইন পাৰ্মিট জাৰি কৰে। এয়া অসম বা নাগালেণ্ডৰ আন্তঃৰাজ্যিক সীমান্তৰ যি কোনো চেক গেটৰ দ্বাৰা অৰুণাচল প্ৰদেশত প্ৰৱেশৰ বাবে প্ৰয়োজনীয়। অস্থায়ী দৰ্শনাৰ্থীৰ বাবে আইএলপি ৭ দিনৰ বাবে বৈধ যাৰ ম্যাদ পুনৰ বঢ়াব পৰা যায়, অন্যহাতে যিসকলে ৰাজ্যখনত কৰ্মসংস্থান পাইছে, তেওঁ আৰু তেওঁৰ পৰিয়ালৰ সদস্যৰ বাবে পাৰ্মিটখন এবছৰৰ বাবে বৈধ। অৰুণাচল প্ৰদেশ চৰকাৰে আগমনৰ সময়তে পাৰ্মিটখন দিয়াৰ ব্যৱস্থা কাৰ্যকৰ কৰাৰ পৰিকল্পনা কৰিছে।\nমিজোৰাম — মিজোৰাম চৰকাৰে জাৰি কৰে। এয়া মিজোৰামৰ আন্তঃৰাজ্যিক সীমান্তৰ যিকোনো চেক গেটৰে ৰাজ্যখনত প্ৰৱেশৰ বাবে প্ৰয়োজনীয়। সাধাৰণতে, এখন "অস্থায়ী আইএলপি" দৰ্শনাৰ্থীৰ বাবে জাৰি কৰা হয় যিখন ৭ দিনৰ বাবে বৈধ, যিখনৰ ম্যাদ ১৫ দিনলৈ বঢ়াব পাৰি আৰু ব্যতিক্ৰমী পৰিস্থিতিত এমাহলৈ বঢ়াৰ পৰাৰ সম্ভাৱনা থাকে। ইয়াৰোপৰি, স্থানীয় বাসিন্দা বা চৰকাৰী বিভাগৰ পৃষ্ঠপোষকতাত এখন "নিয়মিত আইএলপি" সংগ্ৰহ কৰিব পৰা যায় যিখন ৬ মাহৰ বাবে বৈধ আৰু পুনৰ ৬ মাহৰ বাবে দুবাৰলৈ পুনৰ্নবীকৰণ কৰিব পৰা যায়। বিমান পথেৰে আগমন হ'লে আইজলৰ লেংপুই বিমানবন্দৰত অৱতৰণৰ পাছতেই এখন আইএলপি পাব পৰা যায়।\nনাগালেণ্ড — নাগালেণ্ড চৰকাৰে জাৰি কৰে।\nমণিপুৰ — মণিপুৰত আইএলপি প্ৰচলন কৰাৰ বিধেয়কখন মণিপুৰ চৰকাৰে ২০১৮ চনত প্ৰৱৰ্তন কৰিছিল। ৰাষ্ট্ৰপতিৰ সম্মতি নোপোৱাৰ বাবে বিধেয়ক গৃহীত নহ'ল। পুনৰাই ইনাৰ লাইন পাৰ্মিটত মণিপুৰৰ অন্তৰ্ভুক্তিক ১০ ডিচেম্বৰ ২০১৯ত ঘোষণা কৰা হয় আৰু ২০২০ চনৰ ১ জনুৱাৰীৰ পৰা মণিপুৰ চৰকাৰে আইএলপি জাৰি কৰা আৰম্ভ কৰে।\nপূৰ্বতে জম্মু আৰু কাশ্মীৰৰ লেহ জিলাৰ কেইবাটাও অংশৰ বাবে ইনাৰ লাইন পাৰ্মিটৰ প্ৰয়োজন হৈছিল। পিছে এক বিজ্ঞপ্তিযোগে ২০১৪ চনৰ ১ মে'ৰ পৰা কাৰ্যকৰী হোৱাকৈ এই প্ৰয়োজনীয়তা বাতিল কৰা হয়। যদিও বিদেশী নাগৰিকে এই অঞ্চলৰ প্ৰৱেশৰ বাবে সুৰক্ষিত অঞ্চল পাৰ্মিট আহৰণ কৰাটো প্ৰয়োজন। ২০১৭ চনত পুনৰ লেহৰ বাবে আইএলপি প্ৰয়োগ কৰা হৈছিল। অসম, মেঘালয়, অসম আৰু আন্দামান আৰু নিকোবৰ দ্বীপপুঞ্জত ইনাৰ লাইন পাৰ্মিট প্ৰবৰ্তন কৰাৰ দাবী চলি আহিছে, বিশেষকৈ নাগৰিকত্ব (সংশোধনী) আইন, ২০১৯-ৰ পাছৰে পৰা এনে দাবী তীব্ৰতৰ হৈ পৰিছে।\n↑ 1.0 1.1 Anandan, Arabhi (2019-12-29). "Explained : What Is Inner Line Permit (ILP)?" (en ভাষাত). https://www.livelaw.in/know-the-law/what-is-ilp-151145.\n↑ "Inner Line Permit: A Legal Paradox" (en-US ভাষাত). http://theshillongtimes.com/2013/10/03/inner-line-permit-a-legal-paradox/.\n↑ Apply for Inner Line Permit (ILP): Itanagar Capital Complex\n↑ Arunachal Pradesh ILP\n↑ Chandra, Abhimanyu. "China urged to accept Arunachal as part of India, but Indians can't enter state without permits" (en-US ভাষাত). https://scroll.in/article/679148/china-urged-to-accept-arunachal-as-part-of-india-but-indians-cant-enter-state-without-permits.\n↑ Entry procedure, State of Mizoram\n↑ Indians outsiders in their own country\n↑ Manipur People's Protection Bill 2018\n↑ Dec 10, Bharti Jain; 2019; Ist, 5:33. "Bringing ILP for Manipur,3NE states will be out of CAB" (en ভাষাত). https://timesofindia.indiatimes.com/india/bringing-ilp-for-manipur-3-ne-states-will-be-out-of-cab/articleshow/72449076.cms.\n↑ Dec 10, Bharti Jain; 2019; Ist, 5:33 (2020-01-01). "Inner Line Permit comes into force in Manipur, temporary permit to be issued for 15 days" (en-US ভাষাত). https://indianexpress.com/article/north-east-india/manipur/inner-line-permit-comes-into-force-in-manipur-temporary-permit-to-be-issued-for-15-days/.\n↑ "মণিপুৰত আজিৰ পৰা কাৰ্যকৰী ইনাৰ লাইন পাৰ্মিট". এন ই নাও নিউজ. ১ জনুৱাৰী ২০২০. https://assam.nenow.in/manipur-to-implement-ilp-from-today/.\n↑ No need for ‘Inner Line Permit’ for domestic tourists visiting Leh"Archived copy". Archived from the original on 2014-08-08. https://web.archive.org/web/20140808053627/http://www.hindustantimes.com/punjab/jandk/no-need-for-inner-line-permit-for-domestic-tourists-visiting-leh/article1-1219207.aspx। আহৰণ কৰা হৈছে: 2014-07-30.\n↑ "Ladakh Inner Line Permit (ILP) Implemented Again". 19 April 2017. http://vargiskhan.com/log/ladakh-inner-line-permit-ilp-implemented/.\n↑ "Massive rally in Shillong backs ILP - Thousands gather at students’ field to support cause". https://www.telegraphindia.com/india/massive-rally-in-shillong-backs-ilp-thousands-gather-at-students-field-to-support-cause/cid/230432.\n↑ "অসমত ইনাৰ লাইন পাৰ্মিটৰ ব্যৱস্থা প্ৰৱৰ্তন কৰা উচিত : সমুজ্জ্বল ভট্টাচাৰ্য". দ্যা ছেণ্টিনেল. ৩০ ডিচেম্বৰ ২০১৯. https://assamese.sentinelassam.com/news/ilp-inner-line-permit-must-be-introduced-in-assam-aasu/.\n↑ "ইনাৰ লাইন পাৰ্মিট আৰু অসমক বিশেষ মৰ্য্যদা দিয়াৰ বাবে কেন্দ্ৰক আহ্বান সত্ৰাধিকাৰ মঞ্চৰ". দ্যা ছেণ্টিনেল. https://assamese.sentinelassam.com/news/xattradhikars-platform-urges-centre-for-ipl-and-special-status-for-assam/.\n"https://as.wikipedia.org/w/index.php?title=ইনাৰ_লাইন_পাৰ্মিট&oldid=234180"ৰ পৰা অনা হৈছে


ভূতবাংলো সদৃশ তথ্যকেন্দ্ৰ জিলিকাইছে লুইতৰ পাৰ জিলিকাবলগা গুৱাহাটী বিশ্ববিদ্যালয়ে\nমহানগৰীত ভূতবাংলো সদৃশ তথ্যকেন্দ্ৰ জিলিকাইছে লুইতৰ পাৰ জিলিকাবলগা গুৱাহাটী বিশ্ববিদ্যালয়ে\nগুৱাহাটী , March 29, 2019 4:47 pm\nগুৱাহাটী বিশ্ববিদ্যালয় তথ্য কেন্দ্ৰ। ছবি- নৰ্থ ইষ্ট নাও।\nলুইতৰ পাৰ জিলিকোৱাৰ প্ৰতিশ্ৰুতি বহনকাৰী গুৱাহাটী বিশ্ববিদ্যালয়ে উত্তৰ-পূবৰ দুৱাৰমুখ গুৱাহাটীত বছৰ বছৰ ধৰি জিলিকাই ৰাখিছে ভূতবাংলোসদৃশ তথ্যকেন্দ্ৰটো।\nআমবাৰীত অগপ মুখ্যালয়ৰ সমীপতে থকা কেন্দ্ৰটোত কোনো দৰ্শনাৰ্থী তথ্য বিচাৰি গ’লে অতিক্ৰম কৰিবলগা হয় মকৰাজালৰ নিৰাপত্তা বেহু।\nমকৰাজাল আৰু জংঘলৰ মাজত ফঁটা দেৱালেৰে থিয় হৈ আছে উত্তৰ-পূবৰ প্ৰথমখন বিশ্ববিদ্যালয়ৰ তথ্য কেন্দ্ৰটো। চৌহদৰ শোভা বঢ়াই নিথৰ হৈ পৰি আছে মদৰ কেইটামান খালী বটল।\nমকৰাজাল আৰু ধূলিৰ মাজত এতিয়াও নিজৰ অস্তিত্ব বৰ্তাই আছে ৭ বছৰ পূৰ্বেই অঁৰা এখন জাননী। গুৱাহাটী বিশ্ববিদ্যালয়ৰ ইতিহাস ধৰি ৰখা এই জাননীৰ পিছত আৰু হয়তো একো ঘোষণা অঁৰা হোৱা নাই ফলকখনত।\nআৰু এই ভূতবাংলোসদৃশ কেন্দ্ৰৰ চোৱা-চিতা কৰিবলৈ মাহিলী দৰমহা দি দুজন কৰ্মচাৰী ৰাখিছে বিশ্ববিদ্যালয় কৰ্তৃপক্ষই। দায়িত্বত আছে শৈলেন্দ্ৰ নাথ ডেকা আৰু জয়ন্ত ঠাকুৰীয়া।\n“আমাৰ কাম বুলিবলৈ একোৱেই নাথাকে,” ৰাজহুৱা দৰ্মহা লৈ থকা প্ৰতিষ্ঠানটো অন্ততঃ পৰিস্কাৰকৈ ৰখাটো হয়তো অতিৰিক্ত আৰু অকৰণীয় বুলি গণ্য কৰা শৈলেন্দ্ৰ নাথ ডেকাৰ মন্তব্য।\nডেকাৰ মতে তেওঁ ১০ হাজাৰ আৰু জয়ন্ত ঠাকুৰীয়াই ২৬ হাজাৰ টকাকৈ মাহিলী দৰমহা লাভ কৰি আছে। ডেকাই ২০১২ চনৰ ৩০ নৱেম্বৰত কেন্দ্ৰটোত যোগ দিয়াৰ বিপৰীতে তাৰ তিনি বছৰ পূৰ্বে যোগ দিছিল ঠাকুৰীয়াই।\nইপিনে ডেকাই সদৰী কৰা মতে তথ্যকেন্দ্ৰটোৰ বিজুলী বিলো বিশ্ববিদ্যালয়ে পৰিশোধ নকৰে, ফলত তেওঁলোকে নিজেই ইয়াৰ ধন ভৰি আহিছে। ডেকাই কয় কাৰেন্টৰ বিলসমূহ বিশ্ববিদ্যালয় কৰ্তৃপক্ষক জমা দি আহিছে যদিও “ফাইলটো বিচাৰি নোপোৱা” বাবে প্ৰাপ্য ধন কৰ্তৃপক্ষই মোকলাই দিব পৰা নাই।\nজালুকবাৰীত অৱস্থিত বিশ্ববিদ্যালয়খনৰ নগৰৰ মুখ কেন্দ্ৰটোৰ এই অৱস্থাত কোনো উদ্বিগ্নতাভৰা প্ৰতিক্ৰিয়া নাই উপাচাৰ্য্য মৃদুল হাজৰিকাৰ।\n“তথ্য কেন্দ্ৰটো নামতহে আছে। লাগি থকা চাইন ব’ৰ্ডখন উঠাইহে দিব লাগে। আজিকালি অনলাইনৰ যুগ। তথ্য কেন্দ্ৰত গৈ তথ্য লোৱাৰ প্ৰক্ৰিয়া নাইকিয়া হৈ গৈছে। আজিকালি ৱে’বচাইট আহিছে,” এয়া উপাচাৰ্য্য হাজৰিকাৰ মন্তব্য।\nমকৰাজালৰ মাজত জাননীখন। ছবি- নৰ্থ ইষ্ট নাও।\nঅথচ কেৱল নগৰৰ সোঁমাজতে নহয়, কেন্দ্ৰটো অৱস্থিত গুৱাহাটীত পৰ্য্যটকৰ দৰ্শনীয় স্থানসমূহৰ লগতে। কাষতে থূপ খাই আছে ৰবীন্দ্ৰ ভৱন, পুথিভঁৰাল, নেদফি হাট, দীঘলীপুখুৰী, ৰাজ্যিক সংগ্ৰহালয়কে ধৰি বহুকেইটা পৰ্য্যটন থলী। পৃথিৱীৰ বিখ্যাত বিশ্ববিদ্যালয়সমূহে দৰ্শনাৰ্থীৰ বাবে ৰাখে বিশেষ ভ্ৰমণ পেকে’জ।\n“চাইনব’ৰ্দখনো উঠাই দিব লাগে” বুলি মন্তব্য কৰাৰ পিছত একেটা প্ৰতিক্ৰিয়াতে একেগৰাকী উপাচাৰ্য্যই “এইবাৰ বাজেটত কেন্দ্ৰটোৰ আন্তঃগাঁথনি উন্নয়নৰ বাবে ধন ধাৰ্য্য কৰা হৈছিল” আৰু “তাত অন্য এটা কেন্দ্ৰ স্থাপন কৰিবলৈ চিন্তা-চৰ্চা কৰা হৈছে” বুলিও বিৰোধমূলক যেন লগা তিনিটা কথা প্ৰকাশ কৰে।\n“এইবছৰ বাজেটত এই কেন্দ্ৰটোৰ আন্তঃগাঁথনি উন্নয়ন কৰাৰ বাবে ধন ধায্য কৰা হৈছে। আমি সেই তথ্য কেন্দ্ৰটো ভাঙি তাৰ ঠাইত মডাৰ্ন তথ্যকেন্দ্ৰ নিৰ্মাণ কৰিব পাৰিলোহেঁতেন। কিন্তু তথ্যকেন্দ্ৰৰ ওপৰ মহলাটোত মেডিকেল এছ’চিয়েছনৰ এক কাৰ্য্যালয় আছে। গতিকে পুনৰ নিৰ্মাণ কৰিবলৈ হ’লে যুটীয়াভাৱে কৰিব লাগিব।…. আমি বেলেগ এটা কেন্দ্ৰ নিৰ্মাণ কৰাৰ কথা ভাবিছো। আলোচনা চলি আছে, কিন্তু কেনেকুৱা কি স্থাপন কৰা হ’ব সেয়া এতিয়াও ঠিক হোৱা নাই। মুঠতে নতুন কেন্দ্ৰ এটা তাত নিৰ্মাণ হ’ব,” এয়া উপাচাৰ্য্যৰ মন্তব্য।\nকেন্দ্ৰটোৰ কৰ্মচাৰীজনৰ বিজুলী বিলৰ অভিযোগ ‘ভিত্তিহীন’ বুলিও হাজৰিকাই দাবী কৰে।\nএইদৰেই জিলিকিবনেকি লুইতৰ পাৰ?\nপ্ৰাক্তন ছাত্ৰ-ছাত্ৰী, বৰ্তমানৰ ছাত্ৰ-ছাত্ৰী, প্ৰাক্তন আৰু বৰ্তমানৰ শিক্ষক, সংগঠন, বিশিষ্ট– কাৰো গাত নালাগেনে বিশ্ববিদ্যালয়ৰ লেতেৰা, পৰিত্যক্ত ঘৰটো দেখি?\nন বিজেপি! বিধায়ক পদ আৰু কংগ্ৰেছৰ প্ৰাথমিক সদস্য পদৰ পৰা পদত্যাগ ৰূপজ্যোতি কুৰ্মীৰ\nদল বিৰোধী কামকাজৰ অভিযোগত বিধায়ক ৰূপজ্যোতি কুৰ্মীক কংগ্ৰেছৰ পৰা বহিষ্কাৰ\nহাজো আৰক্ষীৰ জালত কুখ্যাত ড্ৰাগছ মাফিয়া ৰাজু আলী; জব্দ বৃহৎ পৰিমানৰ ড্ৰাগছ\nদেশত আৰু হ্ৰাস পালে সক্ৰিয় কৰ’না ৰোগীৰ সংখ্যা; আৰোগ্যৰ হাৰ বৃদ্ধি, হ্ৰাস পালে মৃত্যুৰ সংখ্যাও


Tronac Mr in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tronac Mr ar byavahar, ppali, parshwakriya, upkaar, kriya-pratikriya aaru satarkatabani\nTronac Mr ৰ মূল্য আৰু পেকৰ চাইজ - Tronac Mr Price and Pack Size in Assamese - Tronac Mr ar mulya aaru pakor size\nTronac Mr की जानकारी\nTronac Mr ৰ লাভ আৰু ব্যৱহাৰসমূহ- Tronac Mr Benefits & Uses in Assamese- Tronac Mr ar laabh aaru byavaharsamuh\nTronac Mr ৰ পালি আৰু সেয়া কেনেদৰে ল'ব- Tronac Mr Dosage & How to Take in Assamese - Tronac Mr ar paali aaru xeya kenedore lobo\nTronac Mr ৰ পাৰ্শ্চক্ৰিয়াসমূহ- Tronac Mr Side Effects in Assamese- Tronac Mr ar parshwakriyasamuh\nTronac Mr সংক্ৰান্ত সতৰ্কতাবাণীসমূহ- Tronac Mr Related Warnings in Assamese- Tronac Mr xonkranta xatarkatabanisamuh\nঅইন দৰৱৰ সৈতে Tronac Mrৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tronac Mr with Other Drugs in Assamese- Oinor xoite Tronac Mr ar gurutor kriya-pratikriya\nTronac Mr মতভেদসমূহ- Tronac Mr Contraindications in Assamese- Tronac Mr nishedhsamuh\nTronac Mr ৰ বিষয়ে সততে সোধা প্ৰশ্নসমূহ- Frequently asked Questions about Tronac Mr in Assamese- Tronac Mr ar bikhoye satate xodha prashnasamuh\nখাদ্য আৰু মদৰ সৈতে Tronac Mr ক্ৰিয়া-প্ৰতিক্ৰিয়া- Tronac Mr Interactions with Food and Alcohol in Assamese- khadya aaru modor xoite Tronac Mr kriya-pratikriya\nTronac Mr ৰ লাভ আৰু ব্যৱহাৰসমূহ - Tronac Mr Benefits & Uses in Assamese - Tronac Mr ar laabh aaru byavaharsamuh\nTronac Mr তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTronac Mr ৰ পালি আৰু সেয়া কেনেদৰে ল'ব - Tronac Mr Dosage & How to Take in Assamese - Tronac Mr ar paali aaru xeya kenedore lobo\nTronac Mr-ৰ উপাদানসমূহ - Tronac Mr Active Ingredients in Assamese - Tronac Mr-ar upadaansamuh\nTronac Mr ৰ পাৰ্শ্চক্ৰিয়াসমূহ - Tronac Mr Side Effects in Assamese - Tronac Mr ar parshwakriyasamuh\nগৱেষণাৰ ভিত্তিত, Tronac Mr ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTronac Mr সংক্ৰান্ত সতৰ্কতাবাণীসমূহ - Tronac Mr Related Warnings in Assamese - Tronac Mr xonkranta xatarkatabanisamuh\nTronac Mr-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTronac Mr গৰ্ভৱতী মহিলাৰ বাবে সুৰক্ষিত।\nTronac Mr-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTronac Mr এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Tronac Mr কি প্ৰভাৱ দেখা গৈছে?\nবৃক্ক ৰ বাবে Tronac Mr কেতিয়াবাহে ক্ষতিকাৰক।\nযকৃতত Tronac Mr কি প্ৰভাৱ দেখা গৈছে?\nTronac Mrৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Tronac Mr ৰ কি প্ৰভাৱ দেখা গৈছে?\nTronac Mrৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Tronac Mrৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tronac Mr with Other Drugs in Assamese - Oinor xoite Tronac Mr ar gurutor kriya-pratikriya\nTronac Mr তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTronac Mr মতভেদসমূহ - Tronac Mr Contraindications in Assamese - Tronac Mr nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tronac Mr লোৱা অনুচিত যাতে -\nTronac Mr ৰ বিষয়ে সততে সোধা প্ৰশ্নসমূহ - Frequently asked Questions about Tronac Mr in Assamese - Tronac Mr ar bikhoye satate xodha prashnasamuh\nএই Tronac Mr-এ অভ্য়াস বা নিচাৰ সৃষ্টি কৰে নেকি?\nনহয়, Tronac Mrয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Tronac Mr লোৱাৰ পিছত ই আপোনাৰ টোপনি ভাৱ নানে।\nহয়, কিন্তু ডাক্তৰৰ পৰামৰ্শ মতেহে Tronac Mr লওক।\nনহয়, মানসিক ৰোগৰ চিকিত্সাৰ ক্ষেত্ৰত Tronac Mr ব্যৱহৃত নহয়।\nখাদ্য আৰু মদৰ সৈতে Tronac Mr ক্ৰিয়া-প্ৰতিক্ৰিয়া - Tronac Mr Interactions with Food and Alcohol in Assamese - khadya aaru modor xoite Tronac Mr kriya-pratikriya\nখাদ্য আৰু Tronac Mrৰ ক্ৰিয়া-প্ৰতিক্ৰিয়া\nখাদ্যৰ সৈতে Tronac Mrৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Tronac Mrৰ মাজৰ প্ৰতিক্ৰিয়া\nTronac Mr লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nTronac Mr ৰ অনুকল্প - Substitutes for Tronac Mr in Assamese\nআপুনি বা আপোনাৰ পৰিয়ালৰ কোনোবাই Tronac Mr লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tronac Mr ব্যৱহাৰ কৰিছিল নেকি?\nআপুনি কিমান পৰিমাণে Tronac Mr সেৱন কৰিছিল?\nআপুনি Tronac Mr ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tronac Mr সেৱন কৰে?


CAAৰ প্ৰতিবাদ: মীৰাটৰ আৰক্ষী অধীক্ষকৰ গৰজনি, পাকিস্তানলৈ গুচি যা! ভাইৰেল VIDEO|meerut-video-goes-viral-of-sp-city-of-meerut-saying-go-to-pakistan-to-protesters-of-caa-and-nrc– News18 Assam\nCAAৰ প্ৰতিবাদ: মীৰাটৰ আৰক্ষী অধীক্ষকৰ গৰজনি, পাকিস্তানলৈ গুচি যা! ভাইৰেল VIDEO\nUpdated:December 28, 2019, 2:01 PM IST\nএজন ইউনিফৰ্ম পৰিধান কৰা আৰক্ষী বিষয়াই ট্ৰ’লৰ চৰিত্ৰ কিয় লৈছে? প্ৰশ্ন কৰিছে ছচিয়েল মিডিয়াত। ভাইৰেল হৈ পৰা ভিডিঅ’টো ইতিমধ্যে লাখ লাখ লোকে প্ৰত্যক্ষ কৰিছে।\nLast Updated: December 28, 2019, 2:01 PM IST\nদেশজুৰি সৰ্বব্যাপি হৈ পৰা ‘কা’ৰ বিৰুদ্ধে প্ৰতিবাদৰ মাজতে শাসকীয় পক্ষৰ ওপৰত বিভিন্নজনে তুলিছে ফেচিবাদী মানসিকতাৰ অভিযোগ। এই বিতৰ্ক অব্যাহত থকাৰ সময়তে ছচিয়েল মিডিয়াত ভাইৰেল হৈছে উত্তৰ প্ৰদেশৰ যোগী আদিত্যনাথ চৰকাৰ এজন আৰক্ষী বিষয়াৰ বিতৰ্কিত কাণ্ড। মীৰাটৰ আৰক্ষী অধীক্ষক অখিলেশ নাৰায়ণ সিঙে প্ৰতিবাদকাৰীক বাধা দিবলৈ যাওঁতে ‘পাকিস্তানলৈ গুচি যা’ বুলি চিঞৰাক লৈ জাঙুৰ খাই উঠিছে বিভিন্নজন। এজন ইউনিফৰ্ম পৰিধান কৰা আৰক্ষী বিষয়াই ট্ৰ’লৰ চৰিত্ৰ কিয় লৈছে? প্ৰশ্ন কৰিছে ছচিয়েল মিডিয়াত। ভাইৰেল হৈ পৰা ভিডিঅ’টো ইতিমধ্যে লাখ লাখ লোকে প্ৰত্যক্ষ কৰিছে।\n#Breaking-मेरठ के एसपी अखिलेश नारायण का प्रदर्शनकारियों का पाकिस्तान जाने के लिए कहने का वीडियो वायरल, सफाई देते हुए एसपी ने कहा कि पाकिस्तान जिंदाबाद के लगा रहे थे नारे@gayatrisharma24@Uppolice pic.twitter.com/SMRAFgDoQT\nআনহাতে বিতৰ্কিত ভাইৰেল ভিডিঅ’টো সন্দৰ্ভত নিজৰ প্ৰতিক্ৰিয়া প্ৰকাশ কৰি আৰক্ষী অধীক্ষক অখিলেশ নাৰায়ণ সিঙে কয় যে সেই ঠাইডোখৰত একাংশ যুৱকে ‘পাকিস্তান জিন্দাবাদ’ৰ শ্লোগান দি আছিল। তাৰ পিছতহে তেওঁ সেই মন্তব্য কৰিছিল। সেই গলীটো আৰু যুৱককেইজনক চিনাক্ত কৰি কঠোৰ আইনী ব্যৱস্থা লোৱাৰ কথাও ঘোষণা কৰে যোগীৰ চৰকাৰৰ অধীনস্থ আৰক্ষী বিষয়াজনে।\nFirst published: December 28, 2019, 2:01 PM IST